ആ ചിന്തകള് എന്നെ അസ്വസ്ഥയാക്കി കൊണ്ടേയിരുന്നു... അതെന്നെ ഇത്രമാത്രം ബുദ്ധിമുട്ടിക്കുമെന്ന് ഞാന് ചിന്തിച്ചിരുന്നേയില്ല! രണ്‍ബീറിനോടുള്ള പ്രണയം അവസാനിച്ചതിനെ കുറിച്ച് മനസ് തുറന്ന് കത്രീന - metromatinee.com Lifestyle Entertainment & Sports\nആ ചിന്തകള് എന്നെ അസ്വസ്ഥയാക്കി കൊണ്ടേയിരുന്നു… അതെന്നെ ഇത്രമാത്രം ബുദ്ധിമുട്ടിക്കുമെന്ന് ഞാന് ചിന്തിച്ചിരുന്നേയില്ല! രണ്‍ബീറിനോടുള്ള പ്രണയം അവസാനിച്ചതിനെ കുറിച്ച് മനസ് തുറന്ന് കത്രീന\nബോളിവുഡിന്റെ സൈസ് സീറോ സുന്ദരിയായി എക്കാലവും അറിയപ്പെടുന്ന കത്രീന കൈഫ് ഭൂം എന്ന ചിത്രത്തിലൂടെ 2003 ലാണ് വെള്ളിത്തിരയിലേക്ക് എത്തുന്നത്. ഹോങ്കോങ്കില് ജനിച്ച കത്രീന ഹിന്ദി സിനിമകളിലൂടെയാണ് ശ്രദ്ധേയായവുന്നത്. കത്രീനയും സല്‍മാന് ഖാനും തമ്മിലായിരുന്നു ആദ്യം പ്രണയത്തിലാവുന്നത്. വര്‍ഷങ്ങളോളം പ്രണയിച്ചിരുന്നെങ്കിലും ഇരുവരും വേര്‍പിരിഞ്ഞു. പ്രണയം ഉപേക്ഷിച്ചെങ്കിലും ഇരുവരും തമ്മിലുള്ള സൗഹൃദം ഇന്നുമുണ്ട്. 2017 ല് റിലീസിനെത്തിയ ടൈഗര് സിന്ദാ ഹെ എന്ന ചിത്രത്തിലൂടെ ഇരുവരും വീണ്ടും ഒന്നിച്ചഭിനയിച്ചു. ഇപ്പോള് ഭാരത് എന്ന ചിത്രത്തിലൂടെ താരങ്ങള് വീണ്ടും ഒന്നിക്കുകയാണ്. സല്‍മാന് ഖാനുമായിട്ടുള്ള പ്രണയത്തിന് ശേഷമാണ് കത്രീനയും രണ്‍ബീര് കപൂറും തമ്മിലുള്ള പ്രണയം ആരംഭിക്കുന്നത്. ഈ ബന്ധവും പാതി വഴിയില് അവസാനിക്കുകയായിരുന്നു. രണ്‍ബീറുമായിട്ടുള്ള പ്രണയം തകര്‍ന്നതിന് കാരണം വെളിപ്പെടുത്തി കൊണ്ട് എത്തിയിരിക്കുകയാണ് കത്രീന കൈഫ്. അവസാനത്തെ പ്രണയ തകര്‍ച്ചയ്ക്ക് ശേഷം വ്യക്തി ജീവിതത്തിലും കരിയറിലും ഒരുപാട് കാര്യങ്ങളില് മാറ്റം വന്നിട്ടുണ്ട്. ഇതോടെ എന്നെ കുറിച്ചും എന്റെ ജീവിതത്തെ കുറിച്ചും ഒരു വിശകലനം നടത്താന് എനിക്ക് തന്നെ സമ്മര്‍ദ്ദമുണ്ടായി.\nസംഭവിക്കാനുള്ളതെല്ലാം സംഭവിച്ചു. എന്ത് സംഭവിച്ചാലും അതിനെല്ലാം ഓരോ കാരണങ്ങളുണ്ട്. ഒരിക്കല് തായ്‌ലാന്‍ഡില് ബാര് ബാര് ദേഖോ എന്ന ചിത്രത്തിന്റെ ഷൂട്ടിംഗ് നടക്കുകയാണ്. ആവിശ്യമില്ലാത്ത എന്തൊക്കെയോ കാര്യങ്ങളെ കുറിച്ച് മനസില് ചിന്തകള് വരുന്നുണ്ട്. ആ ചിന്തകള് എന്നെ അസ്വസ്ഥയാക്കി കൊണ്ടേയിരുന്നു. അതെന്നെ ഇത്രമാത്രം ബുദ്ധിമുട്ടിക്കുമെന്ന് ഞാന് ചിന്തിച്ചിരുന്നേ ഇല്ല. നമ്മള് മനുഷ്യര് എങ്ങനെയാണെന്ന് ഞാന് മനസിലാക്കി. ലോകത്തോടുള്ള എന്റെ കാഴ്ചപ്പാടും സമീപനവും ഇങ്ങനെയാണ് മാറിയത്. എല്ലാത്തിനെയും നേരിട്ടു. രാത്രി കാലങ്ങളില് മുറിയില് പ്രേത രൂപങ്ങളെ കണ്ട് പേടിച്ചിട്ടുണ്ട് ഞാന്. അതങ്ങനെ മാഞ്ഞ് പോകും വരെ ആ രൂപത്തെ തുറിച്ച് നോക്കിയിരുന്നിട്ടുണ്ട്. ഇന്ന് സങ്കടമോ സന്തോഷമോ എന്ത് തന്നെ ആയാലും അത് സംഭവിക്കാന് ഞാന് അനുവദിക്കും. അതെന്നെ വേദനിപ്പിച്ചാലും അസ്വസ്ഥയാക്കിയാലും കുഴപ്പമില്ല.\nഒരിക്കല് യോഗ ചെയ്ത് കൊണ്ടിരുന്നപ്പോള് എന്റെ ഗുരു ചോദിച്ചു. നിങ്ങള് ഓക്കെ ആണോ എന്ന്. ഞാന് പറഞ്ഞു കുഴപ്പമൊന്നുമില്ലെന്ന്. പക്ഷെ നിങ്ങള് കരയുകയാണല്ലോ എന്നവര് പറഞ്ഞു. ഇത് കേട്ടതോടെ ഞാന് പൊട്ടിക്കരയാന് തുടങ്ങി. ആ സമയത്ത് അത് അനിവാര്യമായിരുന്നു. ഇപ്പോള് ഒന്നിനെയും ഒഴിവാക്കാന് ആഗ്രഹിക്കാറില്ല. അങ്ങനെയാണ് ജീവിത സാഹചര്യങ്ങളെ സമീപിക്കാറ്. അജബ് പ്രേം കി ഖസാബ് കാഹനി എന്ന സിനിമയുടെ ലൊക്കേഷനില് നിന്നും ആരംഭിച്ച രണ്‍ബീറിന്റെയും കത്രീനയുടെയും പ്രണയം വര്‍ഷങ്ങളോളം നീണ്ട് പോയിരുന്നു. ഒടുവില് ആറ് വര്‍ഷങ്ങളോളം നീണ്ടു നിന്ന പ്രണയം 2016 ല് ഇരുവരും അവസാനിപ്പിച്ചു. കത്രീന കൈഫുമായിട്ടുള്ള ബന്ധം വേര്‍പിരിഞ്ഞതോടെ ബോളിവുഡിന്റെ ക്യൂട്ട് സുന്ദരി ആലിയ ഭട്ടുമായി രണ്‍ബീര് ഇപ്പോള് പ്രണയത്തിലാണ്. ഇരുവരും ഉടന് തന്നെ വിവാഹിതരായേക്കും എന്ന തരത്തില് വാര്‍ത്തകള് പ്രചരിച്ചിരുന്നു. ഇരുവരുടെയും പ്രണയം പരസ്യമാണെങ്കിലും വിവാഹത്തെ കുറിച്ചുള്ള കാര്യങ്ങള് ഇനിയും വെളിപ്പെടുത്തിയിട്ടില്ല. ഫിലിം ഫെയറിന് നല്‍കിയ ഏറ്റവും പുതിയ അഭിമുഖത്തിലാണ് കത്രീന ആരാധകരെ ഞെട്ടിച്ച് കൊണ്ടുള്ള പല തുറന്ന് പറച്ചിലുകളും നടത്തിയിരിക്കുന്നത്.\nRanbir Kapoor and Katrina Kaif love breakeuo story\nബോളിവുഡ് ആരാധകരുടെ പ്രിയ ജോഡികളാണ് സൽമാഖാനും.ഇരുവരും തമ്മിൽ പ്രണയമാണെന്ന് ഗോസിപ്പുകൾ പറന്നതിനെ തുടർന്നാണ് താരം ഇപ്പോൾ അതിനെതിരെ വന്നിരിക്കുന്നത്. ആരാധകരുടെ ഇഷ്ട...\n600 കോടി രൂപ മുതല്‍മുടക്കില് നിതീഷ് തിവാരി ഒരുക്കുന്ന ബ്രഹ്മാണ്ഡ ചിത്രമാണ് രാമായൺ.രാമായണ കഥയെ ആസ്പദമാക്കി പുറത്തിറങ്ങുന്ന ചിത്രത്തിൽ രാമനായി ഹൃത്വികും...\nകരീനയുടെ മുപ്പത്തിയൊമ്പതാം പിറന്നാൾ പട്ടൗഡി പാലസിൽ ഗംഭീരമാക്കി സെയ്ഫ് !\nമുപ്പത്തിയൊമ്പതാം വയസിലേക്ക് കടന്നിരിക്കുകയാണ് ബോളിവുഡ് സൂപ്പർ നായിക കരീന കപൂർ . ഭർത്താവ് സെയ്ഫ് അലി ഖാന്റെ വസതിയായ പട്ടൗഡി പാലസിലാണ്...\nലോകത്തെങ്ങും ആരാധകരുള്ള ഈ കുട്ടിതാരം അന്നും ഇന്നും സുന്ദരനാണ്!\nലോകമെബാഡും ആരാധകരുള്ള നായകനാണ് ഈ കുട്ടിത്തരാം സ്റ്റാറുകളുടെ പഴയ കാല ചിത്രങ്ങൾ കണ്ടുപിടിക്കലാണ്.ഇപ്പോഴിതാ നമ്മുടെ സ്വന്തം ബാഹുബലി എന്നറിയപ്പെടുന്ന പ്രഭാസിന്റെ കുട്ടികാലത്തെ...\nകൊടും ഭീകരരെ പൊക്കി മുംബൈ പോലീസ് ! അന്വേഷണം ചെന്നെത്തിയത് ഹൃതിക് റോഷന്റെ സിനിമ ലൊക്കേഷനിൽ !\nവായാടിത്തവും അശ്ലീലവും പറയുന്ന സൽമാൻ ഖാന്റെ സിനിമക്ക് ഭാരത് എന്ന് പേരിടരുതെന്നു ഹർജി !


10 June, 2019 05:56:38 AM\nകുവൈത്ത് സിറ്റി: കുവെത്തിൽ നിന്ന് പതിനായിരം വിദേശികളെ നാടുകടത്തി. കുവൈത്തിലേക്ക് ഇനി തിരിച്ചുവരാനാകാത്ത വിധം വിരലടയാളം രേഖപ്പെടുത്തിയാണ് ഇവരെ നാടുകടത്തിയത്. റമദാൻ കാലയളവിൽ നടത്തിയ പരിശോധനയിൽ പിടിയിലായവരെ കൂടി ഉടൻ നാടുകടത്തുമെന്ന് അധികൃതർ വ്യക്തമാക്കി.\nതൊഴിൽനിയമവും താമസനിയമവും ലംഘിച്ചതിനാണ് കൂടുതൽ ആളുകളെ സ്വന്തം നാടുകളിലേക്ക് തിരിച്ചയച്ചത്. ആഭ്യന്തര മന്ത്രാലയത്തിന്‍റെ ശക്തമായ താക്കീതുണ്ടായിട്ടും കുവൈത്തില് യാചനയും അനധികൃത താമസവും വർധിച്ചതിനെ തുടര്‍ന്നാണ് അധികൃതർ പരിശോധന ശക്തമാക്കിയത്. റമദാനില് നടത്തിയ പരിശോധനയില് 370 പേരെ പിടിച്ചിരുന്നു. ഇതില് 270 പേര് അനധികൃത താമസത്തിന്‍റെ പേരിലും ബാക്കിയുള്ളവർ യാചനകുറ്റത്തിനുമാണ് പിടിയിലായത്.\nറമദാനിൽ പിടിക്കപ്പെട്ടവരില് യാചന നടത്തിയ 50 പേരെ നടകടത്തിയിട്ടുണ്ടെന്നും ബാക്കിയുള്ളവരെ നാടുകടത്തുന്നതിനുള്ള ഒരുക്കങ്ങള് ഏതാണ്ട് പൂര്‍ത്തീകരിച്ചിട്ടുണ്ടെന്നും അധികൃതർ വ്യക്തമാക്കി. ഒരാഴ്ചക്കകം എല്ലാവരെയും നാടുകടത്തും. താമസ നിയമലംഘകരിൽ ഭൂരിഭാഗവും ഇന്ത്യ, ബംഗ്ലാദേശ്, ശ്രീലങ്ക, ഫിലിപ്പീൻ എന്നിവിടങ്ങളിൽനിന്നുള്ളവരാണ്. യാചകരിൽ അധികവും അറബ് വംശജരാണ്.


Royal Challengers Bangalore: 'ബാംഗ്ലൂർ' ഒഴിവാക്കി റോയൽ ചലഞ്ചേഴ്സ്, സോഷ്യൽ മീഡിയ പ്രൊഫൈൽ ചിത്രങ്ങളും ഒഴിവാക്കി; അമ്പരന്ന് ആരാധകരും താരങ്ങളും, കാരണം ഇതാണ്!! - why rcb remove profile picture and bangalore name from social media, here is the possible reason | Samayam Malayalam\nwhy rcb remove profile picture and bangalore name from social media, here is the possible reason\nSreejith T | Samayam Malayalam | Updated: 13 Feb 2020, 10:08:41 AM\nഇന്ത്യൻ പ്രീമിയർ ലീഗ് 2020 സീസൺ തുടങ്ങുന്നതിന് മുമ്പായി ഒരു സർപ്രൈസ് നീക്കത്തിന് ഒരുങ്ങുകയാണ് റോയൽ ചലഞ്ചേഴ്സ് ബാംഗ്ലൂർ. ടീമിൻെറ സോഷ്യൽ മീഡിയ പ്രൊഫൈലിൽ നിന്ന് കവർ, പ്രൊഫൈൽ ചിത്രങ്ങളും ട്വിറ്ററിൽ പേരിൽ നിന്ന് പേരിലെ ബാംഗ്ലൂരും ഒഴിവാക്കി. പെട്ടെന്ന് ഇത്തരത്തിലുള്ള ഒരു മാറ്റത്തിന് കാരണം എന്താണെന്ന് ആരാധകർക്കും താരങ്ങൾക്കും മനസ്സിലായിട്ടില്ല. ഐപിഎല്ലിൽ ഇന്ത്യൻ നായകൻ വിരാട് കോലി നയിക്കുന്ന ടീമാണ് റോയൽ ചലഞ്ചേഴ്സ് ബാംഗ്ലൂർ.\nചിത്രം ഒഴിവാക്കി, പേരിലെ ബാംഗ്ലൂർ കളഞ്ഞു\nറോയൽ ചലഞ്ചേഴ്സ് ബാംഗ്ലൂർ തങ്ങളുടെ സോഷ്യൽ മീഡിയ പ്രൊഫൈലുകളിൽ നിന്ന് കവർ ചിത്രവും പ്രൊഫൈൽ ചിത്രവും ഒഴിവാക്കിയിരിക്കുകയാണ്. ആരാധകർക്കും ടീമിലെ പ്രധാന താരങ്ങൾക്കുമൊന്നും തന്നെ ഇതിന് പിന്നിലെ കാരണം മനസ്സിലായിട്ടില്ല.\nആരാധകർക്കൊപ്പം ടീമിലെ പ്രധാന താരങ്ങളിൽ ഒരാളായ എബി ഡീവില്ലിയേഴ്സും ഞെട്ടിയിരിക്കുകയാണ്. എന്താണ് സോഷ്യൽ മീഡിയ പ്രൊഫൈലിന് സംഭവിച്ചതെന്ന് ചോദിച്ച് ഡീവില്ലിയേഴ്സ് ട്വീറ്റ് ചെയ്യുകയും ചെയ്തു. പുതിയ ചില തന്ത്രങ്ങൾക്ക് മുമ്പുള്ള ഇടവേളയായിരിക്കും ഇതെന്ന് പ്രതീക്ഷിക്കുന്നുവെന്നും അദ്ദേഹം പറഞ്ഞു.\nTwitter-AB de Villiers\nഇതെന്ത് ഗൂഗ്ലിയെന്ന് ചാഹൽ\nഡീവില്ലിയേഴ്സിന് പുറമെ ഈ വിഷയത്തിൽ പ്രതികരിച്ച മറ്റൊരു ആർസിബി താരം യുസ്വേന്ദ്ര ചാഹലാണ്. ഇതെന്ത് ഗൂഗ്ലിയാണ് ചെയ്യുന്നതെന്ന് ചാഹൽ ട്വീറ്റ് ചെയ്തു. ഇതിനിടെ മറ്റൊരു ഐപിഎൽ ടീമായ ഡൽഹി ക്യാപിറ്റൽസും ആർസിബി പ്രൊഫൈൽ മാറ്റത്തിൽ പ്രതികരിച്ചിട്ടുണ്ട്. കഴിഞ്ഞ സീസണിൽ പുതിയ പേരും ലോഗോയുമായെത്തിയ ടീമാണ് ഡൽഹി ക്യാപിറ്റൽസ്.\nപേരും ലോഗോയും മാറ്റിയേക്കുമെന്ന് സൂചന\nഐപിഎൽ 2020ന് മുമ്പായി റോയൽ ചലഞ്ചേഴ്സ് തങ്ങളുടെ പേരും ലോഗോയും മാറ്റുമെന്നാണ് റിപ്പോർട്ടുകൾ. ഇതിൻെറ ഭാഗമായാണ് ഇപ്പോൾ പ്രൊഫൈൽ ചിത്രങ്ങളും കവർ ചിത്രങ്ങളുമൊക്കെ ഒഴിവാക്കിയിരിക്കുന്നത്. റോയൽ ചലഞ്ചേഴ്സ് 'ബാംഗ്ലൂർ' എന്നതിലെ 'ബാംഗ്ലൂർ' ഒഴിവാക്കി 'ബെംഗലൂരു' എന്ന് മാറ്റിയേക്കും. ബാംഗ്ലൂരിൻെറ പേര് ബെംഗലൂരു എന്നാക്കിയിട്ടും ആർസിബി ഇത് വരെ പഴയ പേര് മാറ്റാൻ തയ്യാറായിട്ടില്ല. ആരാധകർ നിരന്തരം ആവശ്യപ്പെടുന്ന ഒരു കാര്യമാണിത്. പേര് മാറ്റുമ്പോൾ സ്വാഭാവികമായും ലോഗോയും ആർസിബി മാറ്റും. പുതിയ പേരിൽ പുതിയ മുഖവുമായിട്ടായിരിക്കും വരുന്ന സീസണിൽ ടീമിൻെറ വരവെന്നാണ് സൂചന.\nIPL 2020: സൂപ്പർതാരം ഐപിഎല്ലിൽ കളിക്കാനെത്തില്ല, രാജസ്ഥാൻ റോയൽസിന് കനത്ത തിരിച്ചടി!!ആര്‍ട്ടിക്കിള് ഷോ\nറോയൽ ചലഞ്ചേഴ്സ് ബാംഗ്ലൂർ ആർസിബി Royal Challengers Bangalore rcb social media rcb name change AB de Villiers\nWeb Title : why rcb remove profile picture and bangalore name from social media, here is the possible reason


ഷാര്‍ജയില് അഗ്നിക്കിരയായ ചരക്കുകപ്പലില് നിന്ന് 13 ഇന്ത്യക്കാരെ രക്ഷപ്പെടുത്തി – Chandrika Daily\nBy web desk 1 Thursday May 9, 2019 12:19 pm\nഷാര്‍ജയില് അഗ്നിക്കിരയായ ചരക്കുകപ്പലില് നിന്ന് 13 ഇന്ത്യക്കാരെ രക്ഷപ്പെടുത്തി\nഷാര്‍ജ: ഷാര്‍ജയില് കത്തിക്കൊണ്ടിരിക്കുകയായിരുന്ന ചരക്കുകപ്പലില് നിന്ന് തൊഴിലാളികളായ പതിമൂന്ന് ഇന്ത്യക്കാരെ രക്ഷപ്പെടുത്തി. ഷാര്‍ജയിലെ ഖാലിദ് തീരത്ത് ഇന്നലെ രാവിലെയാണ് അപകടമുണ്ടായത്. സംഭവത്തില് അഗ്നിരക്ഷാ സേനയുടെ തക്കസമയത്തുള്ള ഇടപെടല്…\nഷാര്‍ജ: ഷാര്‍ജയില് കത്തിക്കൊണ്ടിരിക്കുകയായിരുന്ന ചരക്കുകപ്പലില് നിന്ന് തൊഴിലാളികളായ പതിമൂന്ന് ഇന്ത്യക്കാരെ രക്ഷപ്പെടുത്തി. ഷാര്‍ജയിലെ ഖാലിദ് തീരത്ത് ഇന്നലെ രാവിലെയാണ് അപകടമുണ്ടായത്. സംഭവത്തില് അഗ്നിരക്ഷാ സേനയുടെ തക്കസമയത്തുള്ള ഇടപെടല് മൂലം ആളപായമോ ആര്‍ക്കും ഗുരുതരമായ പരിക്കുകളോ ഇല്ല.\nഅതേസമയം അപകടത്തില് വ്യാപകമായ നാശനഷ്ടമുണ്ടായി. ആറായിരം ഗാലന് ഡീസലും നൂറ്റി ഇരുപതോളം വരുന്ന കയറ്റുമതി വാഹനങ്ങളും 300 ടയറുകളും പൂര്‍ണമായും കത്തിനശിച്ചു. അപകട കാരണം കണ്ടെത്തുന്നതിനായി ഷാര്‍ജ പൊലീസിലെ ഫോറന്‍സിക് വിഭാഗം പരിശോധന ആരംഭിച്ചിട്ടുണ്ട്.\nതീപിടിച്ച വിവരം കിട്ടി അഞ്ചു മിനിറ്റിനകം തന്നെ പ്രതിരോധ വിഭാഗം സംഭവസ്ഥലത്തെത്തിയതിനാല് വലിയ അപകടം ഉണ്ടായില്ല. ഏഴു മണിക്കൂര് നീണ്ട രക്ഷാ പ്രവര്‍ത്തനത്തിനൊടുവില് അപകടനില പൂര്‍ണമായും നിയന്ത്രണവിധേയമാക്കി.\nഖാലിദ് തീരത്ത് ഇത് മൂന്നാം തവണയാണ് തീപിടുത്തമുണ്ടാകുന്നത്. ഷാര്‍ജ പൊലീസും സിവില് ഡിഫന്‍സ് വിഭാഗവും ചേര്‍ന്ന് എല്ലാ കപ്പല് ജീവനക്കാര്‍ക്കും ഇത്തരം സാഹചര്യങ്ങളെ പ്രതിരോധിക്കാന് ആവശ്യമായ ജാഗ്രതാ നിര്‍ദേശങ്ങള് നല്‍കിയിട്ടുണ്ട്.\nCategories: Culture, News, Video Stories, Views Tags: Burning ship, Cargo Ship in Sharja, Sharja


നൈജീരിയയില് വീണ്ടും ബൊക്കോ ഹറാം ആക്രമണം; 15 പേർ കൊല്ലപ്പെട്ടു – Times Kerala\nഅബുജ: വടക്കുകിഴക്കൻ നൈജീരിയയിലെ മൈദുഗുരി നഗരത്തിൽ ബൊക്കോ ഹറാം ഭീകരരും സൈന്യവും തമ്മിലുണ്ടായ ഏറ്റുമുട്ടലിൽ ഒരു സൈനികൻ അ‌ടക്കം 15 പേർ കൊല്ലപ്പെട്ടു. 83 പേർക്കു പരിക്കേറ്റു. ഏറ്റുമുട്ടലിൽ 13 ഭീകരരെ വധിച്ചതായി സൈനിക വക്താവ് പറഞ്ഞു.\nപൊതുഗതാഗതം മിതമായ രീതിയിൽ, ബാറുകളും ബെവ്കോയും…\nനൈജീരിയൻ സർക്കാർ ബൊക്കോ ഹറാമുമായി സമാധാന ചർച്ചകൾ ആരംഭിച്ചതിന് ശേഷമുണ്ടാകുന്ന ഏറ്റവും വലിയ ആക്രമണമാണിത്. ഞായറാഴ്ച രാത്രിയോടെ നഗരത്തിലേക്കു പ്രവേശിക്കാൻ ശ്രമിച്ച ഭീകരരുമായി സൈന്യം ഏറ്റുമുട്ടുകയായിരുന്നു.\nസ്പെയിനിൽ സർക്കസ് ട്രക്ക് മറിഞ്ഞ്; ആന ചെരിഞ്ഞു\nപൊതുഗതാഗതം മിതമായ രീതിയിൽ, ബാറുകളും ബെവ്കോയും തുറക്കും; സംസ്ഥാനത്ത്…\nകടല് കൊലക്കേസില് നിയമ നടപടികള് സുപ്രീം കോടതി അവസാനിപ്പിച്ചു; ഇറ്റലി കെട്ടിവച്ച 10…\nരാജ്യത്ത് ഇന്ത്യയില് 24 മണിക്കൂറിനിടെ 60471 കൊവിഡ് കേസുകള്; മരണനിരക്കില് കുറവ്


shamsu punnakkal: ഷംസുവിൻ്റെ ശരീരം ഇനി മെഡിക്കല് വിദ്യാര്‍ഥികളുടെ പാഠപുസ്തകം - body of shamsu punnakkal donated to medical students in manjeri medical college | Samayam Malayalam\nbody of shamsu punnakkal donated to medical students in manjeri medical college\nSamayam Desk | Lipi | Updated: 08 Nov 2020, 07:09:00 PM\nഅന്തരിച്ച മഞ്ചേരിയിലെ ഇടതു ട്രേഡ് യൂണിയന് നേതാവും ചുമട്ടുതൊഴിലാളി ക്ഷേമനിധി ബോര്‍ഡ് അംഗവുമായിരുന്ന ഷംസു പുന്നക്കലിന്റെ ശരീരം മഞ്ചേരി ഗവ. മെഡിക്കല് കോളേജ് വിദ്യാര്‍ഥികള്‍ക്ക് പഠനത്തിനായി വിട്ടുനല്‍കി.\nമലപ്പുറം: അന്തരിച്ച ഷംസു പുന്നക്കലിന്റെ മൃതദേഹം മഞ്ചേരി ഗവ. മെഡിക്കല് കോളേജ് വിദ്യാര്‍ഥികള്‍ക്ക് പഠനത്തിനായി വിട്ടുനല്‍കി. ഇതിനായുള്ള സമ്മത പത്രം പൊതുപ്രവര്‍ത്തകനും മഞ്ചേരിയുടെ സാമൂഹിക സാസ്‌കാരിക രാഷ്ട്രീയ രംഗത്തെ നിറസാന്നിധ്യവുമായ ഷംസു നേരത്തെ അധികൃതര്‍ക്ക് കൈമാറിയിരുന്നു. 2001 ജനുവരി 16 നുണ്ടായ എന്‍ഡിഎഫ് ആക്രമണത്തോടു കൂടിയാണ് ഷംസു പുന്നക്കല് ദേശീയ ശ്രദ്ധ പിടിച്ചു പറ്റുന്നത്. ശരീരത്തില് 56 വെട്ടേല്‍ക്കുകയും തുടര്‍ന്ന് അറ്റു തൂങ്ങിയ വലതുകൈയുമായ രണ്ട് പതിറ്റാണ്ടോളമാണ് ഷംസു പുന്നക്കല് ജീവിച്ചത്.\nപട്ടാപകല് എന്‍ഡിഎഫ് നടത്തിയ അക്രമമായിരുന്നു അന്ന് മഞ്ചേരിയില് അരങ്ങേറിയത്. വാള്, കത്തി തുടങ്ങിയ മാരകായുധങ്ങളുമായി നടത്തിയ അക്രമത്തില് ഷംസുവിന് ഗുരുതരമായി പരിക്കേറ്റിരുന്നു. വലതുകാല് മുട്ടിനു താഴെ മുറിഞ്ഞു വീഴാറായിരുന്നു. വലതു കൈയുടെ അവസ്ഥ വിഭിന്നമായിരുന്നില്ല. ഇടതു കൈ ഞരമ്പ് മുറിഞ്ഞു. ശരീരമാകെ വെട്ടു കൊണ്ട നിലയില് മഞ്ചേരി സ്വകാര്യ ആശുപത്രിയില് പ്രവേശിപ്പിച്ചുവെങ്കിലും പ്രതിക്ഷക്ക് വകയില്ലെന്ന് പറഞ്ഞ് റഫര് ചെയ്യുകയായിരുന്നു. തുടര്‍ന്ന് സുഹൃത്തുക്കളും ബന്ധുക്കളും ജീവന് കൈയില്‍പ്പിടിച്ചാണ് ഷംസുവിനെ കോയമ്പത്തൂര് ഗംഗ ആശുപത്രിയിലെത്തിച്ചത്. വര്‍ഷങ്ങളുടെ ചികിത്സക്ക് ശേഷം പൊതുജീവിതത്തില് സജീവമാകാന് ഈ സഖാവിനായി എന്നത് അദ്ദേഹത്തിന്റെ നിശ്ചയദാര്‍ഢ്യത്തിന് ഉദാഹരണമാണ്.\nകൊവിഡ് പ്രോട്ടോക്കോള് നിലവിലുണ്ടെങ്കിലും രാഷ്ട്രീയ മത ഭേദമെന്യേ നിരവധി പേരാണ് പ്രിയ സുഹൃത്തിന് ആദരാഞ്ജലികളര്‍പ്പിക്കാനെത്തിയത്. വൈകിട്ട് നടന്ന അനുശോചന യോഗം സിഐടിയു സംസ്ഥാന വൈസ് പ്രസിഡൻ്റ് വി ശശികുമാര് ഉദ്ഘാടനം ചെയ്തു. മുന് ജില്ലാ പഞ്ചായത്ത് പ്രതിപക്ഷ നേതാവ് വി എം ഷൗക്കത്ത് അധ്യക്ഷത വഹിച്ചു.\nകോഡൂരിൽ ഉപയോഗശൂന്യമായ ടയറുകളിൽ ഇനി പാഴ്‍വസ്തുവല്ല, കൊതുകുകൾ വളരില്ല; പുതിയ പദ്ധതിക്ക് തുടക്കം ആര്‍ട്ടിക്കിള് ഷോ\nസിപിഎം സിഐടിയു ഷംസു പുന്നക്കല് മലപ്പുറം shamsu punnakkal death Shamsu Punnakkal CITU shamsu punnakkal Malappuram news Malappuram NDF Attack\nWeb Title : body of shamsu punnakkal donated to medical students in manjeri medical college


കൊച്ചി മെട്രോ: 9.283 ഹെക്ടര് അധികസ്ഥലം കൂടി ഏറ്റെടുക്കും\nFriday 16th November 2012 10:40am\nകൊല്‍ക്കത്ത: മുന് ഇന്ത്യന് മധ്യദൂര അത്‌ലറ്റിക് താരം പിങ്കി പ്രാമാണിക് പശ്ചിമബംഗാള് മുഖ്യമന്ത്രി മമതാ ബാനര്‍ജിയുടെ സഹായം ആവശ്യപ്പെട്ടു. പോലീസിന്റെ പീഡനത്തില് നിന്ന് രക്ഷപെടുത്തണമെന്നും തനിക്കെതിരെ കെട്ടിച്ചമച്ച കേസില് മുഖ്യമന്ത്രി ഇടപെടണമെന്നും പിങ്കി ആവശ്യപ്പെട്ടു.\nഅപകീര്‍ത്തികരമായ പ്രചാരണം നടത്തുന്ന പോലീസിനെതിരെ നടപടിയെടുക്കണമെന്നും വിഷയത്തില് മുഖ്യമന്ത്രി പ്രതികരിക്കണമെന്നും പിങ്കി പറഞ്ഞു. മാധ്യമങ്ങള്‍ക്ക് മുന്നിലാണ് അവര് മുഖ്യമന്ത്രിയുടെ സഹായം ആവശ്യപ്പെട്ടുകൊണ്ടുള്ള പ്രസ്താവന നടത്തിയത്.\nപശ്ചിമബംഗാള് കായിക മന്ത്രി മദന് മിത്രയുടെ സഹായവും പങ്കി അഭ്യര്‍ഥിച്ചിട്ടുണ്ട്. പ്രതിസന്ധി ഘട്ടത്തില് നിരവധി പേര് സഹായം വാഗ്ദാനം ചെയ്തിരുന്നു, എന്നാല് ഇവരില് ആരും ഇപ്പോള് തനിക്ക് തുണയില്ലെന്ന് പങ്കി പറഞ്ഞു. മെഡിക്കല് പരിശോധനാ റിപ്പോര്‍ട്ട് വളച്ചൊടിച്ച് താന് പുരുഷനാണെന്ന പ്രഖ്യാപനം നടത്തിയ പോലീസ് നീതി നിഷേധത്തിനാണ് പ്രധാന്യം നല്‍കുന്നത്.\nരാജ്യത്തിനും കായിക മേഖലയും നിരവധി നേട്ടങ്ങള് എന്നിലൂടെയുണ്ടായിട്ടുണ്ടെന്നും ദോഹ ഏഷ്യന് ഗെയിംസിലെ സ്വര്‍ണ മെഡല് ജേതാവായ പിങ്കി പറഞ്ഞു. ഒപ്പം താമസിക്കുന്ന യുവതി നല്‍കിയ പരാതിയുടെ അടിസ്ഥാനത്തില് ജൂണിലാണ് പിങ്കിയെ പോലീസ് അറസ്റ്റ് ചെയ്തത്.\nപിങ്കി പുരുഷനാണെന്നും തന്നെ മാനഭംഗപ്പെടുത്തിയെന്നുമായിരുന്നു മുപ്പതുകാരിയായ യുവതി പോലീസിന് നല്‍കിയ പരാതി.


വാക്ക് പാലിച്ച് കേരള സര്‍ക്കാര്; നഴ്‌സ് ലിനിയുടെ ഭര്‍ത്താവിന് സര്‍ക്കാര് ജോലി..!! - FUTURELINE\nവാക്ക് പാലിച്ച് കേരള സര്‍ക്കാര്; നഴ്‌സ് ലിനിയുടെ ഭര്‍ത്താവിന് സര്‍ക്കാര് ജോലി..!!\nനിപാ രോഗിയെ പരിചരിക്കുന്നതിനിടെ രോഗം ബാധിച്ച് മരണമടഞ്ഞ കോഴിക്കോട് പേരാമ്പ്ര താലൂക്ക് ആശുപത്രിയിലെ നഴ്‌സ് ലിനിയുടെ ഭര്‍ത്താവിന് സര്‍ക്കാര് ജോലി നല്‍കികൊണ്ടുള്ള ഉത്തരവ് ഇറങ്ങി. ആരോഗ്യവകുപ്പിന്റെ കീഴില് എല്.ഡി ക്ലാര്‍ക്ക് തസ്തികയിലാണ് ജോലി നല്‍കിയിട്ടുള്ളത്.\nലിനിയുടെ ഭര്‍ത്താവായ സജേഷിന് സര്‍ക്കാര് ജോലി നല്‍കുമെന്ന് കേരള സര്‍ക്കാര് മുന്‍പ് തന്നെ പ്രഖ്യാപിച്ചിരുന്നു. ഈ വാഗ്ദാനം പാലിച്ചുകൊണ്ടുള്ള ഉത്തരവ് പുറത്തിറക്കുന്നതായി ഉത്തരവിന്റെ ചിത്രത്തോടൊപ്പം ആരോഗ്യ മന്ത്രി കെ.കെ ശൈലജ ഫേസ്ബുക്കില് കുറിച്ചു. കോഴിക്കോട് ഡി.എം.ഒ ഓഫീസില് എല്.ഡി.ക്ലാര്‍ക്കായി സജേഷിന് നിയമനം നല്‍കിക്കൊണ്ടുള്ള ഉത്തരവാണ് സര്‍ക്കാരിറക്കിയത്.\nലിനിയുടെ ഭര്‍ത്താവായ സജേഷ് മനാമയില് അക്കൗണ്ടന്റായി ജോലി ചെയ്തിരുന്ന സമയത്താണ് നാട്ടില് നിപാ പടരുന്നതും പരിചരിച്ച രോഗിയില് നിന്നും അസുഖം പിടിപെട്ട് ലിനി മരണമടയുന്നതും. താല്‍ക്കാലിക നഴ്‌സായി ജോലി ചെയ്തിരുന്ന ലിനിയുടെ ആത്മാര്‍ത്ഥയെ പ്രകീര്‍ത്തിച്ച് നിരവധി പേര് രംഗത്തുവന്നിരുന്നു. ലോകാരോഗ്യ സംഘടനയും ലിനിക്ക് ആദരം അര്‍പ്പിച്ചിരുന്നു.\nനിപാ ബാധിച്ച ലിനിയുടെ വാര്‍ത്തകള് പുറത്തുവന്നതോടെ ലിനിയുടെ രണ്ടു കുട്ടികളുടെയും ബിരുദാനന്തര ബിരുദം വരെയുള്ള പഠനച്ചെലവ് പ്രവാസി വനിതകളുടെ നേതൃത്വത്തിലുള്ള അവൈറ്റിസ് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് ഏറ്റെടുത്തിരുന്നു.\nPrevious: റൊണാള്‍ഡോ റയല് വിടാനുണ്ടായ കാരണം ഇതാണ്; വെളിപ്പെടുത്തലുമായി റയല് മാഡ്രിഡ്‌ലെ സഹതാരം..!!\nNext: പതിമൂന്നുകാരിയെ 15-ഓളം പേർ ചേർന്ന് കൂട്ടമാനഭംഗത്തിനിരയാക്കി; ഞെട്ടിക്കുന്ന സംഭവം അരങ്ങേറിയത്…\nസ്കൂള് വിദ്യാര്‍ഥികള്‍ക്കുള്ള സൗജന്യ അരി മുടങ്ങില്ല; വിദ്യാഭ്യാസ മന്ത്രി\nകോഴിക്കോട് മെഡിക്കല് കോളേജിന് സമീപം 15 കാരിയെ2പേര് ചേര്‍ന്ന് പീഡിപ്പിച്ചു!\nവിനീതിന്‍റെ പോരാട്ട വീര്യം ആരുടേത്.? തര്‍ക്കം രൂക്ഷം..!


വേണ്ടത് മികച്ച നേതൃത്വം - FUTURE KERALA - Daily on Business Economy and Society\nനമ്മുടെ പൊതുമേഖല ബാങ്കുകള് വലിയ പ്രതിസന്ധിയെയാണ് നേരിട്ടുകൊണ്ടിരിക്കുന്നത്. ഈ സാഹചര്യത്തില് നേതൃനിരയില് വേണ്ടത് പ്രൊഫഷണല് മികവുള്ള പ്രതിഭകളാണ്\nവലിയ പ്രതിസന്ധിയുടെ നടുവിലാണ് നമ്മുടെ പൊതുമേഖലാ ബാങ്കുകള്. എന്നാല് 21 പൊതുമേഖല ബാങ്കുകളില് നാല് ബാങ്കുകള്‍ക്കും ഇപ്പോള് തലപ്പത്ത് ആളില്ല. ഒരു ബാങ്കിന്റെ സിഇഒയെ ക്രമക്കേടുകളുടെ പേരില് പുറത്താക്കി. വരുന്ന മാസങ്ങളില് ഏകദേശം9ബാങ്കുകളുടെ നിലവിലെ മേധാവികളുടെ കാലാവധി അവസാനിക്കും. കിട്ടാക്കടം കൊണ്ട് പൊറുതി മുട്ടി ബാങ്കുകള് സമാനതകളില്ലാത്ത പ്രതിസന്ധി നേരിടുമ്പോള് മികച്ച നേതൃത്വവും ആവശ്യത്തിന് മാനവ വിഭവശേഷിയുമാണ് ബാങ്കുകള്‍ക്ക് വേണ്ടത്. ആ സാഹചര്യത്തിലാണ് മുകളില് പറഞ്ഞ അവസ്ഥയെന്നത് ഒട്ടും പ്രതീക്ഷ നല്‍കുന്ന വാര്‍ത്തയല്ല.\nബ്ലൂംബര്‍ഗ് പ്രസിദ്ധീകരിച്ച റിപ്പോര്‍ട്ട് പ്രകാരം ഈ വര്‍ഷം തുടക്കം മുതല് ആന്ധ്ര ബാങ്കിനും ദേന ബാങ്കിനും പഞ്ചാബ് ആന്‍ഡ് സിന്ദ് ബാങ്കിനും സിഇഒ ഇല്ല. കിട്ടാക്കടമെന്ന പ്രശ്‌നം രൂക്ഷമായ ഐഡിബിഐ ബാങ്കിന്റെ മേധാവിയെ കഴിഞ്ഞ ദിവസം റിസര്‍വ് ബാങ്ക് ഓഫ് ഇന്ത്യയുടെ ഡെപ്യൂട്ടി ഗവര്‍ണറായും നിയമിച്ചു.\nപൊതുമേഖല ബാങ്കുകളെ നയിക്കാന് നല്ല മേധാവികളെ നിയമിക്കുകയെന്നതാണ് സര്‍ക്കാര് മുന്‍ഗണന നല്‍കേണ്ട വിഷയം. സ്വകാര്യ മേഖലയെ അപേക്ഷിച്ച് പൊതുമേഖലാ ബാങ്കുകളുടെ സിഇഒമാരുടെ ശമ്പളം വളരെ കുറവാണ്. ഐസിഐസിഐ ബാങ്കിന്റെ സിഇഒയ്ക്കും പഞ്ചാബ് നാഷണല് ബാങ്കിന്റെ സിഇഒയ്ക്കും ലഭിക്കുന്ന ശമ്പളത്തിലെ വ്യത്യാസം ഭീമമാണ്. നല്ല മിടുക്കുള്ള സിഇഒകളെ നേതൃത്വത്തിലേക്ക് കൊണ്ടുവരാന് സാധിക്കണം. സ്വകാര്യമേഖലയോട് കിടപിടിക്കത്തക്ക രീതിയിലുള്ള ശമ്പളവും നല്‍കണം. ബാങ്കുകളെ ഉടച്ചുവാര്‍ക്കുമ്പോള് ഇക്കാര്യത്തില് കൂടി സര്‍ക്കാര് ശ്രദ്ധ നല്‍കണം.\nTags:\tWe need the best leadership


വെസ്റ്റ്ഹാമിനെ നിസാരമായി മറികടന്ന് ലിവര്‍പൂള്\nക്ലോപിന്റെ കുട്ടികള് ഇംഗ്ലീഷ് പ്രീമിയര് ലീഗില് ചരിത്രം രചിച്ചുകൊണ്ടിരിക്കുകയാണ്...\n30 Jan, 2020 at 02:33 AM\nപ്രീമിയര് ലീഗില് ലിവര്‍പൂളിന്റെ തേരോട്ടം തുടരുന്നു. ലണ്ടന് സ്‌റ്റേഡിയത്തില് നടന്ന കളിയില് വെസ്റ്റ്ഹാം യുണൈറ്റഡിനെ ഏകപക്ഷീയമായ രണ്ട് ഗോളുകള്‍ക്കാണ് ലിവര്‍പൂള് തോല്‍പിച്ചത്. സാദിയോ മാനെ പേശീവലിവിനെ തുടര്‍ന്ന് പുറത്തിരുന്ന മത്സരത്തില് ഒരു ഗോളും അസിസ്റ്റുമായി സലാഹ് മികച്ച പ്രകടനം തുടര്‍ന്നപ്പോള് നിസാരമായാണ് ലിവര്‍പൂള് വെസ്റ്റ്ഹാമിനെ മറികടന്നത്.\nഅവസാന 15 കളികളില് ജയിച്ച ലിവര്‍പൂള് അവസാനമായി തോറ്റത് കഴിഞ്ഞ സീസണില് 41 മത്സരങ്ങള്‍ക്ക് മുമ്പാണ്. ജയത്തോടെ പ്രീമിയര് ലീഗില് രണ്ടാം സ്ഥാനക്കാരേക്കാള് 19 പോയിന്റിന്റെ മുന്‍തൂക്കവും ലിവര്‍പൂള് നേടി.\nഗോള് നേടിയ ശേഷം ആഘോഷിക്കുന്ന ലിവര്‍പൂള് താരങ്ങള്\n2017-18ന് ശേഷം സലാഹ് ലിവര്‍പൂളിനായി ഒരു ഗോളും അസിസ്റ്റും പതിനാലാം തവണയാണ് വിജയകരമായി പൂര്‍ത്തിയാക്കുന്നത്. ഇംഗ്ലീഷ് പ്രീമിയര് ലീഗില് മറ്റേത് കളിക്കാരനേക്കാളും ഇക്കാര്യത്തില് മുന്നിലാണ് സലാഹ്. പതിയെ തുടങ്ങിയ മത്സരത്തില് സലാഹ് 35ആംമിനുറ്റിലാണ് പെനല്‍റ്റിയിലൂടെ ലിവര്‍പൂളിനെ മുന്നിലെത്തിക്കുന്നത്.\nതുടര്‍ച്ചയായ ലിവര്‍പൂള് മുന്നേറ്റങ്ങള്‍ക്കൊടുവിലായിരുന്നു ആദ്യ ഗോള്. 5-4-1 ഫോര്‍മേഷനില് പ്രതിരോധത്തില് വട്ടമിട്ട് കളിച്ച വെസ്റ്റ് ഹാം യുണൈറ്റഡിനാകട്ടെ എങ്ങനെയെങ്കിലും ലിവര്‍പൂളിനെ ഗോളടിക്കാതെ തടയുക എന്ന ലക്ഷ്യം മാത്രമേ ഉണ്ടായിരുന്നുള്ളൂ. എന്നാല് രണ്ടാം പകുതിയില് അവര് കൂടുതല് ഉണര്‍ന്ന് കളിച്ചതോടെ നിരവധി അവസരങ്ങള് ഇരുടീമുകള്‍ക്കും ലഭിച്ചു. 52ആം മിനുറ്റിലായിരുന്നു സലാഹിന്റെ പാസില് നിന്നും ചെംബര്‍ലിന് ഗോള് നേടിയത്. ഇതോടെ 2-0ത്തിന്റെ ആധികാരിക ജയത്തോടെ ലിവര്‍പൂള് കളി അവസാനിപ്പിച്ചു.\nLiverpool have now beaten every Premier League team this season â pic.twitter.com/rxmVdxC83M\n24 കളികളില് 23 ജയവും ഒരു സമനിലയുമായി ലിവര്‍പൂള് 70 പോയിന്റുമായി അതിവേഗം കിരീടത്തിലേക്ക് അടുക്കുകയാണ്. രണ്ടാമതുള്ള മാഞ്ചസ്റ്റര് സിറ്റിക്ക് 51 പോയിന്റ് മാത്രമാണുള്ളത്. മറുവശത്ത് വെസ്റ്റ്ഹാമാകട്ടെ തരംതാഴ്ത്തല് ഭീഷണിയുടെ നിഴലിലാണ്. 24 കളികളില് നിന്നും 23 പോയിന്റോടെ അവര് അവസാനത്തു നിന്നും നാലാമതാണ്. അവസാനത്തെ മൂന്നു ടീമുകളാണ് പ്രീമിയര് ലീഗില് തരം താഴ്ത്തപ്പെടുക. ബേണ്‍മൗത്തിനും വാറ്റ്‌ഫോര്‍ഡിനും 23 പോയിന്റ് തന്നെയാണെങ്കിലും ഗോള് ശരാശരിയുടെ നേരിയ പിന്‍ബലത്തിലാണ് വെസ്റ്റ്ഹാം ഇവര്‍ക്കു മുകളില് നില്‍ക്കുന്നത്.


നിയമസഭാ തെരഞ്ഞെടുപ്പിൽ ഫണ്ട് കണ്ടെത്താൻ പിണറായി സർക്കാർ മരം കൊള്ള നടത്തി;സതീശൻ പാച്ചേനി - Kannur Varthakal Online\nകണ്ണൂര്: കഴിഞ്ഞ നിയമസഭാ തിരഞ്ഞെടുപ്പ് അടുത്തിരിക്കെ സംസ്ഥാന സര്‍ക്കാര് മരം മുറിക്കാന് ഇറക്കിയ ഉത്തരവ് തിരഞ്ഞെടുപ്പ് ഫണ്ട് സ്വരൂപിക്കുന്നതിന് വേണ്ടിയായിരുന്നുവെന്നും പിണറായി സർക്കാർ ഇറക്കിയ ഉത്തരവിലെല്ലാം അഴിമതിയുടെ സാധ്യത തേടുന്നതായിരുന്നുവെന്നും ഡിസിസി പ്രസിഡന്റ് സതീശന് പാച്ചേനി പറഞ്ഞു.\nസംസ്ഥാനത്ത് നടന്ന മരം കൊള്ളയെ കുറിച്ച് ജുഡീഷ്യല് അന്വേഷണം നടത്തണമെന്നാവശ്യപ്പെട്ട് യുഡി എഫ് സംസ്ഥാനത്താകമാനം നടത്തുന്ന പ്രതിഷേധ സമരത്തിന്റെ ഭാഗമായി കണ്ണൂര് വെസ്റ്റ് മണ്ഡലം യുഡിഎഫ് കമ്മിറ്റി കണ്ണൂർ താലൂക്ക് ഓഫീസിന് മുന്നില് നടത്തിയ ധര്‍ണ്ണ ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nമരം കൊള്ളക്കാരില് നിന്നും വാങ്ങിയ കോടികളാണ് തിരഞ്ഞെടുപ്പ് വേളയില് ഇടത് മുന്നണി ഒഴുക്കിയത്. മുഖ്യമന്ത്രിയും വനം മന്ത്രിയും ഒന്നിച്ചെടുത്ത തീരുമാനം വിവാദമായപ്പോള് ഉദ്യോഗസ്ഥരുടെ തലയില് കെട്ടി വെച്ച് രക്ഷപ്പെടാനാണ് നീക്കം. സര്‍ക്കാര് സ്‌പോണ്‍സേര്‍ഡ് മരം കൊള്ളയാണ് സംസ്ഥാനത്ത് നടന്നിട്ടുള്ളത്. സത്യവാസ്ഥ പുറത്ത് വരണമെങ്കില് ജുഡീഷ്യല് അന്വേഷണം അനിവാര്യമാണ്. അതിന് ഉത്തരവ് ഇടുന്നത് വരെ യുഡിഎഫ് ശക്തമായ സമരം നടത്തുമെന്നും പാച്ചേനി പറഞ്ഞു.\nപ്രതിഷേധ ധര്‍ണയില് യുഡിഎഫ് മണ്ഡലം ചെയര്‍മാന് എം ഷഫീഖ് അധ്യക്ഷതവഹിച്ചു. നേതാക്കളായ\nഎം പി രാജേഷ്, എഐസിസി മാധ്യമ വിഭാഗം അംഗം ഷമാ മുഹമ്മദ്, ഗിരീശൻ നാമത്ത് , പി.വി ജയസൂര്യന്, സി. സീനത്ത്, എ.ടി. നിശാന്ത്, എ.കെ അമര്‍നാഥ്, ഷിബുഫെര്‍ണാണ്ടസ്, ദീപക് രാമകൃഷ്ണന്, തുടങ്ങിയവര് സംസാരിച്ചു.\nPrevious ക്വട്ടേഷൻ – സ്വർണക്കടത്ത് സംഘത്തിനെതിരേ കണ്ണൂരിൽ ജൂലൈ5ന് സി.പി.എം. കാമ്പയിൻ\nNext ജില്ലയില് 696 പേര്‍ക്ക് കൂടി കൊവിഡ് : 668 പേര്‍ക്ക് സമ്പര്‍ക്കത്തിലൂടെ


ആന്ധ്രയില് യാത്രാബോട്ട് മറിഞ്ഞ് 28 പേരെ കാണാതായി; 12 മൃതദേഹങ്ങള് കണ്ടെടുത്തതായി സ്ഥിരീകരണം – Malayalam today news\nആന്ധ്രയില് യാത്രാബോട്ട് മറിഞ്ഞ് 28 പേരെ കാണാതായി; 12 മൃതദേഹങ്ങള് കണ്ടെടുത്തതായി സ്ഥിരീകരണം\nവിജയവാഡ: ആന്ധ്രാപ്രദേശിലെ കൃഷ്ണാ നദിയില് ബോട്ട് മറിഞ്ഞ് 28 പേരെ കാണാതായി. ഇതില് 12 പേരുടെ മൃതദേഹങ്ങള് കണ്ടെടുത്തതായി അധികൃതര് സ്ഥിരീകരിച്ചു. മറ്റു പതിനാറുപേര്‍ക്കായി രക്ഷാപ്രവര്‍ത്തകര് തിരച്ചില് തുടരുകയാണ്. കൃഷ്ണ, ഗോദാവരി നദികളുടെ സംഗമസ്ഥാനത്താണ് അപകടമുണ്ടായത്.\nഭവാനി ദ്വീപില്‍നിന്ന് പവിത്ര സംഗമത്തിലേക്കുള്ള യാത്രയ്ക്കിടെയാണു ബോട്ട് മറിഞ്ഞത്. നദീ സംഗമ സ്ഥലത്തെ ‘പവിത്ര ആരതി’ ദര്‍ശിക്കാനായി ആയിരക്കണക്കിന് വിനോദ സഞ്ചാരികള് ദിവസവും എത്താറുണ്ട്. ഇങ്ങനെ എത്തിയ സംഘത്തിനാണ് അപകടം ഉണ്ടായത്. മീന്‍പിടിത്തക്കാരും ദേശീയ ദുരന്തനിവാരണ സേനയും ചേര്‍ന്ന് രക്ഷാപ്രവര്‍ത്തനം തുടരുകയാണ്.\nഇതുവരെ ഒമ്ബത് മൃതദേഹങ്ങള് കണ്ടെത്തി. നാല്പതോളം പേരുമായി പോയ ബോട്ടാണ് അപകടത്തില് പെട്ടത്. 12 പേരെ മീന്‍പിടുത്തക്കാര് രക്ഷിച്ച് കരയ്‌ക്കെത്തിച്ചു. സിംപിള് വാട്ടര് സ്‌പോര്‍ട് എന്ന സ്വകാര്യ ഏജന്‍സിയുടേതാണ് അപകടത്തില്‍പ്പെട്ട ബോട്ട്. ആന്ധ്രയിലെ പ്രകാശം ജില്ലയിലെ ഓങ്കോള് നഗരവാസികളാണ് അപകടത്തില്‍പ്പെട്ടവരില് കൂടുതലും. സംഭവത്തില് ദുഃഖം രേഖപ്പെടുത്തിയ മുഖ്യമന്ത്രി എന്.ചന്ദ്രബാബു നായിഡു, ദുരിതാശ്വാസ പ്രവര്‍ത്തനങ്ങള് വേഗത്തിലാക്കാന് ഉദ്യോഗസ്ഥര്‍ക്കു നിര്‍ദ്ദേശം നല്‍കി.\nആന്ധ്രയില് യാത്രാബോട്ട് മറിഞ്ഞ് 28 പേരെ കാണാതായി; 12 മൃതദേഹങ്ങള് കണ്ടെടുത്തതായി സ്ഥിരീകരണം added by Mtoday on November 12, 2017


ചന്ദ്രഗ്രഹണം: മിത്തുകളും അന്ധവിശ്വാസങ്ങളും - Indian Express Malayalam\nചന്ദ്രഗ്രഹണം: മിത്തുകളും അന്ധവിശ്വാസങ്ങളും\nഗര്‍ഭിണികള് ചന്ദ്രഗ്രഹണ സമയത്ത് പുറത്തിറങ്ങരുതെന്ന് പറയാറുണ്ട്.\nUpdated: July 5, 2020 2:16:32 am\nഈ വര്‍ഷത്തെ ആദ്യ പൂര്‍ണ ചന്ദ്രഗ്രഹണത്തിന് സാക്ഷ്യം വഹിക്കാന് പോകുകയാണ് നാമിന്ന്. ഒന്നര നൂറ്റാണ്ടിനു ശേഷമാണ് ഈ പ്രതിഭാസം ദൃശ്യമാകുന്നത്. ചന്ദ്രഗ്രഹണവുമായി ബന്ധപ്പെട്ട് കുറേ മിത്തുകളും അന്ധവിശ്വാസങ്ങളും നമുക്കിടയിലുണ്ട്.\nചന്ദ്രഗ്രഹണം സംഭവിക്കുന്ന സമയത്ത് വീടുകളില് പൊതുവേ പ്രായമുള്ളവര് ആഹാരം ഉപേക്ഷിക്കാറുണ്ട്. ആ സമയത്ത് ഭൂമി പുറത്തുവിടുന്ന അപകടകാരികളായ കിരണങ്ങള് മൂലം ദഹനപ്രശ്‌നങ്ങള് വരുമെന്നു പറഞ്ഞാണ് ആളുകള് ജലപാനം ഉപേക്ഷിക്കുന്നത്.\nRead More: ജൂലൈയിലെ ചന്ദ്രഗ്രഹണം: പെനംബ്രൽ ഗ്രഹണത്തിന്റെ സമയവും വിശദാംശങ്ങളും അറിയാം\nചന്ദ്രഗ്രഹണ സമയത്ത് മൂര്‍ച്ചയുള്ള ആയുധങ്ങള് ഉപയോഗിക്കുമ്പോള് കൂടൂതല് ശ്രദ്ധ ചെലുത്തണം എന്നാണ് വിശ്വസിക്കുന്നത്. കാരണം അബദ്ധത്തില് ഈ സമയം കൈ മുറിഞ്ഞാല് രക്തം ധാരാളം നഷ്ടപ്പെടുമെന്നും അത് നില്‍ക്കാന് പതിവിലധികം സമയമെടുക്കുമെന്നുമാണ് ഇവരുടെ പക്ഷം. ഒപ്പം ഈ മുറിപ്പാടുകള് ജീവിതകാലം മുഴുവന് മായാതെ നില്‍ക്കുമെന്നും പറയപ്പെടുന്നു. ഇത്തരം വിശ്വാസങ്ങള് നിലനില്‍ക്കുന്നതിനാല് ചന്ദ്രഗ്രഹണ സമയത്ത് ആളുകള് പുറത്തിറങ്ങുകയോ ജോലിക്കു പോകുകയോ പോലും ചെയ്യാറില്ല.\nഗര്‍ഭിണികള് ചന്ദ്രഗ്രഹണ സമയത്ത് പുറത്തിറങ്ങരുതെന്നും വിശ്വാസങ്ങൾ നിലനിൽക്കുന്നുണ്ട്. ചന്ദ്രന്റെ നീക്കങ്ങള് ഉദരത്തിലെ കുഞ്ഞിന് അപകടമാണെന്നു പറഞ്ഞാണ് ഇങ്ങനെ ചെയ്യുന്നത്. ഒപ്പം ഇവരെ കത്തിയോ മറ്റ് മൂര്‍ച്ചയുള്ള വസ്തുക്കളോ ഉപയോഗിക്കാനും സമ്മതിക്കില്ല.\nചന്ദ്രഗ്രഹണ സമയത്ത് ഭക്ഷണം പുറത്തുവയ്ക്കരുത് എന്നും ചിലർ വിശ്വസിക്കുന്നു. ബാക്കിവരുന്നത് കളയുകയോ അല്ലാത്തപക്ഷം അതിന്റെ ദോഷവശങ്ങള് ഒഴിവാക്കാന് അതില് കുറച്ച് തുളസിയിലയിട്ടു വയ്ക്കുകയോ ചെയ്യാം എന്നാണ് പറയുന്നത്.\nശരിക്കുമൊന്ന് ഇരുത്തിചിന്തിച്ചാല് പണ്ടുകാലങ്ങളില് ഇതിലെ പലവിശ്വാസങ്ങളും പ്രസക്തമായിരുന്നു. അന്ന് വെളിച്ചമില്ലാത്ത കാലങ്ങളില് ആളുകള്‍ക്ക് ദൂരദേശങ്ങളിലേക്ക് പോകുകയും കാട്ടില് പോകുകയോ ഒക്കെ ചെയ്യുന്ന നേരം ഇത്തരം വിശ്വാസങ്ങളെ കൂട്ടുപിടിക്കുന്നതില് അല്പമെങ്കിലും പ്രസക്തിയുണ്ടായിരുന്നു. എന്നാല് ഇന്ന് നാട് വൈദ്യുതീകരിക്കുക വഴി ഇത്തരം അന്ധവിശ്വാസങ്ങളില് നിരവധി മാറ്റങ്ങള് വന്നിട്ടുണ്ട്.\nഅമേരിക്കയിലെ ഇന്ത്യന് വംശജരുടെ ഇടയിലും ചന്ദ്രഗ്രഹണം സംബന്ധിച്ച് നിരവധി അന്ധവിശ്വാസങ്ങള് നിലനില്‍ക്കുന്നുണ്ട്. അമേരിക്കന് കടുവ ചന്ദ്രനെ ആക്രമിക്കുകയും തിന്നുകയും ചെയ്തപ്പോള് ചന്ദ്രന് ചുവപ്പുനിറമായെന്നും അതാണ് ബ്ലഡ് മൂണ് എന്നും വിശ്വസിക്കുന്ന ഒരു ഗോത്രം ഇവിടെയുണ്ട്. ചന്ദ്രനെ വിഴുങ്ങിയ ശേഷം കടുവ ഭൂമിയിലേക്ക് വീഴുമെന്ന് ഇവര് ഭയപ്പെടുന്നു. ഇത് ചെറുക്കാനായി ഇന്‍കാസ് എന്ന ഈ വിഭാഗം തങ്ങളുടെ കുന്തങ്ങള് ചന്ദ്രഗ്രഹണത്തിനു നേരെ തിരിച്ചുവയ്ക്കും. തങ്ങളുടെ നായ്ക്കളെ തല്ലുകയും ചെയ്യും. അങ്ങനെ അവ കുരയ്ക്കുകയും ഓളിയിടുകയും ചെയ്യും.\nവടക്കന് കാലിഫോര്‍ണിയയിലെ ഗോത്രവിഭാഗത്തിനിടയില് മറ്റൊരു വിശ്വാസമാണ് നിലനില്‍ക്കുന്നത്. അവരുടെ വിശ്വാസപ്രകാരം ചന്ദ്രന് 20 വളര്‍ത്തുമൃഗങ്ങളും ഒരു ഭാര്യയുമുണ്ട്. തങ്ങള്‍ക്ക് ആവശ്യമുള്ള ഭക്ഷണം നല്‍കിയില്ലെങ്കില് ഈ വളര്‍ത്തുമൃഗങ്ങള് ചേര്‍ന്ന് ചന്ദ്രനെ ഉപദ്രവിക്കും. തുടര്‍ന്ന് ചന്ദ്രന് രക്തം വരും. അങ്ങനെ ബ്ലഡ് മൂണ് ഉണ്ടാകുന്നു. പിന്നീട് ചന്ദ്രന്റെ ആരോഗ്യം വീണ്ടെടുക്കാന് ഭാര്യയെത്തി ഈ രക്തം ശേഖരിക്കുകയും ഇതവസാനിക്കുകയും ചെയ്യുന്നു.\nആഫ്രിക്കയിലെ ബടമാലിബ വിഭാഗത്തിനിടയിലും തീര്‍ത്തും വ്യത്യസ്തമായൊരു വിശ്വാസമാണ് ചന്ദ്രഗ്രഹണത്തെക്കുറിച്ച് നിലനില്‍ക്കുന്നത്. ചന്ദ്രനും സൂര്യനും പരസ്പരം യുദ്ധം ചെയ്യുകയും പിന്നീട് യുദ്ധം അവസാനിപ്പിക്കാമെന്നു പറഞ്ഞ് ഇരുവരും നേര്‍ക്കുനേര് വരികയും ചെയ്യുമ്പോഴാണ് ഭൂമിയിലുള്ളവര് ചന്ദ്രഗ്രഹണം ദര്‍ശിക്കുന്നത് എന്നാണ് ഇക്കൂട്ടരുടെ വാദം. ഈ സമയത്ത് ആളുകള് ഒത്തുകൂടുകയും പരസ്പരമുള്ള പ്രശ്‌നങ്ങളില് അനുരഞ്ജനം നടത്തുകയും ചെയ്യുന്നു.\nWeb Title: Lunar eclipse chandra grahan 2018 and super blue blood moon in india popular myths that surround the phenomenon\nവിവിഐപി ചമയാതെ സാധാരണക്കാരനായി രാഹുൽ ഗാന്ധി, വിമാന ചിത്രങ്ങൾ വൈറൽ


pocso മലപ്പുറത്ത് പോക്‌സോ കേസ് പ്രതി കോടതി കെട്ടിടത്തിന് മുകളിൽ നിന്ന് ചാടി ആത്മഹത്യക്ക് ശ്രമിച്ചു\nമലപ്പുറത്ത് പോക്‌സോ കേസ് പ്രതി കോടതി കെട്ടിടത്തിന് മുകളിൽ നിന്ന് ചാടി ആത്മഹത്യക്ക് ശ്രമിച്ചു\nമലപ്പുറത്ത് പോക്‌സോ കേസ് പ്രതിയുടെ ആത്മഹത്യാ ശ്രമം. പോക്‌സോ കേസിൽ പ്രതി ചേർത്തിട്ടുള്ള ആലിക്കുട്ടി എന്ന ആളാണ് ആത്മഹത്യക്ക് ശ്രമിച്ചത്. മഞ്ചേരി കോടതിയുടെ രണ്ടാമത്തെ നിലയിൽ നിന്ന് ഇയാൾ ചാടുകയായിരുന്നു. ഗുരുതരമായി പരുക്കേറ്റ ഇയാളെ മഞ്ചേരി മെഡിക്കൽ കോളജ് ആശുപത്രിയിൽ പ്രവേശിപ്പിച്ചു.\nഇന്ന് രാവിലെയാണ് സംഭവം നടന്നത്. പോക്‌സോ കേസിൽ കോടതിയിൽ ഹാജരാക്കാൻ കൊണ്ടുവന്നപ്പോഴാണ് ഇയാൾ കെട്ടിടത്തിൽ നിന്ന് ചാടിയത്. തലയ്ക്ക് ഉൾപ്പെടെ സാരമായി പരുക്കേറ്റു. പൊലീസും കോടതിയിൽ ഉണ്ടായിരുന്നവരും ചേർന്നാണ് ഇയാളെ ആശുപത്രിയിൽ പ്രവേശിപ്പിച്ചത്.\nread also: കുട്ടികളെ പീഡിപ്പിച്ചാൽ വധശിക്ഷ വരെ; പോക്‌സോ ഭേദഗതി ബിൽ ലോക്‌സഭ പാസാക്കി\nമൂന്ന് വിദ്യാർത്ഥികളുടെ പീഡന പരാതിയിൽ ആലിക്കുട്ടിക്കെതിരെ കേസെടുത്തിരുന്നു. കഴിഞ്ഞ മാസം പതിനെട്ടിനാണ് ഇയാളെ അറസ്റ്റു ചെയ്തത്. ഹെഡ്മാസ്റ്ററുടെ പരാതിയിലായിരുന്നു നടപടി ഉണ്ടായത്. ഇയാൾക്കെതിരെ മറ്റ് മൂന്ന് വിദ്യാർത്ഥികളും പരാതി നൽകിയിരുന്നു. ഇതിന്റെ അടിസ്ഥാനത്തിൽ രജിസ്റ്റർ ചെയ്ത കേസിൽ അറസ്റ്റ് ചെയ്ത് കോടതിയിൽ ഹാജരാക്കാൻ കൊണ്ടുവന്നപ്പോഴാണ് ഇയാൾ ആത്മഹത്യക്ക് ശ്രമിച്ചത്.\nstory highlights- pocso case, suicide attempt, mancheri court


actress nikhila vimal's onam pookalam picture trending on social media - Malayalam Filmibeat\n| Updated: Sunday, August 30, 2020, 21:53 [IST]\nബാലതാരമായി അരങ്ങേറ്റം കുറിച്ച് പിന്നീട് നായികയായി മലയാളത്തില് തിളങ്ങിയ താരമാണ് നിഖില വിമല്. ദിലീപ് നായകനായ 24*7 എന്ന ചിത്രത്തിലൂടെയാണ് നടി ശ്രദ്ധേയായത്. പിന്നീട് തമിഴിലും തെലുങ്കിലുമെല്ലാം അഭിനയിച്ച നിഖില പ്രേക്ഷകരുടെ ഇഷ്ടതാരമായി മാറിയിരുന്നു. ഒരിടവേളയ്ക്ക് ശേഷം വിനീത് ശ്രീനിവാസന് നായകനായ അരവിന്ദന്റെ അതിഥികള് എന്ന ചിത്രത്തിലൂടെയാണ് നടി തിരിച്ചെത്തിയത്. അതേസമയം സിനിമാ ത്തിരക്കുകള്‍ക്കിടെയിലും സോഷ്യല് മീഡിയയില് ആക്ടീവാകാറുളള താരമാണ് നിഖില വിമല്.\nഓണം സമയത്ത് നടിയുടെതായി വന്ന പുതിയ ചിത്രം ആരാധകര് ഏറ്റെടുത്തിരിക്കുകയാണ്. സാരിയുടുത്ത് പൂക്കളത്തിന് മുന്നിലിരുന്ന് എടുത്ത ചിത്രമാണ് നിഖില പങ്കുവെച്ചിരിക്കുന്നത്. നേഴ്‌സുമാര്‍ക്ക് ആദരമര്‍പ്പിച്ചുകൊണ്ടുളള പൂക്കളമാണ് ഇത്തവണത്തെ ഓണത്തിന് നിഖില ഒരുക്കിയിരിക്കുന്നത്. കോവിഡ് കാലത്ത് രാപ്പകലിലാതെ കഷ്ടപ്പെടുന്ന ആരോഗ്യപ്രവര്‍ത്തകരെ ഈ സമയം ഓര്‍ക്കുകയാണ് നിഖില വിമല്.\nനിഖിലയ്ക്ക് പുറമെ കല്യാണി പ്രിയദര്‍ശനും നേരത്തെ നേഴ്‌സുമാര്‍ക്ക് ആദരമര്‍പ്പിച്ച് പൂക്കളത്തിന് മുന്നിലിരിക്കുന്ന ചിത്രം പങ്കുവെച്ചിരുന്നു. നിസ്വാര്‍ത്ഥമായ സേവനവും പരിചരണവും നല്‍കി എണ്ണമറ്റ കോവിഡ് രോഗികളെ ചികിത്സിച്ച് ഭേദമാക്കി ഓണക്കാലത്ത് അവരുടെ വീടുകളിലേക്ക് മടങ്ങാന് പ്രാപ്തരാക്കിയ നേഴ്‌സുമാരെ നന്ദിയോടെ ഓര്‍ക്കുന്നുവെന്നാണ് നിഖില വിമല് ചിത്രങ്ങള് പങ്കുവെച്ചതിനൊപ്പം കുറിച്ചിരിക്കുന്നത്.\nഈ വര്‍ഷമാദ്യം ബ്ലോക്ക്ബസ്റ്ററായ അഞ്ചാം പാതിരയാണ് നിഖില വിമലിന്റെതായി ഒടുവില് പുറത്തിറങ്ങിയ ചിത്രം. മമ്മൂട്ടി വൈദികന്റെ വേഷത്തിലെത്തുന്ന ദ പ്രീസ്റ്റാണ് നിഖില വിമലിന്റെതായി അണിയറയില് ഒരുങ്ങുന്ന പുതിയ ചിത്രം. നവാഗതനായ ജോഫിന് ടി ചാക്കോയാണ് സിനിമ സംവിധാനം ചെയ്യുന്നത്. പ്രീസ്റ്റിന് പുറമെ സിബി സത്യരാജ് നായകനാവുന്ന രംഗയും നിഖില വിമലിന്റെതായി അണിയറയില് ഒരുങ്ങുന്ന എറ്റവും പുതിയ ചിത്രമാണ്.\nമലയാളം, തമിഴ്, തെലുങ്ക് ഭാഷകളിലായി പതിനഞ്ചിലധികം സിനിമകളിലാണ് നടി അഭിനയിച്ചിരുന്നത്. സത്യന് അന്തിക്കാട് സംവിധാനം ചെയ്ത ഭാഗ്യദേവതയിലൂടെയാണ് നടി അരങ്ങേറ്റം കുറിച്ചത്. മലയാളത്തില് ദുല്‍ഖര് സല്‍മാന്റെ നായികയായും നിഖില അഭിനയിച്ചിരുന്നു. ദുല്‍ഖറിന്റെതായി കഴിഞ്ഞ വര്‍ഷം പുറത്തിറങ്ങിയ ഒരു യമണ്ടന് പ്രേമകഥയിലാണ് നടി അഭിനയിച്ചിരുന്നത്.\nRead more about: nikhila vimal onam ഓണം\nactress nikhila vimal's onam pookalam picture trending on social media


വള്ളിയോട്ടുചാൽ - വിക്കിചൊല്ലുകൾ\nമട്ടന്നൂർ മുനിസിപ്പാലിറ്റിയിലെ ഒരു ചെറിയ ഗ്രാമപ്രദേശമാണ് വള്ളിയോട്ടുചാൽ\n●●● വള്ളിയോട്ടുചാൽ ഭദ്രകാളീ കലശ സ്ഥാനം, മട്ടന്നൂർ ●●●\nശുദ്ധാ ശുദ്ധങ്ങൾക്കോ, മറ്റു വേർതിരിവുകൾക്കോ സ്ഥാനമില്ലാത്ത, ഏവർക്കും എപ്പോഴും അമ്മയുടെ ദർശനം നടത്താവുന്ന ഒരു ഭദ്രകാളീ ആരാധനാ സ്ഥാനം ആണിത്.\nആദ്യ കാലങ്ങളിൽ വീടിന് അകത്തായിരുന്നത്രേ ദേവിയുടെ സ്ഥാനം. ശാക്തേയ സമ്പ്രദായത്തിൽ ആരാധിച്ചു വന്ന ദേവിയുടെ ശക്തി ചൈതന്യം വർധിച്ചു വന്നപ്പോൾ, ആ മുറി അങ്ങനെ തന്നെ ഒരു കൊട്ടിലകം ആക്കി മാറ്റുകയായിരുന്നു.\nശ്രീ കൂറുമ്പാ ഭഗവതിയുടെ ആരാധനാ പാരമ്പര്യമുള്ള, തീയ്യ സമുദായത്തിൽപ്പെട്ട ഒരു കുടുംബമാണ് ഇവിടുത്തെ അവകാശികൾ. ഇവിടെ ദേവീ സാന്നിദ്ധ്യത്തിനൊപ്പം, ഭൈരവാദി പഞ്ചമൂർത്തികളും, വീരഭദ്ര സ്വാമി, കാലഭൈരവൻ, എടലാപുരത്ത്ചാമുണ്ഡി, കരിങ്കുളികൻ, മാരണ ഗുളികൻ എന്നിങ്ങനെ അനവധി മന്ത്ര മൂർത്തികളും വാണരുളുന്നു.\nഎല്ലാ മലയാള മാസങ്ങളിലെയും ആദ്യ വെള്ളിയാഴ്ച ഭഗവതിക്കും, മറ്റു മന്ത്ര മൂർത്തികൾക്കും പൂജാദി കർമ്മങ്ങൾ നടന്നുവരുന്നു. പൂജകളൊക്കെ തന്നെ യഥാവിധി കൗളാചാര മാർഗ്ഗത്തിൽ തന്നെയാണ് നടക്കുന്നത്. സംക്രമംവും, വെള്ളിയാഴ്ച്ചയും ഒന്നിച്ചു വന്നാൽ ആ ദിനം ഇവിടെ വിശേഷപെട്ടതാണ്. ഭക്തമാരുടെ കാര്യ സാദ്ധ്യത്തിനു ശേഷം നടത്തുന്ന വഴിപാടുകളായി ഒരു പാട് വർഷങ്ങളിലേക്കുള്ള പൂജകൾ ഇപ്പോഴേ ഏല്പിക്കപ്പെട്ടിരിക്കുന്നു.\nദാരിക നിഗ്രഹത്തിനായി പുറപ്പെടുന്ന ഭാവമാണ് ഇവിടെ ഭഗവതിക്ക്. "മഹാ ഭ്രാന്തി" എന്ന സങ്കല്പത്തിലാണ് ഇന്നിവിടെ ആരാധന നടക്കുന്നത്. രൗദ്രതയുടെ മൂർദ്ധന്ന്യാവസ്ഥയിലും ഇവിടുത്തെ ഭഗവതിയിൽ ഒരു മാതൃ ഭാവവും അടങ്ങിയിട്ടുണ്ട്. ആദ്യ കാലത്ത് വാൽക്കണ്ണാടി പ്രതിഷ്ഠയായിരുന്നു, ഇന്ന് ദേവീ സാനിദ്ധ്യം കുടികൊള്ളുന്നത് പഞ്ചലോഹ വിഗ്രഹത്തിലാണ്. പ്രതിഷ്ഠയിൽ നാലു കൈകളോടു കൂടിയ രൂപമാണ് ദൃശ്യമാവുന്നതെങ്കിലും ഇവിടുത്തെ രഹസ്യ വിധാനത്തിൽ ഭഗവതി മറ്റൊരു രൂപത്തിലും ആരാധിക്കപ്പെടുന്നു.\nഭണ്ഡാരത്തിൽ പണം നിക്ഷേപിക്കുന്നതിനു പകരം, ഭഗവതിയുടെ മുന്നിലെ പടിയിൽ സമർപ്പിക്കുക എന്നതാണ് ഇവിടുത്തെ രീതി. കളിയാട്ടത്തിനുള്ള പണവും ജനങ്ങളിൽ നിന്നു പിരിക്കാതെ, നേർച്ചകളിൽ നിന്നു കിട്ടുന്ന പണത്തിൽ നിന്നെടുത്താണ് നടത്താറുള്ളത്.\nകുടിവീരൻ, കാലഭൈരവൻ, എള്ളെടുത്തു ഭഗവതി, കരിങ്കുളികൻ, മാരണ ഗുളികൻ എന്നീ തെയ്യങ്ങളാണ് ഇവിടെ കെട്ടിയാടുന്നത്. മറ്റുള്ള മന്ത്ര മൂർത്തികളെ നേർച്ചയുണ്ടെങ്കിലെ തെയ്യം കെട്ടിയാടാറുള്ളൂ. മീന മാസത്തിലാണ് ഇവിടെ കളിയാട്ടം നടക്കാറുള്ളത്.\nകരിങ്കുളികൻ എന്ന മൂർത്തി ഇവിടുത്തെ ഭഗവതിയുടെ ഒന്നാം കാര്യസ്ഥനാണ് എന്നാണ് സങ്കല്പം. 108 ഗുളികൻ സങ്കല്പങ്ങളിൽ ഏറ്റവും രൗദ്രതയാർന്ന മൂർത്തിയത്രേ കരിങ്കുളികൻ. കലശമാണ് ദേവന്റെ പ്രധാന വഴിപാട്.\nകാര്യസാദ്ധ്യത്തിനു ശേഷമേ ഭക്തമാരുടെ വഴിപാടുകൾ ഇവിടെചെയ്യൂ എന്നത് എടുത്തുപറയേണ്ട ഒരു പ്രത്യേകതയാണ്.\nഭഗവതിയുടെ നിവേദ്യം സമർപ്പിക്കിന്നതിനു മുന്നേ തന്നെ ഭക്തർക്ക് എല്ലാവർക്കും ഭക്ഷണം കൊടുത്തിരിക്കണം എന്നൊരു നിർബന്ധം ഉണ്ടിവിടെ.\nഭഗവതിയുടെ തെയ്യക്കോലം കെട്ടാതെ കോമരം തന്നെ ഭഗവതിയുടെ പുറപ്പാടും നടത്തിവരുന്നു എന്നതും ഒരു പ്രത്യേകതയാണ്. ഒട്ടനവധി അത്ഭുതങ്ങളും ഇവിടുത്തെ ഭക്തർക്ക് ചെറിയ കാലയളവിനുള്ളിൽ ഉണ്ടായിട്ടുണ്ട്. ഒരു യക്ഷീ സാന്നിദ്ധ്യവും ഇവിടെയുണ്ട്.\nപറഞ്ഞാൽ തീരാത്തത്ര അനുഭവ സാക്ഷ്യങ്ങൾ ഇവിടുത്തെ ഭക്തന്മാർക്ക് പറയാനുണ്ട്. ഭഗവതിയുടെ ചൈതന്യം ഇവിടെ ഇത്രയേറെ വർധിക്കാൻ കാരണമാവുന്നത് ഇവിടുത്തെ കർമ്മിയും, അവകാശിയും ആയ ശ്രീ പ്രജിൽ പീറ്റയിൽ എന്ന ചെറുപ്പക്കാരന്റെ ഭഗവതിയോടുള്ള സമർപ്പണവും, ആത്മാർഥയും കൊണ്ടുമാത്രമാണ്. വള്ളിയോട്ടു ചാൽ ഭദ്രകാളീ കലശ സ്ഥാനത്തിന്റെയും, ശ്രീ പ്രജിലിന്റെയും പ്രശസ്തിയും, യശസ്സും ഇനിയുമേറെ വർധിക്കട്ടേയെന്ന് ആശംസിക്കുന്നു...\n"https://ml.wikiquote.org/w/index.php?title=വള്ളിയോട്ടുചാൽ&oldid=21351" എന്ന താളിൽനിന്ന് ശേഖരിച്ചത്\nഈ താൾ അവസാനം പുതുക്കിയത് 21:20,9മാർച്ച് 2021.


ടൂൺ - വിക്കിപീഡിയ\nസ്വിറ്റ്സർലൻഡിലെ ബേൺ പ്രവിശ്യയിൽപ്പെടുന്ന ഒരു പട്ടണമാണ് ടൂൺ . ബേൺ നഗരത്തിന് 24 കി.മീ. തെ.കിഴക്കായി, മധ്യ-സ്വിസ് പീഠഭൂമിയുടെയും ഓബർലൻഡ് പർവതങ്ങളുടെയും സംഗമസ്ഥാനത്ത് സ്ഥിതിചെയ്യുന്നു. ജനസംഖ്യ: 37,707 (1990).\nLocation of ടൂൺ\n21.60 കി.മീ.2(8.34 ച മൈ)\n560 മീ(1,840 അടി)\n552 മീ(1,811 അടി)\nമധ്യകാലഘട്ടത്തിൽ പണികഴിപ്പിക്കപ്പെട്ട ഒരു കൊട്ടാരം ഈ നഗരത്തിലുണ്ട്. ജനങ്ങളിൽ ഭൂരിഭാഗവും പ്രൊട്ടസ്റ്റന്റു മതവിഭാഗത്തിൽപ്പെടുന്നവരാണ്. ഏറിയ പങ്ക് ജനങ്ങളും ജർമൻഭാഷ സംസാരിക്കുന്നു. ഏറെ മനോഹരമായ ടൂൺ പട്ടണം ഒരു പ്രധാന വിനോദസഞ്ചാര കേന്ദ്രംകൂടിയാണ്.\n2. സ്വിറ്റ്സർലൻഡിലെ ഒരു തടാകം. ടൂൺ പട്ടണത്തിനടുത്ത് സ്ഥിതിചെയ്യുന്നു. ഇടുങ്ങിയ ഒരു ജലാശയമാണിത്. ഈ തടാകത്തിന്റെ വടക്കേയറ്റത്തു നിന്നാരംഭിക്കുന്ന ആറി (Aare) നദിക്കരയിലാണ് ടൂൺ പട്ടണത്തിന്റെ സ്ഥാനം. മികച്ച ജലഗതാഗതസൗകര്യങ്ങൾ ടൂൺ തടാകത്തിലുണ്ട്. വിസ്തീർണം: 47 ച.കി.മീ.\n↑ "Ständige Wohnbevölkerung nach Staatsangehörigkeitskategorie Geschlecht und Gemeinde; Provisorische Jahresergebnisse; 2018".9ഏപ്രിൽ 2019. ശേഖരിച്ചത് 11 ഏപ്രിൽ 2019.\n↑ https://www.pxweb.bfs.admin.ch/pxweb/de/; വീണ്ടെടുത്ത തിയതി: 15 ജൂൺ 2020.\nവിക്കിമീഡിയ കോമൺസിലെ Thun എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ടൂൺ&oldid=3298117" എന്ന താളിൽനിന്ന് ശേഖരിച്ചത്


കാന്‍സര് രോഗിയെ പാട്ടുപാടി സന്തോഷത്തോടെ മരണത്തിനൊരുക്കിയ ഒരു നേഴ്‌സിന്റെ കഥ - Hrudayavayal\nകാന്‍സര് രോഗിയെ പാട്ടുപാടി സന്തോഷത്തോടെ മരണത്തിനൊരുക്കിയ ഒരു നേഴ്‌സിന്റെ കഥ\nBy Staff Reporter on November 1, 2017, 6:09 pm Comments Off on കാന്‍സര് രോഗിയെ പാട്ടുപാടി സന്തോഷത്തോടെ മരണത്തിനൊരുക്കിയ ഒരു നേഴ്‌സിന്റെ കഥ\n3.5 മില്യന് പ്രേക്ഷകര് കണ്ട ഒരു വീഡിയോയെക്കുറിച്ചാണ് ഈ കുറിപ്പ്.\nമാര്‍ഗററ്റ് സ്മിത്ത് എന്ന വൃദ്ധ വാണ്ടര്‍ബില്‍റ്റ് യൂണിവേഴ്‌സിറ്റി മെഡിക്കല് സെന്ററില് അഡ്മിറ്റായത് ലിവര് കാന്‍സറിന്റെ ചികിത്സയ്ക്ക് വേണ്ടിയായിരുന്നു. ഒരു വര്‍ഷം മുമ്പായിരുന്നു അത്. മാര്‍ഗററ്റിന്റെ നേഴ്‌സായി നിയോഗിക്കപ്പെട്ടത് ഒലീവിയ ലന്യൂഫെല്‍ഡറും.\nവൈകാതെ തന്നെ ഒലീവിയായ്ക്ക് മനസ്സിലായി മാര്‍ഗററ്റിന്റെ ജീവിതം ഇനി അധികകാലം ഭൂമിയില് നീളുകയില്ലെന്ന്. എന്നാല് ബാക്കിയുള്ള ജീവിതം വളരെ സന്തോഷകരമാക്കാന് ഒലീവിയ തീരുമാനിച്ചു. പിന്നെ മാര്‍ഗററ്റിന്റെ സന്തോഷം കണ്ടെത്താനും അത് നല്കാനുമായി ഒലീവിയയുടെ ശ്രമം. ഡാന്‍സിംങ് ഇന് ദ സ്‌ക്കൈ എന്ന ഗാനം തന്റെ ശവസംസ്‌കാരവേളയില് പാടണമെന്ന ആഗ്രഹം മാര്‍ഗററ്റ് ഒലീവിയായെ അറിയിച്ചത് അത്തരമൊരു ദിവസമാണ്.\nദിനംപ്രതി മാര്‍ഗററ്റിന്റെ അസുഖം രൂക്ഷമായിക്കൊണ്ടിരുന്നു. അവരെ ഒരു നിമിഷം പോലും പിരിയാതെ ഒലീവിയ ശുശ്രൂഷിച്ചുകൊണ്ടിരുന്നു. അതിനിടയില് പാട്ടുപാടി കേള്‍പ്പിക്കുകയും ചെയ്തു. ഇതിന്റെ വീഡിയോയാണ് മാര്‍ഗററ്റിന്റെ മകള് പോസ്റ്റ് ചെയ്തത്.\nഒരു നേഴ്‌സിന്റെ രോഗിയോടുള്ള ദീനാനുകമ്പയുടെയും സമര്‍പ്പണത്തിന്റെയും ഉദാഹരണമായിട്ടാണ് ഇപ്പോള് ഈ വീഡിയോ വാഴ്ത്തപ്പെടുന്നത്.\nകാന്‍സര് രോഗിയെ പാട്ടുപാടി സന്തോഷത്തോടെ മരണത്തിനൊരുക്കിയ ഒരു നേഴ്‌സിന്റെ കഥ added by Staff Reporter on November 1, 2017, Time: 6:09 pm


നരവംശശാസ്ര്തീയമായ ഒരു കാഴ്ചബംഗ്ലാവുതന്നെ, സത്യത്തില്! ഒരുപക്ഷേ, ഈയിടെ സുമാത്രയില് കണ്ടെത്തിയ ആ പകുതി മനുഷ്യക്കുരങ്ങിന്റെ അസ്ഥിപഞ്ജരം, അന്വേഷിച്ചാല് ഇവിടെയും കണ്ടെന്നുവരും. വന്‍കിടകല്‍ത്തുണ്ടങ്ങളും ഇല്ലാതില്ല. മിക്കവാറും എല്ലായിടത്തുനിന്നും കരിങ്കല്ലുകൊണ്ടുണ്ടാക്കിയ ആയുധങ്ങള് കുഴിച്ചെടുക്കാന് പറ്റും. ഒരു കാലത്ത് തടാകങ്ങളില് പാര്‍ത്തിരുന്നവര്, വളരെയേറെ ഉണ്ടായിരുന്നിരിക്കണം. ഗുഹാവാസികളും പര്‍ണ്ണധാരികളും ഇപ്പോഴും ഉണ്ടുതാനും. നാടിന്റെ നാനാഭാഗങ്ങളിലും കാട്ടുജാതിക്കാരും പ്രാകൃതരുമായ നായാടികളെ കാണുന്നുണ്ട്. പിന്നീട്, ചരിത്രത്തില് കൂടുതലറിയപ്പെടുന്ന നീഗ്രോ – കോള്‍വംശ്യര്, ദ്രാവിഡര്, ആര്യര് എന്നീ കൂട്ടരാണുള്ളത്. അതതു കാലങ്ങളില് ഇവരോടു വന്നുചേരുകയുണ്ടായി അറിവില്‍പ്പെട്ടിട്ടുള്ള ഏതാണ്ടെല്ലാ മനുഷ്യജാതികളും, ഇനിയും അറിയപ്പെടാത്ത മറ്റു കുറെയേറെ ജാതിക്കാരും. ഉദാഹരണമായി മിശ്രമംഗോളര്, തനിമംഗോളര്, താര്‍ത്താര്‍മാര്, ഭാഷാശാസ്ര്തജ്ഞര് പേര് ചൊല്ലി വിളിക്കാറുള്ള ആര്യന്മാര്. അതേ, ഇവിടെ പാഴ്‌സിയും ഗ്രീക്കും യുഞ്ചിയും ഹൂണനും ചീനനും സിതിയനും മറ്റു പല ഉരുകിച്ചേര്‍ന്ന ജാതിക്കാരുമുണ്ട്: ജൂതരും പാഴ്‌സികളും അറേബ്യക്കാരും മംഗോളരും വൈക്കിങ്ങുകളുടെ സന്തതികളും ജര്‍മ്മന്‍വനങ്ങളുടെ അധീശ്വരന്മാരുമുണ്ട്. വേണ്ടപോലെ ഇന്നും പാകപ്പെട്ടിട്ടില്ല. ഒരു മനുഷ്യമഹാസാഗരംതന്നെ. പൊങ്ങിത്തിളച്ച് സദാ മാറിമറിഞ്ഞുകൊണ്ടിരിക്കുന്ന ജാതികല്ലോലങ്ങളാണ് അതിലുള്ളത്. ഈ തിരമാലകള് മേലേ്പാട്ടുയര്‍ന്നുവന്ന്, പരന്നു, ചെറിയ ചെറിയ ഓളങ്ങളെ ഉള്‍ക്കൊണ്ടിട്ട് വീണ്ടും അമര്‍ന്നുപോകുന്നു – ഇതാണ് ഭാരതചരിത്രം.\nപ്രകൃതിയുടെ ഈ ഭ്രാന്തിനിടയ്ക്ക്, മല്ലടിച്ചുവന്ന ചേരികളില് ഒന്ന് ഒരുപായം കണ്ടുപിടിച്ചു: അതിനു സ്വസംസ്‌കാരത്തിന്റെ പ്രാബല്യത്തിലൂടെ ഭാരതീയജനതയുടെ ഏറ്റവും വമ്പിച്ച ഒരു ഭാഗത്തെ സ്വാധീനമാക്കാന് കഴിഞ്ഞു.\nഉത്കൃഷ്ടമായ ഈ ജാതി സ്വയം ആര്യന്മാര്, മാന്യന്മാര് എന്നു പേരിട്ടു. അവര് കൈക്കൊണ്ട ഉപായമാണ് വര്‍ണ്ണാശ്രമാചാരം അല്ലെങ്കില് ജാതി എന്നു വിളിച്ചുവരുന്നത്.\nഅറിഞ്ഞോ അറിയാതെയോ ആര്യജാതിക്കാര് ഒട്ടേറെ അവകാശങ്ങള് തങ്ങള്‍ക്കു മാത്രമായി സൂക്ഷിച്ചുവെച്ചു. അപ്പോഴും ജാതിവ്യവസ്ഥയ്ക്കു കുറെയേറെ വഴക്കമുണ്ടായിരുന്നു. ജാതിവ്യവസ്ഥയ്ക്കു ചിലപ്പോഴെല്ലാം ഉണ്ടായിരുന്ന ആ വഴക്കം സംസ്‌കാരത്തോതില് വളരെ താണുനിന്നിരുന്ന ജാതിക്കാരുടെ സ്വസ്ഥമായ ഉയര്‍ച്ചയ്ക്ക് ഉതകാത്തമട്ടിലുള്ളതായിരുന്നുതാനും.\nസിദ്ധാന്തപരമായിട്ടെങ്കിലും, ജാതിവ്യവസ്ഥ ഭാരതത്തെ മുഴുവന് ബുദ്ധിയുടെ നേതൃത്വത്തിന്നധീനമാക്കുകയാണ് ചെയ്തത് – ആദ്ധ്യാത്മികത ശുദ്ധിചെയ്തു നിയന്ത്രിച്ചുപോന്ന ബുദ്ധിയുടെ അല്ലാതെ ധനത്തിന്റെയോ ഖഡ്ഗത്തിന്റെയോ അല്ല. ഭാരതത്തിലുള്ള ഒന്നാമത്തെ ജാതി ആര്യന്മാരില്‍വെച്ച് ഏറ്റവും ഉന്നതരായ ബ്രാഹ്മണരാണ്.\nഒറ്റനോട്ടത്തില് ഇതു മറ്റു ജനതകളുടെ സാമൂഹ്യരീതികളില്‍നിന്നു വ്യത്യസ്തമെന്നു തോന്നിയാലും, സൂക്ഷിച്ചാല് കാണാം, രണ്ടു സംഗതിയിലൊഴിച്ച്, ആര്യസമ്പ്രദായമായ ജാതി അത്രക്കൊന്നും ഭിന്നമല്ലെന്ന്. ഒന്ന്;- എല്ലാ രാജ്യങ്ങളിലും ക്ഷത്രിയന്, ഖഡ്ഗധാരിക്ക് ഉള്ളതാണ് ഏറ്റവും കവിഞ്ഞ മാന്യത. റൈന്‍നദിയുടെ കരയില് പാര്‍ത്തുവന്ന ഏതോ കവര്‍ച്ചക്കാരനായ പ്രഭുവാണ് തന്റെ പൂര്‍വികന് എന്നു കാട്ടുന്നതില് റോമിലെ പാപ്പയ്ക്കു സന്തോഷമേ കാണൂ. ഭാരതത്തില് അങ്ങേയറ്റത്തെ മാന്യത ശാന്തിയെ ഭജിക്കുന്നവര്‍ക്കാണ് – ഈശ്വരന്റെയാളായ ബ്രാഹ്മണന്ന്, ശര്‍മ്മയ്ക്ക്.ഏതോ കാട്ടില് ഒതുങ്ങിപ്പാര്‍ത്ത ഏതോ പുരാതനര്‍ഷിയാണ് തന്റെ പൂര്‍വികന് എന്നു കാട്ടുന്നതില് ഭാരതീയരാജാക്കന്മാരില് പ്രമുഖന്നുപോലും സംതൃപ്തിയാണ്. ആ ഋഷിക്കു സ്വത്തായിട്ടൊന്നുമില്ല: അദ്ദേഹം നിത്യച്ചെലവുകള് നടത്തിയത് ഗ്രാമീണരെ ആശ്രയിച്ചാണ്. ആയുഷ്‌കാലം മുഴുവന് ഇഹത്തിലും പരത്തിലുമുള്ള ജീവിതപ്രശ്‌നങ്ങള്‍ക്കു സമാധാനം കാണാനുള്ള ശ്രമമായിരുന്നു അദ്ദേഹത്തിന്.\nരണ്ടാമത്തെ സംഗതി തോതിലുള്ള വ്യത്യാസമാണ്. മറ്റു രാജ്യങ്ങളിലെല്ലാം ജാതിഭേദത്തിനു പര്യാപ്തമായ തോതായി എണ്ണിവരുന്നത് പുരുഷവ്യക്തിയെയോ സ്ര്തീവ്യക്തിയെയോ ആണ്. സമ്പത്ത്, പ്രാബല്യം, ബുദ്ധിശക്തി, സൗന്ദര്യം – ഇവയിലൊന്നുകൊണ്ടുതന്നെ വ്യക്തിക്കു തന്റെ ജന്മസിദ്ധമായ നില വിട്ട്, എത്താവുന്ന ഏതു നിലയിലും എത്താന് സാധിക്കുന്നു.\nഇവിടത്തെ തോത് ഒരു ജാതിയില്‍പെടുന്ന അംഗങ്ങളെല്ലാം ചേര്‍ന്നുണ്ടാകുന്നതാണ്.\nഇവിടെയും, താണജാതിയില്‍നിന്നു കൂടുതലുയര്‍ന്നതോ ഏറ്റവു മുയര്‍ന്നതോ ആയ ജാതിയിലേക്ക് ഉയരാന് വ്യക്തിക്കു സന്ദര്‍ഭങ്ങളെല്ലാമുണ്ടുതന്നെ. (എന്നാല്) പരപരതയുടെ ആജഹസ്ഫന്‍സ്പൂണ്‍ഇെ ഈ ജന്മ ഭൂമിയില് ഓരോരുത്തന്നും താനുള്‍പ്പെടുന്ന ജാതിയുടെ മുഴുവന് തന്റെ കൂടെത്തന്നെ കൊണ്ടുപോകേണ്ടതുണ്ട്.\nസമ്പത്ത്, പ്രാബല്യം, മറ്റുത്കര്‍ഷങ്ങള് – ഇവകൊണ്ടൊന്നും ഭാരതത്തില് ഒരുവന്ന് സജാതീയരെ വെടിഞ്ഞ് ഉത്കൃഷ്ടരോടു ചങ്ങാത്തം കൂടുക സാദ്ധ്യമല്ല. അവനവനുള്ള മേന്മകള് നേടാന് സഹായിച്ചവര്‍ക്ക് അവയില്‍നിന്നുണ്ടാകുന്ന ഗുണങ്ങള് ഇല്ലാതാക്കാനും, പകരം അവമതിമാത്രം മടക്കിക്കൊടുക്കാനും ആര്‍ക്കും കഴിവില്ല. കൂടുതലുയര്‍ന്ന ഒരു ജാതിയിലെത്തണമെങ്കില്, ഭാരതത്തില് ചെയ്യേണ്ടത് ഒന്നാമതായി സ്വജാതിയെത്തന്നെ ഉയര്‍ത്തുകയാണ്: പിന്നെ മുന്നേറ്റത്തില് അവനെ തടസ്സപ്പെടുത്താന് ഒന്നുമില്ലതന്നെ.\nഇതാണ് തമ്മില് കലരാന് ഭാരതത്തിലുള്ള രീതി. ഓര്‍മ്മയ്ക്കപ്പുറത്തുള്ള കാലം മുതല് ഇങ്ങനെ നടന്നുവരികയുമാണ്. മറ്റു ദിക്കുകളെക്കാള് തുലോം കൂടുതലായി ഭാരതത്തില് ആര്യന്മാര് ദ്രാവിഡന്മാര് മുതലായ വാക്കുകള്‍ക്കു ഭാഷാശാസ്ര്തപരമായ അര്‍ത്ഥമേയുള്ളു: കപാലശാസ്ര്തപരമായ ഭേദത്തിന് ഉറച്ചുനിന്നു പ്രവര്‍ത്തിക്കാന് പറ്റിയ വസ്തുതകളൊന്നുമില്ല.\nബ്രാഹ്മണന് ക്ഷത്രിയന് തുടങ്ങിയ പേരുകളും ഇത്തരത്തിലുള്ളവ തന്നെ. മുടക്കംകൂടാതെ അകമേ മാറിക്കൊണ്ടിരിക്കുന്ന ഒരു ജനസംഘത്തിന്റെ നിലയെ കുറിക്കമാത്രമാണ് അവ ചെയ്യുന്നത്. ഏറ്റവും മുകളിലത്തെ തട്ടിലെത്തിയാലും, മാറ്റങ്ങളുണ്ടാകുന്നുണ്ട്. പിന്നീടുള്ള പ്രയത്‌നങ്ങളെല്ലാം (മറ്റു ജാതിക്കാരുമായി) വിവാഹം ഒഴിവാക്കിക്കൊണ്ട് ജാതീയതയെ സ്ഥിരീകരിക്കാനുള്ളതാണ്. ഇങ്ങനെ വേണ്ടിവരുന്നത് താഴ്ന്ന ജാതിക്കാരില്‍നിന്നോ വിദേശങ്ങളില്‍നിന്നോ പുതുസംഘങ്ങളെ സ്വജാതിവലയത്തില് കടത്താന് സമ്മര്‍ദ്ദമുണ്ടാകുമ്പോഴാണു താനും.\nഏതു ജാതിക്കാര്‍ക്കു വാളേന്തിയ കരുത്തുണ്ടാകുന്നുവോ അവര് ക്ഷത്രിയരാകുന്നു: പാണ്ഡിത്യത്തിന്റെ കരുത്തുള്ളവര് ബ്രാഹ്മണരും, വിത്തശക്തിയുള്ളവരെല്ലാം വൈശ്യരുമാകുന്നു. കാമ്യമായ ആ ലക്ഷ്യത്തിലെത്തിയവര് പുത്തനായി വരുന്നവരില്‍നിന്ന് അകന്നു നിലയുറപ്പിക്കാന് ശ്രമിക്കുന്നു എന്നതു സത്യംതന്നെ. അതിന്നവര് ചെയ്യുന്നത് ഒരേ ജാതിയില്‍ത്തന്നെ ഉപജാതികള് കല്പിക്കയാണ്. എന്നാല് നെടുനാള് ചെല്ലുമ്പോള് അവര് കൂടിക്കലര്‍ന്ന് ഒന്നായിത്തീരുന്നു എന്നതാണ് വസ്തുസ്ഥിതി. ഭാരതത്തിലെവിടെയും നമ്മുടെ കണ്‍മുമ്പില്, നടന്നുവരുന്നതാണിത്.\nഒരു കൂട്ടര് സ്വയം ഉയര്‍ന്നുവന്നാല്, സ്വാഭാവികമായി, അവര് തനതായ പ്രത്യേകാവകാശങ്ങള് സൂക്ഷിച്ചുവെയ്ക്കാന് ശ്രമിക്കും. അതുകൊണ്ട് ഉയര്‍ന്ന ജാതിക്കാര്, വിശിഷ്യ ബ്രാഹ്മണര്, രാജാവിന്റെ പിന്‍തുണ കിട്ടിയപ്പോഴെല്ലാം, സാദ്ധ്യമായപ്പോഴെല്ലാം, താണജാതിക്കാരുടെ താദൃശവാസനകളെ വാളുപയോഗിച്ചും അമര്‍ത്താന് യത്‌നിച്ചിട്ടുണ്ട്. പക്ഷേ ചോദിക്കേണ്ടത് അതിലവര്‍ക്കു വിജയം കൈവന്നോ എന്നാണ്. പുരാണങ്ങളും ഉപപുരാണങ്ങളും സൂക്ഷിച്ചു പഠിക്കുക: വിശേഷിച്ചും വലിയ പുരാണങ്ങളുടെ സ്ഥലമാഹാത്മ്യഖണ്ഡങ്ങള്. ചുറ്റും കണ്ണോടിച്ച് നിങ്ങളുടെ കണ്‍മുമ്പില് എന്താണ് നടക്കുന്നതെന്നു നോക്കിക്കാണുക. അപ്പോള് ആ ചോദ്യത്തിന് ഉത്തരം കിട്ടും.\nപല ജാതികളുണ്ടായിട്ടും, ഉപജാതികളില് മാത്രമായി ഒതുങ്ങി നില്ക്കുന്ന ഇന്നത്തെ വ്യവഹാരമര്യാദകളൊക്കെ ഉണ്ടായിട്ടും, (ഇതു സര്‍വസാധാരണമല്ലതന്നെ) തികച്ചും ഒരു സങ്കരവംശമാണ് നമ്മുടേത്.\nആര്യന്, തമിഴന് എന്ന ഭാഷാശാസ്ര്തീയമായ പദങ്ങളുടെ അര്‍ത്ഥമെന്തായാലും, പടിഞ്ഞാറേ അതിരിനു വെളിയില്‍നിന്നാണ് ഭാരതീയ ജനതയുടെ ഈ രണ്ടു മഹാവിഭാഗങ്ങളും വന്നതെന്നു സമ്മതിച്ചാല്‍ത്തന്നെയും, ഏറ്റവും പ്രാചീനകാലം മുതല്ക്കുതന്നെ ഇവരെ അകറ്റി നിര്‍ത്തിവന്നിട്ടുള്ളതു രക്തമല്ല, ഭാഷയാണ്. വേദത്തില് ദസ്യുക്കളുടെ വൈരൂപ്യത്തെ കുറിക്കാന് ഉപയോഗിച്ചിട്ടുള്ള പരിഹാസപദങ്ങളില് ഒന്നും മഹത്തായ തമിഴ്‌വംശത്തിനു ചേരില്ല. സത്യം പറഞ്ഞാല്, സൗന്ദര്യത്തെസ്സംബന്ധിച്ചിടത്തോളം, ആര്യന്മാരും തമിഴരും തമ്മിലുണ്ടാകാവുന്ന മത്‌സരമൊതുക്കാന് ഒരു നാണയം ചുഴറ്റിന്നൊരുങ്ങിയാല് ഫലമിന്നതാകുമെന്നു പ്രവചിക്കാന് ആരും പുറപ്പെടുകയില്ല.\nഭാരതത്തില് ഏതെങ്കിലും ഒരു ജാതിക്കാര് ധാര്‍ഷ്ട്യം പൂണ്ട്, ജന്മനാ തങ്ങള്‍ക്കുള്ള മഹനീയത അവകാശപ്പെടുന്നത് വെറും കെട്ടു കഥയ്ക്കു തുല്യമാണ്. ഈ അവകാശവാദത്തിനു പറ്റിയ കളം, ഭാഷാപരമായ ഭേദങ്ങള് വഴിയായി തെക്കുള്ളത്ര ഭാരതത്തില് മറ്റൊരിടത്തുമില്ലെന്ന് ഖേദപൂര്‍വ്വം ഞങ്ങള്‍ക്കു ചൂണ്ടിക്കാട്ടേണ്ടിയിരിക്കുന്നു.\nതെക്കു നിലവിലുള്ള സാമൂഹ്യനിപീഡനത്തിന്റെ വിശദാംശങ്ങളിലേക്കു ഞങ്ങള് മനഃപൂര്‍വ്വം കടക്കാതിരിക്കയാണ്. ഇതുപോലെതന്നെ ഇന്നുള്ള പല ബ്രാഹ്മണരുടെയും മറ്റു ജാതിക്കാരുടെയും ഉല്പത്തിയെപ്പറ്റി സൂക്ഷ്മപരീക്ഷണം ചെയ്‌വാനും ഞങ്ങള് മുതിരുന്നില്ല. മദ്രാസ് പ്രവിശ്യയില് ബ്രാഹ്മണരും അബ്രാഹ്മണരും തമ്മില് പ്രകടമായിക്കാണുന്ന രസക്ഷയാധിക്യം രേഖപ്പെടുത്തി ഞങ്ങള് തൃപ്തിപ്പെട്ടുകൊള്ളുന്നു.\nഭഗവാന് മനുഷ്യന്നു നല്കിയിട്ടുള്ള മഹത്തമങ്ങളായ സാമൂഹ്യസ്ഥാപനങ്ങളിലൊന്നാണ് ജാതിവ്യവസ്ഥയെന്നത്രേ ഞങ്ങളുടെ വിശ്വാസം. കൂടാതെ, ഇതിനകംതന്നെ, മഹനീയതമമായ ഈ ഭാരതീയ സ്ഥാപനം ഈ നാട്ടിന്ന് അദ്ഭുതങ്ങള്‍തന്നെ കൈവരുത്തിയിട്ടുണ്ടെന്ന് ഞങ്ങള് വിശ്വസിക്കുന്നു. അപരിഹാര്യമായി വന്ന ന്യൂനതകളും വൈദേശികമര്‍ദ്ദനങ്ങളും, സര്‍വോപരി, ബ്രാഹ്മണരെന്ന പേരിനു യോഗ്യരല്ലാത്ത പലരുടെയും അനന്യസുലഭമായ അറിവുകേടും ദുരഭിമാനവും ഈ സ്ഥാപനത്തിന്റെ ന്യായമായ സഫലീകരണത്തെ വിഘ്‌നപ്പെടുത്തിയിട്ടുണ്ടെങ്കിലും അതു ഭാരതീയജനതയെ അതിന്റെ ലക്ഷ്യത്തില് തിട്ടമായും കൊണ്ടെത്തിക്കാന് പോകയാണെന്നും ഞങ്ങള് വിശ്വസിക്കുന്നു.\nഭാരതാദര്‍ശത്തെ മറക്കരുതേ എന്നു ദാക്ഷിണാത്യരായ ബ്രാഹ്മണരോടു ഞങ്ങള് ഉള്ളഴിഞ്ഞഭ്യര്‍ത്ഥിക്കുന്നു. പരിശുദ്ധിപോലെ പരിശുദ്ധരും ഈശ്വരനെപ്പോലെ നല്ലവരുമായ ബ്രാഹ്മണരുടെ ഒരു പ്രപഞ്ചം തന്നെ സൃഷ്ടിക്കയത്രേ ഈ ആദര്‍ശം. ഇതാണ് ആദിയിലുണ്ടായിരുന്നതെന്നു മഹാഭാരതം പറയുന്നു:അതുതന്നെയായിരിക്കും ഒടുവിലും ഉണ്ടാകാന്‍പോകുന്നത്.\nഅപ്പോള് സ്വയം ബ്രാഹ്മണനെന്നവകാശപ്പെടുന്നവന് തന്റെ അഭിമാനങ്ങള് തെളിയിക്കയാണ് വേണ്ടത്: അതിന്നാദ്യമായി വേണ്ടതു സ്വയം ആദ്ധ്യാത്മികത വെളിപ്പെടുത്തുകയും പിന്നീടു മറ്റുള്ളവരെയും ആ നിലയിലേക്കുയര്‍ത്തുകയുമാണ്. ഇതുവെച്ചു നോക്കിയാല് തോന്നുന്നത്, അവരില് മിക്കവരും ജാതിയെച്ചൊല്ലിയുള്ള പൊള്ളയായ അഭിമാനം പുലര്‍ത്തുകമാത്രമേ ചെയ്യുന്നുള്ളു എന്നത്രേ. പ്രസ്തുതമായ മിഥ്യാഭിമാനത്തെയും സഹജമായ ആലസ്യത്തെയും മനംമറിപ്പുണ്ടാക്കുന്ന മുഖസ്തുതികൊണ്ടു താലോലിക്കുന്ന സ്വാര്‍ത്ഥാന്വേഷകന് അയാള് സ്വദേശിയാകട്ടെ വിദേശിയാകട്ടെ – മിക്കവരെയും തൃപ്തിപ്പെടുത്തുന്നതായും തോന്നുന്നു.\nബ്രാഹ്മണരെ, നിങ്ങള് സൂക്ഷിക്കണം, ഇതു മരണത്തിന്റെ ലക്ഷണമാണ്. എഴുന്നേറ്റുനിന്ന് നിങ്ങളുടെ പൗരുഷവും ബ്രാഹ്മണ്യവും വെളിപ്പെടുത്തുക. അതിനുവേണ്ടി നിങ്ങളുടെ ചുറ്റുമുള്ള അബ്രാഹ്മണരെ ഉയര്‍ത്തുവിന്. അതു ചെയ്യേണ്ടത് ഒരുടയവനെപ്പോലെയല്ല: കിഴക്കും പടിഞ്ഞാറുമുള്ള കപടതയോടും അന്ധവിശ്വാസത്തോടുമൊത്ത്, ഇഴയുന്നതും ചീഞ്ഞതുമായ അഹന്താരോഗത്തോടെയുമല്ല, മറിച്ച് ഒരു സേവകന്റെ താഴ്മയോടെയാണ്. കാരണം, സേവിക്കാനറിയാവുന്നവന്, നിശ്ചയമായും നിയന്ത്രിക്കാനുമറിയാം.\nഅബ്രാഹ്മണരും ജാതിവിദ്വേഷത്തിന്റെ തീ ഊതിക്കത്തിക്കാന് സ്വന്തം ശക്തികള് ചെലവാക്കിവരുകയാണ്. ഈ പ്രശ്‌നത്തിനു സമാധാനം കണ്ടെത്താന് ഇതു വ്യര്‍ത്ഥംതന്നെ. ഹൈന്ദവരല്ലാത്തവര്‍ക്ക് ഈ തീയില് കെട്ടുകെട്ടായി വിറകിട്ടുകൊടുക്കാന് എന്തു സന്തോഷം!ജാതികള് തമ്മിലുള്ള ഈ വഴക്കുകള്‍കൊണ്ട് ഒരടിപോലും മുന്നോട്ടുവെയ്ക്കാന് കഴിയില്ല: ഒരു പ്രയാസവും കടന്നുപോവാനും കഴിയില്ല. ഈ തീ കത്തിക്കാളിയാല്, സംഭവങ്ങളുടെ പ്രയോജനകരമായ പുരോഗതിയെ, ഒരുപക്ഷേ, തകങ്ങളോളം പിന്‍തള്ളാന് കഴിഞ്ഞെന്നു വരാം.\nഅതു ബൗദ്ധയുഗത്തില് സംഭവിച്ച രാഷ്ട്രീയവിഡ്ഢിത്തങ്ങളുടെ ഒരാവര്‍ത്തനമാകും.\nഅനഭിജ്ഞമായ ഈ കോലാഹലങ്ങളുടെയും വിദ്വേഷത്തിന്റെയും നടുക്കു ന്യായയുക്തവും ബുദ്ധിപൂര്‍വ്വകവുമായ ഒരേയൊരു മാര്‍ഗ്ഗം പണ്ഡിത് ഡി. ശവരിരായന് സ്വീകരിച്ചുകാണുന്നതില് ഞങ്ങള്‍ക്കു വളരെ സന്തോഷമുണ്ട്. അദ്ദേഹം, ബുദ്ധിശൂന്യവും അര്‍ത്ഥരഹിതവുമായ വക്കാണങ്ങള്‍ക്കായി തന്റെ വിലപ്പെട്ട ജീവശക്തി വ്യയപ്പെടുത്താതെ, ‘സിദ്ധാന്തദീപിക’യില് പ്രസിദ്ധപ്പെടുത്തിയ ആര്യദ്രാവിഡ സങ്കരമെന്ന ലേഖനപരമ്പരയിലൂടെ ദക്ഷിണഭാരതത്തിലെ ജാതിപ്രശ്‌ന ത്തെപ്പറ്റി കൂടുതല് മെച്ചപ്പെട്ട ഒരു ധാരണ ഉളവാക്കാനുള്ള ഭാരം ഏറ്റെടുത്തിരിക്കയാണ്. കൂടാതെ, ഈ ലേഖനങ്ങളിലൂടെ അതിസാഹസികമായ പാശ്ചാത്യഭാഷാശാസ്ര്തം ഉളവാക്കിയിട്ടുള്ള ഒട്ടേറെ വിദ്വേഷം തള്ളിനീക്കേണ്ട ഭാരവും താന് ഏറ്റെടുത്തിരിക്കുന്നു.\nആരും ഒന്നും ഒരിക്കലും യാചിച്ചുനേടിയിട്ടില്ല. നാം അര്‍ഹിക്കുന്നതേ നമുക്കു കിട്ടൂ. അര്‍ഹതയിലേക്കുള്ള ആദ്യത്തെ ചുവട് ആഗ്രഹിക്കലാണ്. നേടാന് യോഗ്യതയുണ്ടെന്നു ബോധപ്പെട്ടതിനെ സഫലമാം വണ്ണം ആഗ്രഹിക്കയും ചെയ്യാം.\nനാമമാത്രമായ ആര്യസിദ്ധാന്തത്തിന്റെയും അതില്‍നിന്നുളവാകുന്ന അശുഭസിദ്ധാന്തങ്ങളുടെയും മാറാലകളെ മയത്തിലും എന്നാല് വെടിപ്പായും തുടച്ചുമാറ്റുക അത്യാവശ്യമായിരിക്കയാണ്, വിശിഷ്യദക്ഷിണഭാരതത്തില്. അതുപോലെതന്നെ, ആര്യജാതിയുടെ പൂര്‍വ്വികരില് ഒരു കൂട്ടരും മഹത്തുക്കളുമായ തമിഴരുടെ പൊയ്‌പോയ പ്രതാപത്തെപ്പറ്റിയുള്ള അറിവിലൂടെ ന്യായമായ ആത്മാഭിമാനം ഉളവാക്കേണ്ടതുമുണ്ട്.\nഞങ്ങള്, പാശ്ചാത്യസിദ്ധാന്തങ്ങള്‍ക്കു തികച്ചും വിരുദ്ധമായി, നമ്മുടെ മതഗ്രന്ഥങ്ങളില് കൊടുത്തിട്ടുള്ള ആര്യപദനിര്‍വചനത്തെ മുറുകെ പിടിക്കാനാണ് ഭാവം. ഇന്നു നാം ഹിന്ദുക്കളെന്നു വിളിച്ചുവരുന്ന ജനസമൂഹത്തെ മാത്രമാണ് ആര്യപദം ദ്യോതിപ്പിക്കുന്നത്. ഈ ആര്യവര്‍ഗ്ഗം സംസ്‌കൃതം സംസാരിക്കുന്നവരും തമിഴ് സംസാരിക്കുന്നവരുമായ രണ്ടു വമ്പിച്ച സംഘങ്ങളുടെ സങ്കരമാണ്. ഇന്ന് ഈ പദം എല്ലാ ഹിന്ദുക്കളെയും കുറിക്കുന്നുണ്ട്. ചില സ്മൃതികളില് ശൂദ്രരെ ഈ പേരിന് അയോഗ്യരാക്കിയതില് കഴമ്പൊന്നുമില്ല. പണ്ടും ഇന്നും ശൂദ്രര് പ്രതീക്ഷയില് കഴിഞ്ഞുപോകുന്ന, പരീക്ഷണത്തിനു വിധേയരായി കഴിയുന്ന, ആര്യന്മാര് മാത്രമാണ്.\nപണ്ഡിത്ശവരിരായന് സഞ്ചരിക്കുന്ന ഭൂമി അത്ര സുരക്ഷിതമല്ലെന്നു ഞങ്ങള്‍ക്കറിയാമെങ്കിലും, വേദത്തിലെ പല പേരുകള്‍ക്കും വര്‍ഗ്ഗങ്ങള്‍ക്കും അദ്ദേഹം നല്കുന്ന നീണ്ട വ്യാഖ്യാനങ്ങളില് പലതി നോടും ഞങ്ങള്‍ക്കു വിയോജിപ്പാണുള്ളതെങ്കിലും, അദ്ദേഹം തുടങ്ങിവെച്ച സമുദ്യമത്തില് ഞങ്ങള്‍ക്കു സന്തോഷമുണ്ട്. സംസ്‌കൃതം സംസാരിച്ചുവന്ന വര്‍ഗ്ഗത്തെ ഭാരതീയപരിഷ്‌കാരത്തിന്റെ പിതാവെന്നു പറയാമെങ്കില്, അതിന്റെ മഹനീയമായ മാതാവിന്റെ സംസ്‌കാരമേതെന്നതിനെപ്പറ്റിയുള്ള ശരിയായ ഒരന്വേഷണത്തിന്റെ തുടക്കമാണ് മേല്പടി സമുദ്യമം.\nപ്രാചീനതമിഴരുടെയും അക്കാഡോ – സുമേറിയന്‍വര്‍ഗ്ഗങ്ങളുടെയും വംശപരമായ ഐക്യത്തെ അദ്ദേഹം സുധീരം മുന്നോട്ടുകൊണ്ടുവന്നതിലും ഞങ്ങള്‍ക്കു സന്തോഷമുണ്ട്. മറ്റെല്ലാറ്റിനും മുമ്പു വികസിച്ച മഹത്തായ ആ പരിഷ്‌കാരത്തിന്റെ രക്തപുഷ്ടിയോര്‍ക്കുമ്പോള് ഇതു ഞങ്ങള്‍ക്ക് അഭിമാനമുളവാക്കുന്നു. തമിഴ്‌വര്‍ഗ്ഗക്കാരുടെ പ്രാചീനമായ പരിഷ്‌കാരത്തിന്റെ കാലത്തോടു തട്ടിച്ചുനോക്കുമ്പോള് ആര്യന്മാരും സിമിറ്റിക്‌വര്‍ഗ്ഗക്കാരും ശിശുക്കള്‍മാത്രം.\nഒരു സൂചനകൂടി ഞങ്ങള്‍ക്കു നല്കാനുണ്ട്. ഈജിപ്തുകാര് പരാമര്‍ശിക്കുന്ന പരന്ന വള്ളങ്ങളുടെ നാടുമാത്രമല്ല മലബാര്. ഒരു വംശക്കാരെന്ന നിലയില് മലബാറില്‍നിന്നാണ് ഈജിപ്തുകാര് ഒന്നടങ്കം മഹാസമുദ്രം താണ്ടി, നൈല്‍നദിയുടെ ഗതി പിന്‍തുടര്‍ന്ന്, വടക്കുനിന്ന് തെക്കോട്ടു കിടക്കുന്ന ത്രികോണഭൂമിയില് പ്രവേശിച്ചത്. അനുഗൃഹീതരുടെ നിവാസസ്ഥാനമായി ഗണിക്കപ്പെട്ടതും, ഈജിപ്തുകാരുടെ സാഭിലാഷമായ തിരിഞ്ഞുനോട്ടത്തിനു വിഷയീഭവിച്ചതും പരന്ന വള്ളങ്ങളുടെ നാടായ മലബാര്‍തന്നെയാണ്.\nശരിയായ മാര്‍ഗ്ഗത്തിലേക്കുള്ള ഒരു ചുവടുവയ്പാണിത്. സംസ്‌കൃത സാഹിത്യത്തിലും ദര്‍ശനത്തിലും മതത്തിലുമുള്ള ദ്രാവിഡഘടകങ്ങളെയും ദ്രാവിഡഭാഷകളെയും കൂടുതല് മെച്ചപ്പെട്ട മട്ടില് പഠിക്കുമ്പോള്, വിശദാംശങ്ങളില് കൂടുതല് സൂക്ഷിച്ചു നടത്തപ്പെടുന്ന ഗവേഷണയത്‌നങ്ങള് നിശ്ചയമായി ഉണ്ടാകും. മാതൃഭാഷയില് ദ്രാവിഡ ശൈലികള് സ്വായത്തമാക്കുന്നവരെക്കാള്, ഈ ജോലിചെയ്യാന് കൂടുതല് പ്രാപ്തര് മറ്റാരുണ്ട്?\nവേദാന്തികളും സന്ന്യാസികളുമായ ഞങ്ങളെ സംബന്ധിച്ചിടത്തോളം, സംസ്‌കൃതം സംസാരിച്ചുവന്നവരും വേദത്തിന്റെ ഉടയവരുമായ ഞങ്ങളുടെ പൂര്‍വികന്മാരെപ്പറ്റിയും അഭിമാനമാണുള്ളത്: തമിഴ് സംസാരിച്ചുവന്ന ഞങ്ങളുടെ പൂര്‍വ്വികരെപ്പറ്റിയും അഭിമാനമുണ്ട്. അവരുടെ പരിഷ്‌കാരമത്രേ ഇന്നുവരെ അറിയപ്പെട്ടവയില്‍വെച്ചെല്ലാം പ്രാചീനം. മുന്‍ചൊന്ന രണ്ടു കൂട്ടരെയുംകാള് പ്രാചീനരായ കോള് വര്‍ഗ്ഗീയരായ ഞങ്ങളുടെ പൂര്‍വ്വികരെ ചൊല്ലിയും ഞങ്ങള്‍ക്കഭിമാനമാണ്. ഇവര് വനത്തില് പാര്‍ത്തു വേട്ടയാടി വന്നു. കല്ലുകൊണ്ടുള്ള ആയുധങ്ങള് ഏന്തിവന്ന ഞങ്ങളുടെ പൂര്‍വഗാമികളെപ്പറ്റിയും ഞങ്ങള്‍ക്കഭിമാനംതന്നെ. മനുഷ്യരാശിയില് ഒന്നാംസ്ഥാനം അവര്‍ക്കാണ്. പരിണാമവാദം ശരിയാണെങ്കില് മൃഗപദവിയിലുള്ള ഞങ്ങളുടെ പൂര്‍വികരെച്ചൊല്ലിയും ഞങ്ങള് അഭിമാനംകൊള്ളുന്നു. മനുഷ്യന്നു മുമ്പാണ് അവരുടെ കാലം. ചരാചരാത്മകമായ പ്രപഞ്ചത്തിന്റെ പിന്‍തുടര്‍ച്ചക്കാരാണ് ഞങ്ങള് എന്നതിലും ഞങ്ങള് അഭിമാനിക്കുന്നു. ജനിച്ചു പ്രവര്‍ത്തിച്ചു ക്ലേശിക്കുന്നതിലും ഞങ്ങള്‍ക്കഭിമാനംതന്നെ. ഈ ജോലി തീരുമ്പോള് മരിക്കയും, മോഹരഹിതമായ ആ മണ്ഡലത്തില് എന്നെന്നേക്കുമായി പ്രവേശിക്കയും ചെയ്യുമെന്ന സംഗതിയില് ഞങ്ങളുടെ അഭിമാനം ഏറുകയുമാണ്.


ക്രിമിനല് സ്ഥാനാര്‍ത്ഥികള് കൂടുതല് ശിവസേനയില്? | A third of MPs have criminal cases, Shiv Sena tops list: report - Malayalam Oneindia\nക്രിമിനല് സ്ഥാനാര്‍ത്ഥികള് കൂടുതല് ശിവസേനയില്?\nPublished: July 30 2013, 11:31 [IST]\nദില്ലി: ഏറ്റവും അധികം ക്രമിനലുകള്‍ക്ക് തെരഞ്ഞെടുപ്പില് മത്സരിയ്ക്കാന് അവസരം നല്‍കിയത് ശിവ സേനയെന്ന് റിപ്പോര്‍ട്ട്. അസോസിയേഷന് ഓഫ് ഡെമോക്രാറ്റിക് റിഫോംമ്‌സ് (ADR) ഉം നാഷണല് ഇലക്ഷന് വാച്ച്(NEW) സംയുക്തമായി നല്‍കിയ റിപ്പോര്‍ട്ടിലാണ് ഇക്കാര്യം പറയുന്നത്.\n2004 ലെ തെരഞ്ഞെടുപ്പില് സ്ഥാനാര്‍ത്ഥികള് സമര്‍പ്പിച്ച സത്യവാങ്മൂലത്തിന്റെ അടിസ്ഥാനത്തിലാണ് റിപ്പോര്‍ട്ട്. ലോക്‌സഭാ അംഗങ്ങളില് 30 ശതാമനം പേരും ക്രിമിനല് പശ്ചാത്തലുള്ളവരാണെന്ന് റിപ്പോര്‍ട്ടില് പറയുന്നു. രാജ്യസഭാ അംഗങ്ങളില് 17 ശതമാനം പേരും ക്രിമിനല് കേസുകളില് ഉള്‍പ്പെട്ടിട്ടുള്ളവരാണ്.\nലോക്‌സഭയില് നിലവിലെ 543 അംഗങ്ങളില് 162 പേര് (30 ശതമാനം) ക്രിമിനല് കേസുകളുമായി ബന്ധമുള്ളവരാണ്. 76 പേര് (14 ശതമാനം) അംഗങ്ങളും അതീവ ഗൗരവമുള്ള ക്രിമിനല് കേസുകളില് ഉള്‍പ്പെട്ടവരാണ്. 232 രാജ്യസഭാ അംഗങ്ങളില് 40 പേര് ക്രിമിനല് കേസുകളുമായി ബന്ധമുള്ളവരാണ്. 16 പേര് (7 ശതമാനം) അതീവ ഗൗരവവുള്ള ക്രിമിനല് കേസുകളുമായി ബന്ധമുള്ളവരാണ്. 2004 ലെ തെരഞ്ഞെടുപ്പില് ശിവ സേന മത്സരിയ്ക്കാന് അവസരം നല്‍കിയ 75 ശതമാനംപേരും ക്രിമില് കേസുകളുമായി ബന്ധമുള്ളവരാണ്. രണ്ടാംസ്ഥാനത്തുള്ളത് ലാലുപ്രസാദ് യാദവിന്റെ നേതൃത്ത്വത്തിലുള്ള രാഷ്ട്രീയ ജനതാദള് ആണ്. 46 ശതമാനം സ്ഥാനാര്‍ഥികളും ക്രിമിനല് പശ്ചാത്തലമുള്ളവരാണ്.\nക്രിമിനല് പശ്ചാത്തലം നന്നായി മനസിലാക്കിയിട്ട് തന്നെയാണ് ക്രിമിനല് പശ്ചാത്തലമുള്ളവര്‍ക്ക് മത്സരിയ്ക്കാന് രാഷ്ട്രീയ പാര്‍ട്ടികള് അവസരം നല്‍കുന്നതെന്ന് നാഷണല് ഇലക്ക്ഷന് വാച്ചിന്‍രെ ദേശീയ കോ-ഓഡിനേറ്റര് അനില് ബൈര്‍വാള് പറഞ്ഞു. ഷിരോമണി അകാലി ദള് (SAD) സ്ഥാനാര്‍ത്ഥികള്‍ക്കാണ് ഏറ്റവും അധികം സ്വത്ത് ഉള്ളത്, ശരാശരി ആറ് കോടി രൂപയാണ് ഇവരുടെ സ്വത്ത്. രണ്ടാം സ്ഥാനത്ത് തെലുങ്ക് ദേശം പാര്‍ട്ടിയാണ് 5.61 കോടി രൂപയാണ് ഇതിലെ സ്ഥാനാര്‍ത്ഥികളുടെ ആസ്തി.\nshiv sena bjp congress criminal case election report lok sabha ശിവസേന ബിജെപി കോണ്‍ഗ്രസ് ക്രിമിനല് കേസ് റിപ്പോര്‍ട്ട് ലോക് സഭ\nAbout 30 percent of Lok Sabha members and 17 percent of Rajya Sabha members have criminal cases pending against them, saidareport which noted that the probability of winning an election byacandidate with criminal record is higher than that of one withaclean background\nStory first published: Tuesday, July 30, 2013, 11:31 [IST]


Monday August 27th, 2018 – The Editor\nനെടുമ്പാശേരി വിമാനത്താവളം ബുധനാഴ്ച തുറക്കും : സിയാല്\nMonday August 27th, 2018 Tuesday August 28th, 2018 webdesk\nകൊച്ചി : വെളളപ്പൊക്കത്തെ തുടര്‍ന്ന് അടച്ചിട്ട നെടുമ്പാശേരി വിമാനത്താവളം ബുധനാഴ്ച തുറക്കും. ഉച്ചയ്ക്ക് രണ്ടു മണി മുതല് ആഭ്യന്തര, രാജ്യാന്തര സര്‍വീസുകള് സാധാരണനിലയില് നടത്തുമെന്നു വിമാനത്താവള കമ്പനി അറിയിച്ചു. കൊച്ചി നേവല് ബേസില് നിന്നുളള വിമാനസര്‍വീസുകള് ബുധനാഴ്ച ഉച്ചയോടെ അവസാനിപ്പിക്കും. യാത്രക്കാര്‍ക്ക് ടിക്കറ്റുകള് ബുക്ക് ചെയ്യാനുളള അവസരം ലഭ്യമാക്കിയിട്ടുണ്ടെന്നും സിയാല് അധികൃതര് അറിയിച്ചു.\nKerala, Latest News, Newskerala floods, kochi airport, reopning wednesday\nഏഷ്യന് ഗെയിംസില് ചരിത്രം കുറിച്ച് പി.വി. സിന്ധു\nMonday August 27th, 2018 webdesk\nOther sports, Sportsasian games, batmindon, p v sindhu\nഎം.ജി യൂണിവേഴ്സിറ്റി ഈ മാസം നടത്താനിരുന്ന പരീക്ഷകള് മാറ്റിവച്ചു.\nകോട്ടയം: എം.ജി യൂണിവേഴ്സിറ്റി ഈ മാസം നടത്താനിരുന്ന പരീക്ഷകള് മാറ്റിവച്ചു. ആഗസ്റ്റ് 29,30,31 തീയതികളില് നടത്താനിരുന്ന പരീക്ഷകളാണ് മാറ്റി വച്ചത്. പ്രളയത്തിനുശേഷം ശുചീകരണ പ്രവര്‍ത്തനങ്ങളില് സര്‍വ്വകലാശാലയിലെ വിദ്യാര്‍ത്ഥികളില് പലരും പങ്കാളികളാവുന്നത് പരിഗണിച്ചാണ് പരീക്ഷകള് മാറ്റിവച്ചത്.\nEducation, Featured news, Headlines, Kerala, Newsexams, mg university\nഅര്‍ണാബിന്റെ ‘നാണംകെട്ട’ വിളിക്ക് അജുവിന്റെ ‘കൊല’മാസ് മറുപടി\nപ്രളയദുരന്തത്തില് ഉഴലുന്ന കേരളത്തെ അപമാനിച്ച റിപ്പബ്ലിക് ടിവി എഡിറ്റര് ഇന് ചീഫ് അര്‍ണാബ് ഗോസ്വാമിക്ക് കൊലമാസ് മറുപടിയുമായി നടന് അജു വര്‍ഗ്ഗീസ്. ‘മേനേ ഗോസ്വാമി നീ തീര്‍ന്നു.. എന്നായിരുന്നു അജു വര്‍ഗ്ഗീസിന്റെ കട്ടപരിഹാസം. ഫെയ്സ്ബുക്കിലൂടെയാണ് ദേഷ്യം പ്രതിഫലിപ്പിക്കുന്ന ഇമോജിക്കൊപ്പം ഇങ്ങനെ ഒരു പ്രതികരണം അജു കുറിച്ചത്. അര്‍ണാബിനെതിരെ പോസ്റ്റിട്ട അജുവിനോട് നിങ്ങളോട് ഉള്ള ആരാധന പോയി വന്ന കമന്റിനും അജു പ്രതിരിച്ചു. കേരളത്തെ മറന്നൊരു ആരാധന വേണോ സഹോദര എന്നു ചോദിച്ചുകൊണ്ടാണ് അജു വീണ്ടും മാസ് മറുപടി നല്‍കിയത്. ചാനല് ചര്‍ച്ചയ്ക്കിടെയാണ് വിവാദ പരാമര്‍ശമുണ്ടായിരിക്കുന്നത്. ഇതോടെ അര്‍ണബിന്റെ ചാനലിലും ഫെയ്സ്ബുക്ക് ട്വിറ്റര് പേജുകളിലും മലയാളികള് പ്രതിഷേധം രേഖപ്പെടുത്തുകയാണ്. യുഎഇ കേരളത്തിന് ദുരിതാശ്വാസമായി 700 കോടി രൂപ അനുവദിച്ചുവെന്നും മറിച്ചുമുള്ള വാദങ്ങളുടെ പശ്ചാത്തലത്തില് നടത്തിയ ചര്‍ച്ചയിലാണ് ഇത്തരം പരാമര്‍ശമുണ്ടായിരിക്കുന്നത്. കേന്ദ്ര സര്‍ക്കാരിനെ വിമര്‍ശിച്ചവര് ദേശവിരുദ്ധരും നാണംകെട്ടവരും പെയ്ഡ് ഏജന്റുമാണെന്നായിരുന്നു…\nEntertainment, Newsaju varghese, arnab goswami\nപമ്പയാറില് ഒഴുക്കില്‍പ്പെട്ട് രണ്ട് സന്നദ്ധ സംഘടനാപ്രവര്‍ത്തകരെ കാണാതായി\nപത്തനംതിട്ട: റാന്നിയില് വീടു വൃത്തിയാക്കാനെത്തിയ രണ്ട് സന്നദ്ധസംഘടനാ പ്രവര്‍ത്തകരെ പമ്പയാറില് ഒഴുക്കില്‍പെട്ട് കാണാതായി. പത്തനംതിട്ട റാന്നി സ്വദേശികളായ സിബി(40), ലെസ്വിന്(35) എന്നിവരെയാണ് കാണാതായത്. ഇവരോടൊപ്പം ഒഴുക്കില്‍പെട്ട രണ്ട് സുഹൃത്തുക്കളെ നാട്ടുകാര് രക്ഷപ്പെടുത്തി. ശുചീകരണയജ്ഞത്തിന്റെ ഭാഗമായി വീടുകള് വൃത്തിയാക്കാന് വന്ന സംഘത്തിലെ അംഗങ്ങളാണ് സിബിയും ലെസ്വിനും. ശുചീകരണ പ്രവര്‍ത്തനങ്ങള്‍ക്കുശേഷം കൈകാലുകള് വൃത്തിയാക്കാന് പമ്പയില് ഇറങ്ങിയ ലെസ്വിന് ഒഴുക്കില് പെടുകയായിരുന്നു. ലെസ്വിനെ രക്ഷിക്കാന് ശ്രമിക്കുന്നതിനിടെയാണ് സിബിയും ഒഴുക്കില്‍പ്പെട്ടത്. കാണാതായവര്‍ക്കു വേണ്ടിയുള്ള തിരച്ചില് പുരോഗമിക്കുകയാണ്. പ്രളയബാധിതരുടെ വീടുകള് വൃത്തിയാക്കുന്നതിന് പള്ളിയില് നിന്നെത്തിയ സംഘത്തിലെ അംഗങ്ങളാണ് ഇവര്.\nKerala, Newspamba river, two volunteers missing\nമഹാപ്രളയത്തെ ആസ്പദമാക്കി മലയാള സിനിമ വരുന്നു.\nകേരളത്തെ ഒന്നടങ്കം ദുരിതത്തിലാക്കിയ മഹാപ്രളയത്തെ ആസ്പദമാക്കി മലയാള സിനിമ വരുന്നു. നവാഗതനായ അമല് നൗഷാദ് കഥയും തിരക്കഥയും എഴുതി സംവിധാനം ചെയ്യുന്ന ചിത്രത്തിന് കൊല്ലവര്‍ഷം 1193 എന്ന് പേരിട്ടു. 2015 ചെന്നൈ വെള്ളപ്പൊക്കം ആസ്പദമാക്കി ‘ ചെന്നൈ വാരം’ എന്ന തമിഴ് ചിത്രത്തിന്റെ പണിപ്പുരയിലായിരുന്ന അണിയറപ്രവര്‍ത്തകര്, കേരളത്തിലെ മഹാപ്രളയത്തിനൊപ്പം തിരക്കഥയില് ചില മാറ്റങ്ങള് വരുത്തിയാണ് ‘കൊല്ലവര്‍ഷം 1193’ ഒരുക്കുന്നത്. സംവിധായകന്റെ വാക്കുകള് , നാം അറിഞ്ഞത് ലോകം അറിയാനും… നാം ചേര്‍ത്തത് ലോകത്തെ അറിയിക്കാനും തോന്നി… ചെന്നൈ വാരത്തില് ചില തിരുത്തലുകളും കൂട്ടിക്കിച്ചേര്‍ക്കലുകള്‍ക്കും ശേഷം ഞാന് കൊല്ലവര്‍ഷം 1193 ല് എത്തിയിരിക്കുകയാണ്.എല്ലാവരും അനുഗ്രഹിക്കുക…ചിലപ്പോഴെങ്കിലും എന്റെ വരികളില് ഞാന് നമ്മള് പലരെയും കാണുന്നുണ്ട്.’അമല് പറഞ്ഞു. കാമറ ദേവന് മോഹനന്, സംഗീതം സഞ്ജയ് പ്രസന്നന് , ചിത്രസംയോജനം ബില് ക്ലിഫേര്‍ഡ്, കലാസംവിധാനം ജോസഫ് എഡ്വേഡ് എഡിസണ്.\nEntertainment, Film Newskerala rain havoc, kollavarsham1193, MALAYALAM FILM\nഏഷ്യന് ഗെയിംസ്: നീരജ് ചോപ്രയ്ക്ക് സ്വര്‍ണം, മലയാളി താരം നീനയ്ക്ക് വെള്ളി\nജക്കാര്‍ത്ത: ഏഷ്യന് ഗെയിംസില് ഇന്ത്യയ്ക്ക് നേട്ടത്തിന്റെ ദിനം. ജാവലിന് ത്രോയില് നീരജ് ചോപ്രയ്ക്ക് സ്വര്‍ണം. 88.03 മീറ്റര് എറിഞ്ഞാണ് നീരജ് സ്വര്‍ണ മെഡല് നേടിയത്. ദേശീയ റെക്കോര്‍ഡും നീരജ് ചോപ്രയുടെ ഏറ്റവും മികച്ച വ്യക്തിഗത ദൂരവുമാണിത്. ഇതോടെ ഇന്ത്യയുടെ സ്വര്‍ണ മെഡല് നേട്ടം എട്ടായി. വനിതകളുടെ ലോജ് ജംപില് ഇന്ത്യയുടെ മലയാളി താരം നീന വരകില് വെള്ളി മെഡല് നേടി. 6.51 മീറ്ററാണ് നീന ചാടിയത്. ഇതോടെ ഇന്ത്യയുടെ ആകെ മെഡല് നേട്ടം 41 ആയി. 400 മീറ്റര് ഹര്‍ഡില്‍സില് ഇന്ത്യയുടെ ധരുണ് അയ്യാസ്വാമി വെള്ളി നേടി. 48.96 സമയത്തിലാണ് ധരുണ് ഫിനിഷ് ചെയ്തത്. ഈയിനത്തില് ഖത്തറിന്റെ അബ്ദുറഹ്മാന് സാംബ ഗെയിംസ് റെക്കോര്‍ഡോടെ സ്വര്‍ണം നേടി. 47.66 സെക്കന്‍ഡ് ആണ് സാംബയുടെ സമയം. വനിതകളുടെ ഹര്‍ഡില്‍സില് ഇന്ത്യയ്ക്ക് മെഡല് നഷ്ടമായി. മലയാളി താരം അനു രാഘവന് 56.92…\nIndia, News, Sportsasain games, neena, neeraj chopra\nസുഡുമോന് വീണ്ടും മലയാളത്തിലേക്ക്…വില്ലനായാണ് രണ്ടാം വരവ്\nസുഡാനി ഫ്രം നൈജീരിയ എന്ന ഒരൊറ്റ ചിത്രം കൊണ്ട് മലയാളത്തിന്റെ മനസ്സിന്റെ വലയില് എണ്ണം പറഞ്ഞൊരു ഗോളടിച്ചു കയറ്റിയ താരമാണ് സാമുവല് അബിയോള റോബിന്‍സണ്. സുഡുമോന് എന്ന ഓമനപ്പേരിട്ട് മലയാള സിനിമ അവനെ സ്വന്തം മകനായി സ്വീകരിക്കുകയും ചെയ്തു. നൈജീരിയന് താരമായ സാമുവല് അബിയോള റോബിന്‍സണ് വീണ്ടും മലയാളത്തില് തിരിച്ചെത്തുകയാണ്. പര്‍പ്പിള് എന്ന ചിത്രത്തിലാണ് സാമുവല് അഭിനയിക്കുന്നത്. സുഡാനിയെ പോലെ നമ്മളെ കണ്ണീരണിയിക്കുന്ന ഫുട്‌ബോള് താരമായല്ല, വില്ലനായാണ് സുഡുവിന്റെ രണ്ടാം വരവ്. സാമുവല് തന്നെയാണ് തന്റെ ഫെയ്‌സ്ബുക്ക് പേജിലൂടെ തന്റെ രണ്ടാം വരവിന്റെ കാര്യം പരസ്യമാക്കിയത്. കാഞ്ചനമാല കേബിള് ടിവി എന്ന തെലുഗ് ചിത്രം സംവിധാനം ചെയ്ത പാര്‍ഥസാരഥിയാണ് പര്‍പ്പിള് ഒരുക്കുന്നത്. ഇതൊരു കാമ്പസ് ചിത്രമാണ്. വിഷ്ണു വിനയന്, വിഷ്ണു ഗോവിന്ദ്, മറിന മൈക്കിള്, നിഹാരിക എന്നിവരാണ് മറ്റ് കഥാപാത്രങ്ങളെ അവതരിപ്പിക്കുന്നത്.\nEntertainment, Film Newsmalayalam movie, samuel abiola robinson


ആദ്യം പഠിച്ച പാഠങ്ങള് വീണ്ടുമോര്‍ക്കാം: ബാക് ടു ബേസിക്‌സ് കാമ്പയിന് ശക്തിപ്പെടുത്തുന്നു - EC Online TV\nHome Kerala News ആദ്യം പഠിച്ച പാഠങ്ങള് വീണ്ടുമോര്‍ക്കാം: ബാക് ടു ബേസിക്‌സ് കാമ്പയിന് ശക്തിപ്പെടുത്തുന്നു\nമറ്റ് സംസ്ഥാനങ്ങളില് കോവിഡ്-19 അതിതീവ്ര വ്യാപനമുണ്ടായിരിക്കുന്ന സ്ഥിതിക്കും കേരളത്തില് തെരഞ്ഞെടുപ്പ് കഴിഞ്ഞ സ്ഥിതിക്കും എല്ലാവരും ഒരിക്കല് കൂടി ജാഗ്രത പാലിക്കണമെന്ന് ആരോഗ്യ വകുപ്പ്. കേരളം ഒറ്റമനസോടെ നടത്തിയ പ്രതിരോധ പ്രവര്‍ത്തനങ്ങളാണ് കോവിഡ് വ്യാപനം വളരെയധികം കുറച്ച് കൊണ്ടുവരാന് സാധിച്ചത്.\nനിയമസഭാ തെരഞ്ഞെടുപ്പ് കഴിഞ്ഞതോടെ പ്രതിദിന കോവിഡ് രോഗികളുടെ എണ്ണം ക്രമേണ ഉയര്‍ന്ന് 3500 കഴിഞ്ഞു. നിയമസഭാ തെരഞ്ഞെടുപ്പുമായി ബന്ധപ്പെട്ട് ബഹുഭൂരിപക്ഷം ജനങ്ങളും പങ്കാളിയായിട്ടുണ്ട്. അതിനാല് തന്നെ സംസ്ഥാനത്ത് വരുന്ന മൂന്നാഴ്ച നിര്‍ണായകമാണ്. ഈ സാഹചര്യം മുന്നില് കണ്ട് എല്ലാവരും ജാഗ്രത പുലര്‍ത്തേണ്ടതാണ്.\nസംസ്ഥാനത്ത് കോവിഡ്-19 വര്‍ധിക്കുന്ന സാഹചര്യത്തില് ബാക് ടു ബേസിക്‌സ് കാമ്പയിന് ശക്തിപ്പെടുത്തി വരുന്നു. എല്ലാവരും സ്വയംരക്ഷ നേടുന്നതിന് കോവിഡ് പ്രതിരോധത്തില് ആദ്യം പഠിച്ച പാഠങ്ങള് വീണ്ടുമോര്‍ക്കണം. ആരും സോപ്പും മാസ്‌കും സാമൂഹിക അകലവും മറക്കരുത്. വായും മൂക്കും മൂടത്തക്കവിധം മാസ്‌ക് ധരിക്കേണ്ടതാണ്.\nമാസ്‌ക് നല്‍കുന്ന സുരക്ഷ പരമ പ്രധാനമാണ്. അതിനാല് പൊതുസ്ഥലത്ത് മാസ്‌ക് ധരിക്കാത്തവര്‍ക്കെതിരെ കര്‍ശന നടപടികള് സ്വീകരിക്കുന്നതാണ്. കോവിഡിന്റെ അണുക്കളെ നശിപ്പിക്കാന് ഇടയ്ക്കിടയ്ക്ക് കൈകള് സാനിറ്റൈസര് കൊണ്ടോ സോപ്പുപയോഗിച്ചോ വൃത്തിയാക്കേണ്ടതാണ്. അതേസമയം പ്രതിദിന കോവിഡ് പരിശോധനകള് വര്‍ധിപ്പിക്കാനും സംസ്ഥാനം തീരുമാനിച്ചിട്ടുണ്ട്. അതോടൊപ്പം ആര്‍ടിപിസിആര് പരിശോധനയും വര്‍ധിപ്പിച്ചിട്ടുണ്ട്.\nസംസ്ഥാനത്തിന് പുറത്തുനിന്നും വരുന്നവരുടെ ഒരാഴ്ച ക്വാറന്റൈനും നിര്‍ബന്ധമാക്കിയിട്ടുണ്ട്. തെരഞ്ഞടുപ്പ് പ്രവര്‍ത്തനങ്ങളുമായി ബന്ധപ്പെട്ട് പ്രവര്‍ത്തിച്ചവര്‍ക്കും വോട്ടിടാന് പോയ പൊതുജനങ്ങള്‍ക്കും പനി, ചുമ, ജലദോഷം, തൊണ്ടവേദന തുടങ്ങിയ ലക്ഷണങ്ങളുണ്ടെങ്കില് എത്രയും വേഗം കോവിഡ് പരിശോധന നടത്തേണ്ടതാണ്. പ്രായമുള്ളവര്‍ക്കും ഗുരുതര രോഗമുള്ളവര്‍ക്കും കോവിഡ് ബാധിച്ചാല് സങ്കീര്‍ണമാകും. അതിനാല് തന്നെ ബാക് ടു ബേസിക്‌സ് കാമ്പയിന് എല്ലാവരും ഏറ്റെടുക്കേണ്ടതാണ്.


കോൺസ്റ്റാർക്ക് മാവു ഉപയോഗിച്ച് മുടി നേരെയാക്കുന്നത് എങ്ങനെ | ബെസിയ\nകോൺസ്റ്റാർക്ക് മാവു ഉപയോഗിച്ച് മുടി നേരെയാക്കുന്നത് എങ്ങനെ\nടോസി ടോറസ് | 22/07/2021 20:00 | സൗന്ദര്യം\nരാസവസ്തുക്കളും ചൂട് ഉപകരണങ്ങളും ഉപയോഗിക്കാതെ മുടി നേരെയാക്കാനുള്ള സ്വാഭാവിക മാർഗ്ഗമാണ് നിങ്ങൾ തിരയുന്നതെങ്കിൽ, മൈസേന മാവ് നിങ്ങൾക്കുള്ളതാണ്. ഹെയർ മാസ്‌കായി ഉപയോഗിക്കാൻ എളുപ്പമുള്ളതും വിലകുറഞ്ഞതും മികച്ചതുമായ ഉൽപ്പന്നം. ധാരാളം ഗുണങ്ങൾ ഉള്ളതിനാൽ ഇത് മുടിയുടെ ആരോഗ്യത്തിന് ശരിക്കും ഗുണം ചെയ്യും. മറ്റുള്ളവയിൽ, ധാന്യം മാവ് അല്ലെങ്കിൽ കോൺസ്റ്റാർക്കിൽ ഇരുമ്പ്, വിറ്റാമിനുകൾ, ധാതുക്കൾ എന്നിവ അടങ്ങിയിരിക്കുന്നു.\nഅവയെല്ലാം, പോഷിപ്പിക്കുന്ന പദാർത്ഥങ്ങളും ആന്റിഓക്‌സിഡന്റുകളും ബാഹ്യമായി ഉപയോഗിച്ചാൽ കാപ്പിലറി ഘടന മെച്ചപ്പെടുത്താൻ അനുവദിക്കുന്നു. അതായത്, നിങ്ങളുടെ മുടിയിൽ ധാന്യം പ്രയോഗിക്കുമ്പോൾ, ഇത് ഈ ഭക്ഷണത്തിന്റെ എല്ലാ പോഷക ഗുണങ്ങളിൽ നിന്നും പ്രയോജനങ്ങൾ. ഉള്ളിൽ നിന്ന് മുടിയെ പരിപോഷിപ്പിക്കാൻ അനുവദിക്കുന്നതും മൃദുവായതും കൂടുതൽ പ്രതിരോധശേഷിയുള്ളതും ആയിത്തീരുകയും ചൂഷണം ഒഴിവാക്കുകയും ചീപ്പ് സുഗമമാക്കുകയും ചെയ്യുന്നു.\n1 മുടി നേരെയാക്കാൻ കോൺസ്റ്റാർക്ക് മാസ്ക്\n1.1 മുടി നേരെയാക്കാൻ കോൺസ്റ്റാർക്കും തേൻ മാസ്കും\n1.2 എത്ര തവണ ഞാൻ മാസ്ക് പ്രയോഗിക്കണം?\nമുടി നേരെയാക്കാൻ കോൺസ്റ്റാർക്ക് മാസ്ക്\nനിങ്ങൾ നേടാൻ ആഗ്രഹിക്കുന്ന ഫലത്തെ ആശ്രയിച്ച് വ്യത്യസ്ത ചേരുവകൾ ഉപയോഗിച്ച് ധാന്യം മാവ് അല്ലെങ്കിൽ കോൺസ്റ്റാർക്ക് ഉപയോഗിക്കാം. ബ്ലീച്ചിംഗ് അല്ലെങ്കിൽ ചൂട് ഉപകരണങ്ങൾ ഉപയോഗിച്ച് കേടുവന്ന മുടി മെച്ചപ്പെടുത്താൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾ മറ്റ് ചേരുവകളുമായി കോൺസ്റ്റാർക്ക് കലർത്തേണ്ടിവരും. മുതൽ, എന്നിരുന്നാലും കോൺസ്റ്റാർക്ക് മാത്രം frizz കുറയ്ക്കാൻ സഹായിക്കുന്നു, സ്വത്തവകാശമില്ല മുടി നേരെയാക്കുന്നു.\nഈ ലക്ഷ്യം നേടുന്നതിന്, മറ്റ് ചേരുവകളുമായി ചേർന്ന് കോൺസ്റ്റാർക്കിനെ അടിസ്ഥാനമാക്കി ഒരു മാസ്ക് ഞങ്ങൾ തയ്യാറാക്കണം. മുടിയുടെ തരം അനുസരിച്ച് വ്യത്യാസങ്ങളുണ്ടെങ്കിലും നിരവധി ഓപ്ഷനുകളും എല്ലാം മികച്ച ഫലങ്ങളുമുണ്ട്. നിങ്ങൾക്ക് വളരെ ചുരുണ്ട ഒരു മാനേ ഉണ്ടെങ്കിൽ, ചീഞ്ഞ മുടി മൃദുവായതും എളുപ്പവുമാക്കാൻ കോൺസ്റ്റാർക്ക് സഹായിക്കും. എന്നിരുന്നാലും, മോശമായി നിർവചിക്കപ്പെട്ട ചുരുളുകളുള്ള ഒരു മാനേയിൽ, ഫലം കൂടുതൽ ഗംഭീരമായിരിക്കും.\nഈ തേൻ കോൺമീൽ മാസ്കിന് ആവശ്യമായ ചേരുവകൾ ശ്രദ്ധിക്കുക. സ്വാഭാവിക പോഷകങ്ങളുടെ സംയോജനത്തിലൂടെ നിങ്ങൾക്ക് ശക്തവും മൃദുവും തിളക്കമുള്ളതുമായ ഒരു മാനും നിങ്ങൾ തിരയുന്നത് സ്വാഭാവികമായും നേരായ മുടിയും ലഭിക്കും.\nമുടി നേരെയാക്കാൻ കോൺസ്റ്റാർക്കും തേൻ മാസ്കും\nഈ ഹെയർ സ്‌ട്രൈറ്റനിംഗ് മാസ്ക് തയ്യാറാക്കാൻ നിങ്ങൾക്ക് ഇനിപ്പറയുന്ന ചേരുവകൾ ആവശ്യമാണ്. നല്ല കുറിപ്പ് എടുക്കുക, പക്ഷേ നിങ്ങൾക്ക് വെളിച്ചെണ്ണ ലഭിക്കുന്നില്ലെങ്കിൽ, അധിക കന്യക ഒലിവ് ഓയിലിന് പകരം വയ്ക്കാം.\n4 ടേബിൾസ്പൂൺ മാവ് ചോളം\n3 ടേബിൾസ്പൂൺ മൈൽ\nമാസ്ക് തയ്യാറാക്കാൻ നിങ്ങൾ ഇനിപ്പറയുന്ന ഘട്ടങ്ങൾ പാലിക്കണം.\nആദ്യം കോൺസ്റ്റാർക്ക് തണുത്ത വെള്ളത്തിൽ കലർത്തുകഅല്ലാത്തപക്ഷം അത് അലിഞ്ഞുപോകില്ല.\nമിശ്രിതം ഒരു എണ്നയിലേക്ക് ഒഴിക്കുക കുറഞ്ഞ ചൂടിലേക്ക് കൊണ്ടുവരിക. ജെല്ലി പോലുള്ള ടെക്സ്ചർ ഉപയോഗിച്ച് പേസ്റ്റ് ലഭിക്കുന്നതുവരെ നിരന്തരം ഇളക്കുക.\nവെളിച്ചെണ്ണ മൈക്രോവേവിൽ ചൂടാക്കുക കുറച്ച് നിമിഷത്തേക്ക് അത് ദ്രാവകമായി തുടരും.\nഒരു വലിയ പാത്രത്തിൽ, നിങ്ങൾക്ക് ഒരു ക്രീം മാസ്ക് ലഭിക്കുന്നതുവരെ എല്ലാ ചേരുവകളും മിക്സ് ചെയ്യുക. ഇത് മുടിയിൽ പുരട്ടാൻ സ്ഥിരത ഉണ്ടായിരിക്കണം.\nമാസ്ക് ചൂടാക്കാൻ അനുവദിക്കുക മുടി നന്നായി ബ്രഷ് ചെയ്യുമ്പോൾ.\nകഴുകാതെ മിശ്രിതം മുടി മുഴുവൻ പുരട്ടുക മുഴുവൻ മാനേയും മൂടുന്നതുവരെ സ്ട്രോണ്ട് ഉപയോഗിച്ച് സ്ട്രാന്റ് ചെയ്യുക.\nകോൺസ്റ്റാർക്കും തേനും മാസ്ക് ചെയ്യട്ടെ 30 അല്ലെങ്കിൽ 40 മിനിറ്റ് പ്രവർത്തിക്കുക.\nപൂർത്തിയാക്കാൻ, ചെറുചൂടുള്ള വെള്ളത്തിൽ മുടി കഴുകുക നിങ്ങളുടെ മുടി സാധാരണയായി കഴുകുക.\nഎത്ര തവണ ഞാൻ മാസ്ക് പ്രയോഗിക്കണം?\nസമയാസമയങ്ങളിൽ പ്രക്രിയ ആവർത്തിക്കേണ്ടത് പ്രധാനമാണ്, അപ്പോൾ മാത്രമേ നിങ്ങൾക്ക് ഫലങ്ങൾ വിലമതിക്കാൻ കഴിയൂ. മുടി കേടായതോ വരണ്ടതോ ആണെങ്കിൽ പ്രത്യേകിച്ചും. ഈ കോൺസ്റ്റാർക്കും തേൻ മാസ്കും പ്രയോഗിക്കുക ആഴ്ചയിൽ2മുതൽ4തവണ വരെ നിങ്ങൾ മൃദുവായതും പ്രതിരോധശേഷിയുള്ളതും എളുപ്പത്തിൽ സ്റ്റൈൽ ചെയ്യുന്നതുമായ മുടി ആസ്വദിക്കും ശരിക്കും അവിശ്വസനീയമായ മിനുസമാർന്ന. നിങ്ങൾക്ക് എണ്ണമയമുള്ള തലമുടിയുണ്ടെങ്കിലോ തലയോട്ടിയിൽ അടരുകളുണ്ടെങ്കിലോ, മാസ്ക് പ്രയോഗിക്കുമ്പോൾ മുടിയുടെ വേരുകളിൽ എത്തുന്നത് ഒഴിവാക്കുക.\nഅന്തിമ തന്ത്രമായി, ചൂട് ഉപകരണങ്ങൾ ഉപയോഗിക്കാതെ തിളങ്ങുന്നതും മിനുസമാർന്നതും മൃദുവായതുമായ ഒരു മാനെ കാണിക്കാൻ നിങ്ങൾ ആഗ്രഹിക്കുന്നുവെങ്കിൽ, ഇനിപ്പറയുന്ന ഓപ്ഷൻ ഉപയോഗിച്ച് കോൺസ്റ്റാർക്ക്, തേൻ മാസ്ക് എന്നിവ മാറ്റിസ്ഥാപിക്കുക.4ടേബിൾസ്പൂൺ കോൺസ്റ്റാർക്ക്2ഗ്ലാസ് തേങ്ങാപ്പാൽ കലർത്തുക. ഒരു ക്രീം പേസ്റ്റ് ലഭിക്കുന്നതുവരെ മാവ് അലിയിട്ട് ചൂടാക്കുക. നിങ്ങൾക്ക് വളരെ നീളമുള്ള മുടിയോ ധാരാളം മുടിയോ ഉണ്ടെങ്കിൽ, ഇരട്ടി അളവ്.\nമാസ്ക് തയ്യാറായിക്കഴിഞ്ഞാൽ, വരണ്ടതും നന്നായി വേർപെടുത്തിയതുമായ മുടിയിൽ പുരട്ടുക. ഒരു മണിക്കൂർ വിടുക, ചെറുചൂടുള്ള വെള്ളത്തിൽ കഴുകുക, നിങ്ങളുടെ മുടി സാധാരണയായി കഴുകി വായു വരണ്ടതാക്കുക. ഈ സ്വാഭാവിക ചേരുവകളെല്ലാം എപ്പോൾ വേണമെങ്കിലും തയ്യാറാകുന്നതിന് ശരീരവും മികച്ച ഘടനയും ഉള്ള മനോഹരമായ ഒരു മാനെ കാണിക്കാൻ നിങ്ങളെ സഹായിക്കും.\nലേഖനത്തിലേക്കുള്ള പൂർണ്ണ പാത: ബെസിയ » സൗന്ദര്യം » കോൺസ്റ്റാർക്ക് മാവു ഉപയോഗിച്ച് മുടി നേരെയാക്കുന്നത് എങ്ങനെ\nനിങ്ങൾ നഷ്ടപ്പെടുത്തരുതെന്ന് സ്ട്രാഡിവേറിയസിന്റെ വേനൽക്കാല രൂപം\nഎല്ലാ അഭിരുചികൾക്കും ഡെനിം ഷർട്ടുകൾ


ആരോഗ്യ പരിപാലനത്തിന്റെ കാര്യത്തില് വളരെയധികം ശ്രദ്ധാലുവാണ് നമ്മളില് പലരും. എന്നാല് ചിലരെങ്കിലും തിരക്കുകളും, സയമക്കുറവും കാരണം ആരോഗ്യ സംരക്ഷണത്തിന്റെ കാര്യത്തില് ശ്രദ്ധിക്കാറില്ല. ശരീരം നല്‍കുന്ന പ്രകടമായ ലക്ഷണങ്ങളെപ്പോലും അവഗണിക്കാറാണ് പതിവ്. രോഗലക്ഷണങ്ങള് കടന്ന് രോഗം മൂര്‍ച്ഛിതാവസ്ഥയില് എത്തുമ്പോള് മാത്രമാണ് വൈദ്യസഹായം തേടുന്നത്. ഇത് പലപ്പോഴും ജീവന് തന്നെ ഭീഷണിയാകാറുണ്ട്. എന്നാല് എല്‌ളാവിധ ആരോഗ്യപ്രശ്‌നങ്ങള്‍ക്കും ഉള്ള മികച്ച ഒറ്റമൂലിയാണ് വെളുത്തുള്ളി. ഏത് പ്രതിസന്ധിയും എത്ര ഗുരുതരാവസ്ഥയില് ആണെങ്കിലും അതിന് പരിഹാരം കാണാന് സഹായിക്കുന്നതാണ് വെളുത്തുള്ളി. കിടക്കാന് നേരം മൂന്ന് - നാല് അല്ലി വെളുത്തുള്ളി കഴിച്ചാല് പല വിധത്തിലുള്ള ആരോഗ്യ പ്രശ്‌നങ്ങളെയും പരിഹരിക്കാം.\nഉയര്‍ന്ന രക്തസമ്മര്‍ദ്ദത്തെ പ്രതിരോധിക്കാന്:\nപ്രായമായവരെ മാത്രം ബാധിച്ചിരുന്ന ഈ അവസ്ഥ ഇപ്പോള് നമ്മളില് പലരെയും അലട്ടുന്ന ഒന്നാണ്. വെളുത്തുള്ളിയിലുള്ള ചില ഘടകങ്ങള് ഉയര്‍ന്ന രക്തസമ്മര്‍ദ്ദത്തെ ഇല്ലാതാക്കുന്നു. രക്തസമ്മര്‍ദ്ദമാണ് പലപ്പോഴും ഹൃദയാഘാതത്തിലേക്ക് നയിക്കുന്നത്. വെളുത്തുള്ളി നുറുക്കി എന്നും കിടക്കാന് നേരം കഴിക്കുന്നത് ഇത്തരത്തിലുള്ള പ്രശ്‌നങ്ങള്‍ക്കെല്ലാം പരിഹാരം കാണാന് സഹായിക്കുന്നു.\nമാറിക്കൊണ്ടിരിക്കുന്ന ജീവിത ശൈലിയും ഭക്ഷണ രീതിയും എല്ലാം പലപ്പോഴും കൊളസ്‌ട്രോള് എന്ന അവസ്ഥയിലേക്ക് നയിക്കാറുണ്ട്. എന്നാല്, ഇത്തരം പ്രശ്‌നങ്ങള്‍ക്ക് പരിഹാരം കാണാന് സഹായിക്കുന്ന ഒന്നാണ് വെളുത്തുള്ളി. വെളുത്തുള്ളി പാലില് ചേര്‍ത്ത് കഴിക്കുന്നത് ശരീരത്തിലെ ചീത്ത കൊളസ്‌ട്രോളിനെ ഇല്ലാതാക്കുന്നു. എന്നും രാത്രി കിടക്കാന് നേരം ഇത് കഴിച്ച് ശീലിക്കുകയാണെങ്കില് ശരീരത്തിലെ ചീത്ത കൊളസ്‌ട്രോളിനെ ഇല്ലാതാക്കാന് കഴിയും.\nരോഗപ്രതിരോധ ശേഷി വര്‍ദ്ധിപ്പിക്കാന്:\nരോഗപ്രതിരോധ ശേഷി വര്‍ദ്ധിപ്പിക്കുന്ന കാര്യത്തില് മുന്നിലാണ് വെളുത്തുള്ളി. വെളുത്തുള്ളി എല്ലാ വിധത്തിലും ശരീരത്തിന്റെ രോഗപ്രതിരോധ ശേഷി വര്‍ദ്ധിപ്പിക്കുന്നു.\nകാന്‍സര് എന്ന പ്രശ്‌നത്തിന് പരിഹാരം കാണാന് സഹായിക്കുന്ന ഒന്നാണ് വെളുത്തുള്ളി. തുടക്കത്തില് തന്നെ കാന്‍സര് കണ്ടെത്തിയാല് വെളുത്തുള്ളി ഭക്ഷണത്തില് കൂടുതല് ഉള്‍പെ്പടുത്തുന്നത് എന്തുകൊണ്ടും നല്‌ളതാണ്. എത്ര ഗുരുതരാവസ്ഥയില് നിന്നും ആരോഗ്യത്തോടെ ഇരിക്കാന് സഹായിക്കുന്ന ഒന്നാണ് വെളുത്തുള്ളി. കാന്‍സര് പോലെ ഗുരുതരമായ ആരോഗ്യ പ്രശ്‌നത്തെ നേരിടാന് വെളുത്തുള്ളിക്ക് കഴിയും. സ്തനാര്‍ബുദം, കുടലിലെ കാന്‍സര് തുടങ്ങിയ പ്രശ്‌നങ്ങളെ പ്രതിരോധിക്കാനുള്ള പ്രത്യേക കഴിവുണ്ട് വെളുത്തുള്ളിക്ക്.\nരോഗപ്രതിരോധ ശേഷി കുറവുള്ളവരില് പലപേ്പാഴും അണുബാധക്കുള്ള സാദ്ധ്യത വളരെ കൂടുതലാണ്. അതുകൊണ്ട് തന്നെ ഇതിന് പരിഹാരം കാണുന്നതിന് സഹായിക്കുന്ന ഒന്നാണ് വെളുത്തുള്ളി. പലപേ്പാഴും അണുബാധ കൊണ്ടുണ്ടാകുന്ന പല പ്രശ്‌നങ്ങളേയും പരിഹരിക്കാന് വെളുത്തുള്ളിക്ക് കഴിയും. ഇത് ബാക്ടീരിയയേയും വൈറസിനേയും ഇല്ലാതാക്കുന്നു.\nനമ്മളില് പലരും അഭിമുഖീകരിക്കുന്ന ഒരു പ്രശ്‌നമാണ് ഗ്യാസ്. എല്‌ളാ വിധത്തിലുള്ള വായുസംബന്ധമായ പ്രശ്‌നങ്ങളെയും പരിഹരിക്കാന് വെളുത്തുള്ളി നല്ലതാണ്. ഭക്ഷണത്തില് കൂടുതല് വെളുത്തുള്ളി ഉള്‍പെ്പടുത്തുന്നത് ശരിയായ ദഹനം ലഭിക്കാന് സഹായകമാണ്.


ഇ-സിം,5മെഗാപിക്‌സല് ക്യാമറ; സ്മാര്‍ട്ട്ഫോണ് അല്ല, ഇത് സ്മാര്‍ട്ട്‌വാച്ച്\nഓലെഡ് ഫ്ളക്സിബിള് ഡിസ്‌പ്ലെ തന്നെയാണ് ആല്‍ഫ എന്ന പേരിട്ട ഈ സ്മാര്‍ട്ട് വാച്ചിന്റെ ഏറ്റവും വലിയ പ്രത്യേകത.\n27 Feb, 2019 at 02:22 AM\nഫോള്‍ഡബിള്(മടക്കാവുന്ന) സ്മാര്‍ട്ട്‌ഫോണുകളുടെ കാലമാണിപ്പോള്. സാംസങും വാവെയ് യും ഇതിനകം തന്നെ ഫോള്‍ഡബിള് സ്മാര്‍ട്ട്‌ഫോണുകള് അവതരിപ്പിച്ച് കഴിഞ്ഞു. ഇപ്പോഴിതാ സ്മാര്‍ട്ട് വാച്ചുകളിലേക്കും അത്തരം ടെക്‌നോളജി കൊണ്ടുവരുന്നു. വളഞ്ഞ സ്‌ക്രീനുള്ള സ്മാര്‍ട്ട് വാച്ചുമായി രംഗത്ത് എത്തിയിരിക്കുന്നത് സീടിഇയുടെ നൂബിയ. ഓലെഡ് ഫ്ളക്സിബിള് ഡിസ്‌പ്ലെ ആണ് ആല്‍ഫ എന്ന പേരിട്ട ഈ സ്മാര്‍ട്ട് വാച്ചിന്റെ ഏറ്റവും വലിയ പ്രത്യേകത.\nക്യാമറക്ക് പുറമെ ഇ-സിം സംവിധാനം വരെയുണ്ട്. ഒരു ആന്‍ഡ്രോയിഡ് ഫോണില് എന്തെല്ലാം പ്രത്യേകതകളുണ്ടോ അതെല്ലാം ഈ സ്മാര്‍ട്ട് വാച്ചിലും സാധ്യമാവുമെന്നാണ് കമ്പനി അവകാശപ്പെടുന്നത്. 1ജിബി റാം, 8ജിബി ഇന്റേണല് സ്റ്റോറേജ്, സ്‌നാപ്ഡ്രഗണിന്റെ വിയര് 2100 പ്രൊസസര്, 500 എം.എ.എച്ച് ബാറ്റി എന്നിവയാണ് മറ്റു പ്രത്യേകതകള്. കൂടാതെ സാധാരണ സ്മാര്‍ട്ട് വാച്ചുകളില് കാണപ്പെടുന്ന ഫിറ്റ്നസ് അളക്കാനുള്ള സൗകര്യവുമുണ്ട്. സ്‌ക്രീന് തൊടതെ മുകളില് വിരലുകളുടെ ചലനങ്ങള്‍ക്കനുസരിച്ചുള്ള നാവിഗേഷന് സംവിധാനവുമുണ്ട്.\n4 ഇഞ്ച് ഓലെഡ് ഡിസ്‌പ്ലെയാണ് ആകര്‍ഷണം. അതായത് സാധരാണ വാച്ചുകളെക്കാള് അധികമാണ് സ്‌ക്രീന് വലുപ്പം. ബ്രേസ്‌ലെറ്റ് പോലെയാണ് ഘടന. അഞ്ച് മെഗാപിക്‌സലിന്റെ ക്യാമറയാണ് മറ്റൊരു ശ്രദ്ധേയ ഘടകം. 82 ഡിഗ്രി വൈഡ് ആംഗിള് ലെന്‍സും ഉപയോഗിച്ചിരിക്കുന്നു. രണ്ട് വാരിയന്റുകളുണ്ട് വാച്ചിന്. നേരത്തെ പറഞ്ഞ ഇ-സിം വാരിയന്റിന് പുറമെ ബ്ലൂടൂത്തിലൂടെ ഫോണുമായി ബന്ധിപ്പിച്ച് പ്രവര്‍ത്തിക്കുന്ന വാരിയന്റാണ് മറ്റൊന്ന്.\nഏകദേശം 36,200 രൂപയാണ് ബ്ലൂ ടൂത്ത് വാരിയന്റിന് വില. അതേസമയം ഇ-സിം വാരിയന്റിന് 44,300 രൂപയും. ഗോള്‍ഡ് കളറിലാണെങ്കില് വില ഇനിയും കൂടും. ബാഴ്‌സലോണയില് നടന്ന മൊബൈല് വേള്‍ഡ് കോണ്‍ഗ്രസിലാണ് കമ്പനി വാച്ച് അവതരിപ്പിച്ചത്. മാര്‍ച്ചില് വിപണിയിലെത്തിക്കുമെന്നാണ് പറയപ്പെടുന്നത്. ഇത്രയും വില കൊടുത്ത് ഇന്ത്യയില് ഈ സ്മാര്‍ട്ട് വാച്ച് വാങ്ങാനാളുണ്ടാവുമോ?


ലോക്ക് ഡൗണ് മൂന്നാം ദിവസത്തിലേയ്ക്ക്; പഞ്ചാബില് 6000 തടവുപുള്ളികളെ വിട്ടയയ്ക്കും, മഹാരാഷ്ട്രയില് 11000 പേര്‍ക്ക് പരോളും - BIGNEWSLIVE | Latest Malayalam News\nലോക്ക് ഡൗണ് മൂന്നാം ദിവസത്തിലേയ്ക്ക്; പഞ്ചാബില് 6000 തടവുപുള്ളികളെ വിട്ടയയ്ക്കും, മഹാരാഷ്ട്രയില് 11000 പേര്‍ക്ക് പരോളും\nചണ്ഡീഗഡ്: കൊറൊണ വൈറസ് പടര്‍ന്ന് പിടിക്കുന്ന സാഹചര്യത്തില് രാജ്യത്ത് ഏര്‍പ്പെടുത്തിയ സമ്പൂര്‍ണ്ണ ലോക്ക് ഡൗണ് മൂന്നാം ദിവസത്തിലേയ്ക്ക് എത്തിയിരിക്കുകയാണ്. ഈ സാഹചര്യത്തില് പഞ്ചാബില് 6000 തടവുപുള്ളികളെ വിട്ടയയ്ക്കും. പഞ്ചാബ് സര്‍ക്കാരാണ് ഈ തീരുമാനം കൈകൊണ്ടിരിക്കുന്നത്. താരതമ്യേന ചെറിയ കുറ്റങ്ങള്‍ക്ക് ശിക്ഷിക്കപ്പെട്ട തടവുകാരെയാണ് വിട്ടയയ്ക്കുക.\nഅതേസമയം, മഹാരാഷ്ട്രയില് പതിനൊന്നായിരം തടവുകാര്‍ക്ക് പരോളും അനുവദിച്ചിട്ടുണ്ട്. ഏറ്റവും കൂടുതല് കൊറോണ റിപ്പോര്‍ട്ട് ചെയത് മഹാരാഷ്ട്രയില് കഴിഞ്ഞ ദിവസത്തെ അപേക്ഷിച്ച് രോഗബാധിതരുടെ എണ്ണത്തില് കുറവുണ്ടെങ്കിലും മരണസംഖ്യ ഉയരുകയാണ്.\nകൊറോണ കേസുകളുടെ വര്‍ധനവിന്റെ തോതില് കുറവ് ഉണ്ടെന്ന് കേന്ദ്ര ആരോഗ്യമന്ത്രാലയം വ്യക്തമാക്കി. രോഗ ബാധിതരുടെ എണ്ണം 700 കടന്നു. മരിച്ചവരുടെ എണ്ണം 20 ആയി. അയല്‍രാജ്യങ്ങളിലെ കൊറോണ പ്രതിരോധനത്തിന് ഇന്ത്യ സഹായം വാഗ്ദാനം ചെയ്തിട്ടുണ്ട്.\nTags: amid coronavirus outbreakPrisoners in MaharashtraReleased on Parole\nഎല്ലാ റേഷന് കാര്‍ഡ് ഉടമകള്‍ക്കും 1000 രൂപ, ഒപ്പം സൗജന്യ അരിയും അവശ്യസാധനങ്ങളും; കൊറോണ വൈറസ് വ്യാപനത്തില് പ്രഖ്യാപനവുമായി തമിഴ്‌നാട് സര്‍ക്കാര്\nചൈനയില് രോഗം ഭേദമായവരില് 10 ശതമാനം വരെ ആളുകള്‍ക്ക് വീണ്ടും കൊറോണ; ലോകത്തെ ആശങ്കയിലാഴ്ത്തി റിപ്പോര്‍ട്ട്


T20 World Cup| വെയ്ഡിനെ കൈവിട്ടു; ഹസന് അലിക്കും ഇന്ത്യക്കാരിയായ ഭാര്യക്കെതിരേയും വിദ്വേഷം കമന്‍റുകള് | T20 World Cup Pakistan fans hilarious over Hasan Ali after catch drop\nT20 World Cup| വെയ്ഡിനെ കൈവിട്ടു; ഹസന് അലിക്കും ഇന്ത്യക്കാരിയായ ഭാര്യക്കെതിരേയും വിദ്വേഷ കമന്‍റുകള്\nതോല്‍വി ഭീഷണി നിലനില്‍ക്കെ ഷഹീന് അഫ്രീദിക്കെതിരെ തുടര്‍ച്ചയായി മൂന്ന് സിക്‌സ് നേടി മാത്യു വെയ്ഡാണ് ഓസ്‌ട്രേലിയക്ക് ഫൈനലിലേക്കുള്ള ടിക്കറ്റ് സമ്മാനിച്ചത്.\nDubai - United Arab Emirates, First Published Nov 12, 2021, 2:49 PM IST\nദുബായ്: ടി20 ലോകകപ്പ് സെമിയില് പാകിസ്ഥാനെതിരെ അഞ്ച് വിക്കറ്റിന്റെ ത്രസിപ്പിക്കുന്ന ജയമാണ് ഓസ്‌ട്രേലിയ സ്വന്തമാക്കിയത്. തോല്‍വി ഭീഷണി നിലനില്‍ക്കെ ഷഹീന് അഫ്രീദിക്കെതിരെ തുടര്‍ച്ചയായി മൂന്ന് സിക്‌സ് നേടി മാത്യു വെയ്ഡാണ് ഓസ്‌ട്രേലിയക്ക് ഫൈനലിലേക്കുള്ള ടിക്കറ്റ് സമ്മാനിച്ചത്. അവസാന രണ്ട് ഓവറില് 22 റണ്‍സാണ് ഓസീസിന് ജയിക്കാന് വേണ്ടിയിരുന്നത്. എന്നാല് 19-ാം ഓവര് എറിയാനെത്തിയ അഫ്രീദിക്കെതിരെ വെയ്ഡിന്റെ ആക്രമണം ഫലം കണ്ടും.\n19-ാം ഓവറിന്റെ അവസാന മൂന്ന് പന്തിലാണ് വെയ്ഡ് സിക്‌സുകള് പായിച്ചത്. ആ ഓവറിലെ മൂന്നാം പന്തില് വെയ്ഡിനെ പുറത്താക്കാനുള്ള അവസരമുണ്ടായിരുന്നു. എന്നാല് അനായാസ ക്യാച്ചെടുക്കാനുള്ള അവസരം ഹാസന് അലി നഷ്ടമാക്കി. ഇതിന് പിന്നാലെയായിരുന്നു വെയ്ഡിന്റെ പ്രഹരം. നേരത്തെ പന്തെറിഞ്ഞപ്പോഴും മോശം പ്രകടനമായിരുന്നു ഹാസന്റേത്.\nനാല് ഓവറില് 44 റണ്‍സ് വഴങ്ങിയതിനൊപ്പം നിര്‍ണായക ക്യാച്ചും നഷ്ടപ്പെടുത്തിയതിന് പിന്നാലെ താരത്തിനെതിരെ വിദ്വേഷ കമന്റുകള് നിറയുകയാണ്. സോഷ്യല് മീഡിയ അക്കൗണ്ടുകളിലാണ് അധിക്ഷേപം. അദ്ദേഹത്തിന്റെ ഭാര്യ ഇന്ത്യക്കാരിയായതുകൊണ്ടാണ് റണ്‍വിട്ടുനല്‍കിയതെന്ന് പോലും പാകിസ്ഥാന് ആരാധകര് പറയുന്നുണ്ട്. ഹാസന് അലിക്കെതിരെ വന്ന ചില വിദ്വേഷ കമന്റുകള് കാണാം...\nഎന്നാല് മറ്റുചിലര് പിന്തുണയുമാായി എത്തി. താരത്തിന്റേയും ഭാര്യയേയും ആക്രമിക്കാന് എന്താണ് നിങ്ങള്‍ക്ക് ആരാണ് അധികാരം തന്നതെന്നായിരുന്നു പലരുടേയും ചോദ്യം. ചില ട്വീറ്റുകള് കാണാം..\nLast Updated Nov 12, 2021, 5:41 PM IST


Emalayalee.com - ടെക്‌സാസില് അക്രമി അഞ്ചുപേരെ വെടിവെച്ചുകൊലപ്പെടുത്തി\nടെക്‌സാസില് അക്രമി അഞ്ചുപേരെ വെടിവെച്ചുകൊലപ്പെടുത്തി\nഡാളസ്: ടെക്‌സാസില് അക്രമിയുടെ വെടിയേറ്റ് അഞ്ചു യുവാക്കള് മരിച്ചു. ഒരു ബര്‍ത്ത്‌ഡേ പാര്‍ട്ടിയില് പങ്കെടുക്കുമ്പോഴാണ് അക്രമി വെടിവെച്ചത്.\nഅഞ്ചു പേരെ വെടിവച്ചുകൊന്ന ശേഷം സ്വയം വെടിവച്ചുമരിക്കുകയായിരുന്നു. ഇയാളെ തിരിച്ചറിഞ്ഞിട്ടില്ല.ടെക്‌സാസിലെ ഒരു റോളര് സ്‌കേറ്ററിംഗ് ക്ലബ്ബില് പാര്‍ട്ടിക്കെത്തിയ ഇയാള് വാക്കുതര്‍ക്കത്തിനിടെ തോക്കു പുറത്തെടുത്ത് നിറയൊഴിക്കുകയായിരുന്നുവെന്നാണ് വിവരം. സംഭവത്തില് നാലുപേര്‍ക്ക് പരിക്കേറ്റു.\nRAND PRAIRIE, Texas (AP) — A gunman opened fire atachild's birthday celebration ataTexas roller rink, killing five people, wounding four others and then killing himself as the private party turned to panic and some fled screaming in their skates, police and witnesses say.


കൊച്ചിയിലെ മോഡലുകള് മരിച്ച ദിവസം ഹോട്ടലിലുണ്ടായിരുന്നത്5കോടിയുടെ ലഹരിമരുന്ന്; നിര്‍ണായക കണ്ടെത്തലുമായി അന്വേഷണ സംഘം – Kerala News Hunt\nകൊച്ചി ; കൊച്ചിയില് മുന് മിസ് കേരള ജേതാക്കള് ഉള്‍പ്പെടെ മൂന്ന് പേര് മരിച്ച സംഭവത്തില് നിര്‍ണായക കണ്ടെത്തലുമായി അന്വേഷണ സംഘം.\nഇവര് അപകടത്തില് പെട്ട് മരിച്ച ദിവസം ഫോര്‍ട്ട് കൊച്ചി നമ്ബര് 18 ഹോട്ടലില്5കോടിയുടെ രാസ ലഹരിമരുന്ന് ശേഖരിച്ചതായി കണ്ടെത്തി. പുതുവര്‍ഷ ആഘോഷങ്ങളുടെ ഭാഗമായി നിശാപാര്‍ട്ടി സംഘടിപ്പിക്കാനാണ് ലഹരിമരുന്ന് ശേഖരിച്ചത്. കേസിലെ മുഖ്യപ്രതി സൈജു തങ്കച്ചനുമായി ഇടപാടുകള് നടത്തുന്നവരാണ് ഇത് കൈമാറിയത് എന്നാണ് വിവരം.\nലഹരി ഇടപാടുകാരുമായി അടുത്ത ബന്ധമുള്ള സൈജു തങ്കച്ചന് തന്നെയാകും ഇത് ഹോട്ടലില് എത്തിച്ചത് എന്ന് പോലീസ് സംശയിക്കുന്നു. മോഡലുകളുടെ മരണത്തിന് പിന്നാലെ കൊച്ചി നഗരത്തെ രാത്രി കാലങ്ങളില് ഭരിക്കുന്ന നിശാ പാര്‍ട്ടികളും ലഹരി പാര്‍ട്ടികളുമായി ബന്ധപ്പെട്ട വിവരങ്ങളാണ് പുറത്തുവരുന്നത്.\nഅതേസമയം സൈജു തങ്കച്ചന് സംഘടിപ്പിച്ച പാര്‍ട്ടിയില് പങ്കെടുത്തവരുടെ നഖവും മുടിയും പരിശോധിക്കാനും പോലീസ് തീരുമാനിച്ചിട്ടുണ്ട്. ലഹരിയുടെ അംശം ആറുമാസത്തോളം മുടിയിലും നഖത്തിലും ഉണ്ടാകും എന്നതിന്റെ അടിസ്ഥാനത്തില് ലഹരി ഉപയോഗിച്ചിരുന്നോ എന്ന് തെളിയിക്കാനാണ് പരിശോധന നടത്തുന്നത്.\nകേസുമായി ബന്ധപ്പെട്ട് കൊച്ചിയിലെ വിവിധ ഹോട്ടലുകളില് നടത്തിയ റെയ്ഡില് ചൂതാട്ടം ഉള്‍പ്പെടെ നിരവധി അനധികൃത ഇടപാടുകള് നടക്കുന്നുണ്ടെന്ന് കണ്ടെത്തിയിരുന്നു. ഈ സാഹചര്യത്തില് കേസന്വേഷണം കൂടുതല് ശക്തമാക്കാനാണ് തീരുമാനം.\n'ജോലി പോയാലും പ്രശ്നമില്ല, വിവാഹം നടക്കും, അവള്‍ക്കിനി ഞാനേയുള്ളു'; വിദ്യയെ ചേര്‍ത്തുപിടിച്ച് നിധിന്\nതൃശ്ശൂര്: സഹോദരിയുടെ വിവാഹം അത്യാവശ്യം നാട്ടുനടപ്പുകള് പാലിച്ച് നടത്തണമെന്ന് വിപിന്റെ ആഗ്രഹമായിരുന്നു. സഹോദരി തന്റെ പങ്കാളിയെ കണ്ടെത്തിയതോടെ വിപിന് വിവാഹത്തിനായുള്ള ഒരുക്കങ്ങളും ആരംഭിച്ചു. കൊവിഡ് തീര്‍ത്ത പ്രതിസന്ധി വിവാഹം വൈകിപ്പിച്ചു. പ്രതിസന്ധികളിലും നാട്ടുനടപ്പ് അനുസരിച്ച് വിവാഹം നടത്തണമെന്ന് വിപിന്റെ ആഗ്രഹമായിരുന്നു. അവസാന നിമിഷം ഉറപ്പിച്ചിരുന്ന ബാങ്ക് ലോണ് ലഭിക്കാതിരുന്നതോടെ വിപിന് ആത്മഹത്യ ചെയ്തു. അച്ഛനില്ലാത്ത സഹോദരി വിദ്യയെ കുറവുകളൊന്നും അറിയിക്കാതെയാണ് അമ്മയും വിപിനും വളര്‍ത്തിയത്. ഷാര്‍ജയില് എ.സി. മെക്കാനിക്കായ നിധിനുമായി വിദ്യ […]\nമോദി – മാര്‍പാപ്പ കൂടിക്കാഴ്ച ഉച്ചക്ക് 12ന്\nഈ വര്‍ഷം പ്രവേശനോത്സവം വെര്‍ച്വല്; പ്ലസ് വണ് പരീക്ഷ നടത്തിപ്പ് സംബന്ധിച്ച തീരുമാനം രണ്ടു ദിവസത്തിനകം- വി ശിവന്‍കുട്ടി\nപിണറായി വിജയന് ‘കോവിഡിയറ്റ്’ ആണെന്ന് മന്ത്രി മുരളീധരന്‍റെ ട്വീറ്റ്\nകെ എസ് ആര് ടി സി ബസ് നിയന്ത്രണം വിട്ട് കാത്തിരിപ്പുകേന്ദ്രത്തിലേക്ക് പാഞ്ഞുകയറി ഉണ്ടായ അപകടത്തില് ഗുരുതരമായി പരിക്കേറ്റയാള് ചികിത്സയ്ക്കിടെ മരിച്ചു\n‘കോളേജില് നിന്നും പുറത്താക്കാതിരിക്കാന് കാല് പിടിപ്പിച്ചു’; കാസര്‍കോട് ഗവണ്‍മെന്‍റ് കോളേജ് പ്രിന്‍സിപ്പാളിനെതിരെ പരാതി\nമൈക്രോസോഫ്റ്റ് ചെയര്‍മാനായി ഇന്ത്യന് വംശജനായ സത്യ നാദെല്ലയെ നിയമിച്ചു


ലക്ഷ്മി നായരുടെ സ്വഭാവ സര്‍ട്ടിഫിക്കറ്റ് കൈരളിക്ക് വേണ്ട..ജോണ് ബ്രിട്ടാസിന് ചിലത് പറയാനുണ്ട്..! | John Brittas' Facebook post on allegations regarding law acadamy - Malayalam Oneindia\nലക്ഷ്മി നായരുടെ സ്വഭാവ സര്‍ട്ടിഫിക്കറ്റ് കൈരളിക്ക് വേണ്ട..ജോണ് ബ്രിട്ടാസിന് ചിലത് പറയാനുണ്ട്..!\nUpdated: Thu, Feb 2, 2017, 10:43 [IST]\nതിരുവനന്തപുരം: ലോ അക്കാദമി സമരവുമായി ബന്ധപ്പെട്ട് കൈരളി ടിവി എംഡിയും മുഖ്യമന്ത്രിയുടെ മാധ്യമ ഉപദേഷ്ടാവുമായ ജോണ് ബ്രിട്ടാസ് ഏറെ വിമര്‍ശനങ്ങള് കേള്‍ക്കേണ്ടതായി വന്നിരുന്നു. ലോ അക്കാദമിയില് നിന്നുള്ള ബിരുദം ലക്ഷ്മി നായരുമായുള്ള അടുപ്പം വഴി നേടിയെടുത്തതാണ് എന്നതാണ് അതിലൊന്ന്. കൈരളിയുടെ വാര്‍ത്താവിഭാഗം ലക്ഷ്മി നായര്‍ക്കെതിരായ വാര്‍ത്തകള് മുക്കിയതിനും ബ്രിട്ടാസ് പഴികേട്ടു.\nഇത്തരം ആരോപണങ്ങളോടൊന്നും ഇത്രയും നാള് ജോണ് ബ്രിട്ടാസ് പ്രതികരിച്ചിരുന്നില്ല. എന്നാല് തനിക്കെതിരെ ഉയര്‍ന്ന വിമര്‍ശനങ്ങള്‍ക്ക് ഫേസ്ബുക്ക് പോസ്റ്റ് വഴി ആദ്യമായി ബ്രിട്ടാസ് മറുപടി നല്‍കുകയാണ്. ജോണ് ബ്രിട്ടാസിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം ഇതാണ്:\nഫേസ് ബുക്ക് അടി കൂടാനുള്ള കവലയായി കാണാനാഗ്രഹിക്കാത്തത് കൊണ്ട് വളരെ വിരളമായി മാത്രമേ ഇങ്ങോട്ടു എത്തി നോക്കാറുള്ളൂ. എന്തോ ചില അദ്‌ഭുതങ്ങൾ സംഭവിച്ചു എന്ന പേരിൽ എന്നോട് താത്പര്യം ഉള്ള ചിലർ ചിലകാര്യങ്ങൾ വിളിച്ചറിയിച്ചപ്പോഴാണ് ഈയൊരു കുറിപ്പെഴുതണമെന്നു തോന്നിയത്.\nഅദ്‌ഭുതം മറ്റൊന്നുമല്ല. ജോൺ ബ്രിട്ടാസ് ലാ അക്കാഡമിയിൽ (ഇപ്പോളൊന്നുമല്ല, വർഷങ്ങൾക്കു മുൻപ്) പഠിച്ചിരുന്നു !! വെളിപ്പെടുത്തലായിട്ടാണ് ചിലരിൽ പ്രചരിപ്പിക്കുന്നത്. ശരിയാണ്, ഞാൻ പഠിച്ചിരുന്നു.കഴിയുമെങ്കിൽ ഇനിയും ഇനിയും മറ്റു പല കോഴ്‌സ് കൾക്കും പടിക്കണമെന്നാണ് എന്റെ ആഗ്രഹം. അടിസ്ഥാന പരീക്ഷ പൂർത്തിയാക്കിയത് മറ്റു സർവ്വകലാശാലകളിലായത് കൊണ്ട് കേരള യൂണിവേഴ്സിറ്റിയിൽ ബന്ധപ്പെട്ട രേഖകൾ സമർപ്പിച്ചാണ് അഡ്‌മിഷൻ എടുത്തത്.സാധാരണ തൊഴിൽ ചെയ്യുന്നവർക്ക് പഠിക്കാൻ സൗകര്യമുള്ള ഈവെനിംഗ് കോഴ്‌സിലാണ് ഞാൻ ചേർന്നത്. ഉയർന്ന ഉദ്യാഗസ്ഥരും എന്തിനേറെ സിനിമയിൽ പ്രവർത്തിക്കുന്നവർ പോലും ഇത്തരത്തിൽ പഠിച്ചിട്ടുണ്ട് അല്ലെങ്കിൽ പഠിക്കുന്നുണ്ട്. അഡ്മിഷൻ ആരുടെയെങ്കിലും ശുപാർശ പ്രകാരമായിരുന്നില്ല. BA ക്കും MA ക്കും റാങ്കും (കാലിക്കറ്റ് യൂണിവേഴ്സിറ്റി), M Phil ന് ഉയർന്ന ഗ്രേഡും,4വർഷത്തെ ഗവേഷണവും (ഡൽഹി, ജവാഹർലാൽ നെഹ്രു യൂണിവേഴ്സിറ്റി) ഉള്ള എനിക്ക് അടിസ്ഥാന യോഗ്യത ഇല്ല എന്ന് ഇനി ആരെങ്കിലും വാദിക്കുമോ ആവോ? ലക്ഷ്മി നായർ കാലിക്കറ്റ് , ജവാഹർലാൽ നെഹ്രു യൂണിവേഴ്സിറ്റികളുടെ വൈസ് ചാൻസലർ ആയിരുന്നിട്ടില്ല....!!\nകഴിയാവുന്ന രീതിയിൽ ഞാൻ പഠിച്ചു, പക്ഷെ ദൗർഭാഗ്യവശാൽ ബിരുദം എടുക്കാൻ കഴിഞ്ഞില്ല. ചിലർ പറയുന്നതു കേട്ടാൽ എനിക്ക് രഹസ്യ കവറിലിട്ടു ഒരു ബിരുദം ലോ അക്കാദമി തന്നു എന്നാണ്. അനർഹമായി ഞാൻ എന്തെങ്കിലും വാങ്ങിയിട്ടുണ്ടായിരുന്നു എങ്കിൽ എത്ര പണ്ടേ ഒരു ഡിഗ്രി എന്റെ കക്ഷത്തിരിക്കുമായിരുന്നു. ഇന്ന് നമ്മുടെ ചുറ്റും ആക്രോശം നടത്തുന്ന പല മാന്യന്മാരും ഇങ്ങനെ LLB കരസ്ഥമാക്കിയവരാണെന്നാണല്ലോ പറയുന്നത്.\nഅപ്പോൾ എന്താണ് യഥാർത്ഥ പ്രശ്നം? ലക്ഷ്മി നായർ കൈരളിയിൽ അവതാരകയാണ്. ഞാൻ കൈരളി ടി വി MD യായി വരുന്നതിനു എത്രയോ കാലം മുൻപ് അവർ അവതാരകയായതാണ്. കൈരളിയിൽ മാത്രമല്ല മലയാള മനോരമയുടെ വനിതയിലും അവർ സ്ഥിരമായി പാചക പംക്തി കൈകാര്യം ചെയ്യുന്നുണ്ട്. വർഷംതോറും മെട്രോ മനോരമക്കു വേണ്ടി അവർ പ്രത്യേക പാചക പരിപാടി നടത്തുന്നുണ്ട്. ഒരാൾക്ക് സിനിമയിലും ടെലിവിഷനിലും പ്രവർത്തിക്കാൻ സ്വഭാവ സർട്ടിഫിക്കറ്റ് ഹാജരാക്കേണ്ടതുണ്ടോ?\nപിന്നെ എന്താണ് യഥാർത്ഥ പ്രശ്നം? എന്നെ മനസ്സിലാക്കുന്നവരെ ഉദ്ദേശിച്ചു മാത്രമാണ് ഇത് പറയുന്നത്. എന്തിനും എപ്പോഴും കുറ്റം കണ്ടെത്താൻ ശ്രമിക്കുന്നവർ സദയം ക്ഷമിക്കുക. എനിക്ക് രാഷ്ട്രീയമുണ്ട്. ഒരു സ്ഥാപനത്തിന്റെ സാരഥിയാണ്, കൂടാതെ മുഖ്യമന്ത്രിയുമായി ബന്ധപ്പെട്ട ചില ഉത്തരവാദിത്തങ്ങളുമുണ്ട്. ഇത്രയും പോരേ ചിലർക്ക് എന്നെ നിരന്തരമായി എതിർക്കാൻ ? അവർ എതിർക്കട്ടെ, ഈ ഉരകല്ലിലാണ് നമുക്ക് കൂടുതൽ തെളിച്ചം വരുന്നത്...\nlakshmi nair cookery show thiruvananthapuram cpm facebook john brittas law academy ജോണ് ബ്രിട്ടാസ് സിപിഎം കോളജ് തിരുവനന്തപുരം ലക്ഷ്മി നായര്\nKairali TV MD John Brittas explains on the allegations raised against him related with the law acadamy issue.


അടുത്ത തിരഞ്ഞെടുപ്പിന് ഒന്നിച്ചുപോകണ്ടേ?; സിപിഐയോട് എംഎം മണി\nതൊടുപുഴ: സി.പി.ഐ.ക്കെതിരേ വീണ്ടും രൂക്ഷവിമര്‍ശനവുമായി വൈദ്യുതി മന്ത്രി എം.എം.മണി. തൊടുപുഴയില് സി.പി.ഐ.എമ്മിന്റെ നേതൃത്വത്തില് നടന്ന കൃഷ്ണപിള്ള അനുസ്മരണവേദിയിലാണ് എം.എം.മണി തുറന്നടിച്ചത്.\n‘ശിവരാമന് പറയുന്നു, ഞാന് കൈയേറ്റക്കാരുടെ മിശിഹായാണെന്ന്. ശരിയാ, ശിവരാമനവിടെ ആളുണ്ടോ. ഇവിടെ തട്ടക്കുഴയിലാ പൊറുതി. ഞങ്ങടെയെല്ലാരും മലയോരജനതയാ, കുടിയേറ്റജനതയാ. അവര്‍ക്കെതിരേ വരുന്നത് എതിര്‍ക്കേണ്ട ബാധ്യതയുണ്ട്. എന്തെല്ലാമാണേലും അവിടെ ബിജിമോളും ജയിക്കുന്നത് അങ്ങനെ എതിര്‍ക്കുന്നതുകൊണ്ടാ.’\n‘ഞാനെന്തോ പറഞ്ഞെന്നു പറഞ്ഞ് മാപ്പുപറയണമെന്ന്. മാപ്പുപറയില്ല. ശിവരാമന് കൈക്കൂലി മേടിച്ചെന്നു പറഞ്ഞിട്ടില്ല. മഹാനായ കൃഷ്ണപിള്ളയുടെപേരില് നടക്കുന്ന മുന്നണിപരിപാടിയില് എന്നെ തെറിവിളിക്കുകയാ. ചുമ്മാ ചീത്തവിളിച്ചാല് നാടുമുഴുവന് ഞങ്ങള്‍ക്കും ചീത്തപറയേണ്ടിവരും. വേണോ… വേണ്ട… ശിവരാമാ, വേണ്ട… അടുത്ത തിരഞ്ഞെടുപ്പിന് ഒന്നിച്ചുപോകണ്ടേ.’ മണിയുടെ വാക്കുകളിങ്ങനെ.\nജോയ്‌സ് ജോര്‍ജിന്റെയും തോമസ് ചാണ്ടിയുടെയും കാര്യത്തില് നടന്നത് മുന്നണി മര്യാദയുടെ ലംഘനമാണെന്നും മന്ത്രി പറഞ്ഞു. മുഖ്യമന്ത്രി അറിയാതെ പുതിയ കളക്ടറെ റവന്യൂമന്ത്രി അന്വേഷണത്തിന് ഏല്പിച്ചു. കളക്ടര് അന്വേഷിച്ചത് നിയമവിരുദ്ധമാണെന്ന് ഇപ്പോള് നിയമോപദേശം ലഭിച്ചിട്ടുണ്ട്. ശരിക്കും തോമസ് ചാണ്ടിയുടെ വാചകമടിയാണു പ്രശ്‌നമുണ്ടാക്കിയത്. പ്രശ്‌നങ്ങളെ തോട്ടിയിട്ടു പിടിക്കുകയാണു ചെയ്തത്.\nകാബിനറ്റില്‍നിന്ന് സി.പി.ഐ.മന്ത്രിമാര് വിട്ടുനിന്നത് മര്യാദകേടാണ്. അതു പറയും. അതിനുള്ള സ്വാതന്ത്ര്യം സി.പി.ഐ.എമ്മിനുണ്ട്. മാധ്യമപ്രവര്‍ത്തകരെ തടഞ്ഞെന്ന ആരോപണത്തില് ആനയുമമ്പാരിയുമായി പ്രതിഷേധത്തിനിറങ്ങുന്നതിനു മുമ്പ് കാനത്തിനു മുഖ്യമന്ത്രിയെ വിളിച്ചു ചോദിക്കാമായിരുന്നു.\nകൊട്ടാക്കമ്പൂരില് പട്ടികയിലെ 35ാംപേരുകാരനായ ജോയ്‌സ് ജോര്‍ജിനെതിരേയാണ് ആദ്യം നടപടി. ഇതു മര്യാദകേടാണ്. തോക്കുന്ന സീറ്റില്‍നിന്ന സി.ദിവാകരനും തോല്‍വിയുടെ വക്കില്‍നിന്ന ബിജിമോളും ജയിച്ചത് സി.പി.ഐ.എമ്മുകാര് പ്രവര്‍ത്തിച്ചതുകൊണ്ടാണെന്ന് ഓര്‍ക്കണമെന്നും മണി പറഞ്ഞു.


'ഇവാന് തുര്‍ഗനേവിന്റെ ആദ്യ പ്രേമം, മമ്മൂട്ടിയെയും ദുല്‍ഖറിനെയും മാത്രം മനസ്സില് കണ്ടാണ് വായിച്ചത്'\n9 May 2019 6:50 AM GMT\nഇവാന് തുര്‍ഗനേവിന്റെ First Love മലയാളത്തില് സിനിമയായാല്?\nഗംഭീര പ്രണയകഥ. മമ്മൂട്ടിയെയും ദുല്‍ഖറിനെയും മാത്രം മനസ്സില് കണ്ടാണത് വായിച്ചത്. പ്രതിഭയുള്ള ആരെങ്കിലും അത് സിനിമയാക്കുമെങ്കില് മലയാളി പ്രണയത്തിന്റെ അവ്യാഖ്യേയമായ നിയമങ്ങള് മനസ്സിലാക്കിയേക്കും. അതിലെ വേവുകയും നീറുകയും കരയുകയും അസ്വസ്ഥനാവുകയും അസൂയാലുവാകുകയും ചിലപ്പോള് ഭയപ്പെടുത്തുകയും ചെയ്ത വ്‌ലാഡിമിര് എന്ന പയ്യനെ, അവന്റെ അച്ഛനെ, ഉത്കണ്ഠകളുടെ അവസാന നിമിഷത്തെ ട്വിസ്റ്റിനെ ഒക്കെ സ്‌നേഹിച്ചു പോകും.\nഅതിലെ നായികയാകാന് പറ്റിയ ഒരു മുഖം മികച്ച സംവിധായകര്‍ക്കേ കണ്ടെത്താന് കഴിയൂ. അവസാനത്തെ പേജില് Turgenev ഞെട്ടിച്ചു കളയുന്നുണ്ട്.\nപ്രണയത്തിലൊളിപ്പിച്ച ക്രൗര്യത്തിന്റെ, അസൂയയുടെ, കൂര്‍ത്ത ദംഷ്ട്രകള് എത്ര തവണ ഞാനും നേരില് കണ്ടിരിക്കുന്നു! ചിലപ്പോള് അതിലെ സ്‌നേഹാധിക്യത്തെ പോലും ഭയന്ന് ഒളിച്ചു നടന്നിരിക്കുന്നു! വിറച്ചു പനിച്ചിരിക്കുന്നു! ഒഴിവാക്കി മറഞ്ഞിരിക്കുന്നു!. സമ്മര്‍ദ്ദങ്ങളില് പെട്ടിരിക്കുന്നു! എന്നിട്ടും മാറി മാറി പ്രണയങ്ങള് അതിലേക്കു വലിച്ചടുപ്പിച്ചു കൊണ്ടേയിരുന്നു. ഒരു കാടിനുള്ളില് പല കാടെന്ന പോലെ, ഒരു ജ്വാലയില് നിന്ന് അനേകം ജ്വാലകളെന്ന പോല അതിങ്ങനെ ആളിയും പടര്‍ന്നും ജ്വലിച്ചു.\nഉയരെയിലെ സ്‌കൂട്ടറില് നിന്നു പിടഞ്ഞു വീണ് പൊള്ളിയുരുകുന്ന പല്ലവി രവീന്ദ്രന്, 'നീ സെറ്റില്‍ഡ് ആയല്ലോ, സേഫ് ആയല്ലോ നിന്നെ ഞാന് ജീവിക്കാന് വിടില്ല'എന്ന് അസഹിഷ്ണുവാകുന്ന ഗോവിന്ദ്.\nസെറ്റില്‍ഡ്, സേഫ് എന്നൊരവസ്ഥ ഒരിക്കലും ഒരു കാമുകിക്ക് ഇല്ലല്ലോ എന്ന് ഉള്ളു പിടഞ്ഞത് ആ നിമിഷത്തിലാണ്. തലനാരിഴക്ക് രക്ഷപ്പെട്ടു പോന്ന പ്രണയങ്ങള് പോലും ഏതു പ്രായത്തിലും അവളെ പേക്കിനാക്കളായി പിന്തുടരും. ആസിഡ് വീണു പൊള്ളി വികൃതമായ മനസ്സുമായാണ് ഓരോ പ്രണയത്തില് നിന്നും അവള് രക്ഷപ്പെടുന്നത്. വടു കെട്ടി, വികൃതമായി അതങ്ങനെ ഭയപ്പെടുത്തിക്കൊണ്ടേയിരിക്കും ജീവിതാവസാനം വരെ. എന്നിട്ടും അവള്‍ക്ക് പ്രണയങ്ങളിലുള്ള പ്രതീക്ഷ അവസാനിക്കുന്നില്ല.\nbook dulquer FirstLove IvanTurgenev love mammootty SaradakuttyBharathikutty uyare


മുന് കബഡി താരങ്ങളുടെ കൂട്ടായ്മ 40 പിന്നിട്ടവര്‍ക്കായി പള്ളത്ത് കബഡി ഫെസ്റ്റ് നടത്തുന്നു -\nമുന് കബഡി താരങ്ങളുടെ കൂട്ടായ്മ 40 പിന്നിട്ടവര്‍ക്കായി പള്ളത്ത് കബഡി ഫെസ്റ്റ് നടത്തുന്നു\nപാലക്കുന്ന്: 40 വയസ് പിന്നിട്ട ഉദുമ , കാസര്‍കോട്, മഞ്ചേശ്വരം മേഖലയിലെ കബഡി താരങ്ങളുടെ\nകൂട്ടായ്മയായ മാസ്റ്റേഴ്‌സ് കബഡി ഗ്രൂപ്പ് വ്യത്യസ്തമായൊരു കബഡി മത്സരം നടത്തുന്നു. പള്ളത്ത് പ്രത്യേകമായൊരുക്കിയ സ്റ്റേഡിയത്തില് 40 വയസ് പൂര്‍ത്തിയായ കബഡി കളിക്കാരെ മാത്രം പങ്കെടുപ്പിച്ചു കൊണ്ടാണ് മത്സരം നടത്തുന്നത് . കബഡി ഫെസ്റ്റ് 2022 എന്ന് പേരിട്ട ടൂര്‍ണമെന്റ് ഞായറാഴ്ച (15) പകല് 2ന് തുടങ്ങും . അഖിലേന്ത്യ കബഡി ഫെഡറേഷന് അംഗം സുധിര്‍കുമാര് മഞ്ചേശ്വരം ഉദ്ഘാടനം ചെയ്യും. 12 ടീമുകള് മത്സരത്തില് പങ്കെടുക്കുമെന്ന് സംഘടക്കാര് അറിയിച്ചു. വിജയികള്‍ക്ക്\n5555, 3333, 1111 ക. വീതം ക്യാഷ് പ്രൈസും ട്രോഫിയും നല്‍കും. ഈ മേഖലയിലെ ആദ്യകാല ജില്ല, സംസ്ഥാന യൂണിവേഴ്സിറ്റി താരങ്ങളായ അംബിക നഗറിലെ ശ്രീധരന്,തെക്കേക്കരയിലെ ടി. രാമന്, കാസര്‍കോടുകാരായ കെ. അച്യുത, മുകുന്ദരാജ് എന്നിവരെ ആദരിക്കും.\nഎന് ക്യു എ എസ് ദേശീയ അംഗീകാരം നേടി എണ്ണപ്പാറ കുടുംബാരോഗ്യ കേന്ദ്രം\nഎന്‍ഡോസള്‍ഫാന് ദുരിതബാധിതരുടെ പട്ടികയില് ഉള്‍പ്പെട്ട എട്ട് പേര്‍ക്ക് അഞ്ച് ലക്ഷം രൂപ നഷ്ടപരിഹാരം നല്‍കി


മകള് ഉത്തര വലിയൊരു വിജയം നേടിയ സന്തോഷത്തിലാണ് നടി ആശ ശരത്ത്. സൗന്ദര്യ മത്സരത്തില് ഉത്തര ഫസ്റ്റ് റണ്ണറപ്പായി തെരഞ്ഞെടുക്കപ്പെട്ടു.\n'റാംപിലെ ആത്മവിശ്വാസത്തോടെയുള്ള അവളുടെ ചുവടുകള് കാണുമ്ബോള് ഒരുപാട് സന്തോഷം. ജയവും തോല്‍വിയും ഉണ്ടാകും. എന്നാല് മത്സങ്ങളില് പങ്കാളിത്തവും അതിലൂടെ ആത്മവിശ്വാസം വളര്‍ത്തിയെടുക്കലുമാണ് പ്രധാനം എന്റെ മകളില് അത് പ്രതിഫലിച്ചതില് ഞാന് സന്തുഷ്ടയാണ്.\nഈ സൗന്ദര്യ മത്സരത്തിലൂടെ 'ഗാര്‍ഹിക പീഡനത്തിനും കുട്ടികളെ ദുരുപയോഗം ചെയ്യുന്നതിനും നോ പറയുക' എന്ന തീം എടുത്തുകാണിക്കുകയും അതിലൂടെ ഈ സന്ദേശം പ്രചരിപ്പിക്കാന് സഹായിക്കുകയും ചെയ്തു. റാംപില് പങ്കെടുത്ത എല്ലാവര്‍ക്കും അഭിനന്ദനങ്ങള്'- ആശ ശരത്ത് കുറിച്ചു.


എന്താണ് 2019 നോവൽ കൊറോണ വൈറസ് : ചൈനയിലെ മാരക വൈറസിനെപ്പറ്റി അറിയേണ്ടതെല്ലാം | What is 2019 novel corona virus, everything you need to know about the deadly virus spreading in chinas wuhan\nഎന്താണ് '2019 നോവൽ കൊറോണ വൈറസ്': ചൈനയിൽ പടർന്നുപിടിക്കുന്ന മാരക വൈറസിനെപ്പറ്റി അറിയേണ്ടതെല്ലാം\nകേരളത്തിലെ നിപ്പ വൈറസ് ബാധയോട് സമാനമായ സാഹചര്യമാണ് ഇപ്പോൾ ചൈനയിലുള്ളത്. ഈ വൈറസിന്റെ കൃത്യമായ പ്രഭവകേന്ദ്രം എന്താണ് എന്ന് കണ്ടുപിടിക്കാൻ ഇനിയും ആരോഗ്യഗവേഷകർക്ക് സാധിച്ചിട്ടില്ല.\nWuhan, First Published Jan 22, 2020, 7:54 PM IST\nനിരവധി പേർക്ക് വൈറസ് ബാധയേറ്റു കഴിഞ്ഞു. നൂറുകണക്കിന് പേർ ചികിത്സയിലാണ്. മരിച്ചവരുടെ എണ്ണം ദിനംപ്രതി കൂടിവരുന്നു. പല രാജ്യങ്ങളിൽ നിന്നും പുതിയ കേസുകളെക്കുറിച്ചുള്ള റിപ്പോർട്ടുകൾ വരുന്നു. പല രാജ്യങ്ങളും ചൈനയിലേക്കും, ചൈനയിൽ നിന്നുമുള്ള യാത്രകൾ നിരോധിക്കപ്പെട്ടിരിക്കുകയാണ്. 2019 നോവൽ കൊറോണ വൈറസ് അഥവാ '2019-nCoV' എന്ന ഈ വൈറസ് ജനങ്ങളിൽ ഒരു ആഗോള പകർച്ചവ്യാധി എന്ന പ്രതീതിയാണ് ഉളവാക്കിയിരിക്കുന്നത്. ഏറ്റവും പുതിയ റിപ്പോർട്ടുകൾ പ്രകാരം ഇതുവരെ9പേർ മരിച്ചുകഴിഞ്ഞു. രോഗം ഉറപ്പിച്ചവരുടെ എണ്ണം 490 കഴിഞ്ഞിരിക്കുന്നു.\nഈ വൈറസിന്റെ തുടക്കം ചൈനയിലെ വുഹാൻ പട്ടണമാണ്. ചൈനയിലെ ഹുബൈ പ്രവിശ്യയിലാണിത്. മരിച്ചവരിൽ ആറുപേരും വുഹാനിൽ നിന്നുള്ളവരാണ്. കേരളത്തിലെ നിപ്പ വൈറസ് ബാധയോട് സമാനമായ സാഹചര്യമാണ് ഇപ്പോൾ ചൈനയിലുള്ളത്. ഈ വൈറസിന്റെ കൃത്യമായ പ്രഭവകേന്ദ്രം എന്താണ് എന്ന് കണ്ടുപിടിക്കാൻ ഇനിയും ആരോഗ്യഗവേഷകർക്ക് സാധിച്ചിട്ടില്ല. ഇത് പൊട്ടിപ്പുറപ്പെട്ടത് വറുഹാനിലെ ഹുവാനൻ സീഫുഡ് ഹോൾസെയിൽ മാർക്കെറ്റിൽ നിന്നാണ് വൈറസ് പുറത്തുവന്നത് എന്നാണ് അവർ ഇപ്പോൾ കരുതുന്നത്. രോഗം ബാധിച്ചതായി കണ്ടെത്തിയവരിൽ പലരും ഒന്നുകിൽ ഈ മാർക്കറ്റിൽ ജോലി ചെയ്യുന്നവരാണ് അല്ലെങ്കിൽ ഇവിടം സന്ദർശിച്ചിട്ടുള്ളവരാണ്. ജനുവരി ഒന്നാം തീയതി മുതൽ അടഞ്ഞു കിടക്കുകയാണ് ഈ മാർക്കറ്റ്.\nകേസുകളിൽ 90 ശതമാനവും റിപ്പോർട്ട് ചെയ്യപ്പെട്ടിരിക്കുന്ന വുഹാന് പുറമേ ബെയ്ജിങ്, ഷാങ്ഹായി, ഗുവാങ്‌ഡോങ്ങ്, സെജിയാങ്ങ്, ടിയാൻജിൻ എന്നിവിടങ്ങളിൽ നിന്നും ഒറ്റപ്പെട്ട കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. ചൈനയ്ക്ക് പുറമേ കേസുകൾ റിപ്പോർട്ട് ചെയ്യപ്പെട്ടിരിക്കുന്നത് ഇനി പറയുന്ന രാജ്യങ്ങളിൽ നിന്നാണ്. തായ്‌വാൻ - 2, ജപ്പാൻ, തായ്‌ലൻഡ്, ദക്ഷിണ കൊറിയ എന്നിവിടങ്ങളിലേക്ക് വുഹാനിൽ നിന്ന് തിരികെ പോയവരിലാണ് ബാക്കിയുള്ള രോഗബാധകൾ കണ്ടെത്തിയിരിക്കുന്നത്. ഈ പ്രതിസന്ധിഘട്ടത്തിൽ അസുഖത്തിന്റെ കൃത്യമായ പ്രഭവകേന്ദ്രം കണ്ടെത്താനും, അസുഖം പടരുന്നത് തടയാനുമുള്ള വഴികൾ തേടി തലപുകയ്ക്കുകയാണ് ചൈനയിലും അയൽരാജ്യങ്ങളിലുമുള്ള ആരോഗ്യരംഗത്തെ ഗവേഷകർ ഒന്നടങ്കം.\nചൈനയിൽ അവധിക്കാലം അടുത്തെത്തി നിൽക്കുന്ന കാലമായതുകൊണ്ട് യാത്രക്കാരുടെ എണ്ണം കൂടാനും ഇനിയും രോഗം കൂടുതൽ വ്യാപകമായ രീതിയിൽ പകരാനും സാധ്യതയുണ്ടെന്ന് ലോകാരോഗ്യ സംഘടനാ പറയുന്നു. സംഘടനയുടെ എമെർജെൻസി കമ്മിറ്റിയുടെ മീറ്റിംഗ് ഇന്ന് കൂടാനിരിക്കുകയാണ്. ഈ യോഗത്തിൽ അസുഖത്തെ ഒരു ആഗോള പകർച്ച വ്യാധിയായി പ്രഖ്യാപിക്കണോ എന്നുള്ള കാര്യത്തിൽ തീരുമാനം എടുത്തേക്കും. മുമ്പ് കോംഗോയിൽ ഉണ്ടായ എബോള ബാധയും, അമേരിക്കൻ ഭൂഖണ്ഡങ്ങളിൽ ഉണ്ടായ സിക്ക വൈറസ് ബാധയും ഒക്കെയാണ് ഇത്തരത്തിൽ പ്രഖ്യാപിക്കപ്പെട്ടിട്ടുള്ളത്.\nഎന്താണ് ഈ 2019 നോവൽ കൊറോണ വൈറസ്\nഇത് മുൻപൊന്നും തന്നെ മനുഷ്യരിൽ കണ്ടെത്തപ്പെട്ടിട്ടില്ലാത്ത തരാം ഒരു കൊറോണാ വൈറസ് ആണ്. ചെറിയ രീതിയിൽ വ്യത്യാസപ്പെട്ടു കിടക്കുന്ന വൈറസുകളുടെ ഒരു വലിയ കുടുംബം തന്നെയാണ് കൊറോണ എന്ന് പറയാം. സാധാരണ ജലദോഷം മുതൽ മിഡിൽ ഈസ്റ്റ് റെസ്പിറേറ്ററി സിൻഡ്രം ( MERS-CoV), സാർസ് അഥവാ സിവിയർ അക്യൂട്ട് റെസ്പിറേറ്ററി സിൻഡ്രം(SARS-CoV) തുടങ്ങിയവയ്ക്കും ഈ വൈറസുകൾ കാരണമാകാം. മൃഗങ്ങളിൽ നിന്ന് മനുഷ്യരിലേക്ക് പകരാൻ സാധ്യതയുള്ള 'സൂട്ടോണിക്' (zoonotic)എന്ന വിഭാഗത്തിൽ പെടുന്നവയാണ് ഈ വൈറസുകൾ.\n'സാർസിന് കാരണമാകുന്ന കൊറോണ വൈറസിന്റെ ഇലക്ട്രോൺ മൈക്രോസ്കോപ് ചിത്രം '\nഏത് മൃഗത്തിൽ നിന്നാണ് ഈ വൈറസ് മനുഷ്യരിലേക്ക് പകർന്നിരിക്കുന്നത് എന്നത് ഇനിയും കണ്ടുപിടിക്കപ്പെട്ടിട്ടില്ല. വെരുകുകളിൽ(civet cats) നിന്ന് മനുഷ്യരിലേക്ക് പകരുന്ന തരം കൊറോണ വൈറസ് ബാധകൾ ഇതിനു മുമ്പ് കണ്ടെത്തപ്പെട്ടിട്ടുണ്ട്. ഒട്ടകങ്ങളിൽ നിന്ന് മനുഷ്യരിലേക്ക് പകരുന്ന തരം വൈറസും മുമ്പ് കണ്ടെത്തിയതിൽ പെടുന്നു (MERS-CoV വൈറസിന്റെ കേസിൽ). ഇതിനു പുറമെ മൃഗങ്ങൾക്കിടയിൽ മാത്രം കിടന്നു കറങ്ങുന്ന ചിലയിനം കൊറോണ വൈറസുകളും ശാസ്ത്രം കണ്ടെത്തിയിട്ടുണ്ട്. ഇവ മനുഷ്യരിലേക്ക് പടർന്നു പിടിച്ചതായി ഇന്നുവരെ റിപ്പോർട്ട് ചെയ്യപ്പെട്ടിട്ടില്ല. മൃഗങ്ങളിൽ നിന്ന് മനുഷ്യരിലേക്ക് മാത്രമല്ല ഈ വൈറസ് പകരുന്നത്, മനുഷ്യരിൽ നിന്ന് മനുഷ്യരിലേക്കും ഇത് എളുപ്പത്തിൽ പകർന്നുപിടിക്കുന്നുണ്ട് എന്ന് ലോകാരോഗ്യസംഘടന അറിയിച്ചിരുന്നു.\nഎന്തൊക്കെ ഉണ്ടാകും 2019 നോവൽ കൊറോണ വൈറസ് ബാധിച്ചാൽ ?\nആദ്യമായി റിപ്പോർട്ട് ചെയ്യപ്പെട്ട അന്നുമുതൽ, ഇന്നുവരെ വളരെ ചുരുങ്ങിയ വിവരം മാത്രമാണ് ഈ വൈറസിനെപ്പറ്റി നമുക്ക് ലഭ്യമായിട്ടുള്ളത്. അസുഖബാധയുടെ തുടക്കത്തിൽ അനുഭവപ്പെടുന്ന ചുമ, കഫം എന്നിവയിൽ തുടങ്ങി കടുത്ത പണി, കിഡ്‌നി തകരാർ എന്നിങ്ങനെ മരണത്തിൽ വരെ എത്തിനിൽക്കാം ഈ വൈറസ് ബാധ. . വിശദമായി ഒന്നും അറിയില്ല എന്നതിനാൽ തന്നെ ചികിത്സയോ വരാതിരിക്കാനുള്ള വാക്‌സിനോ ഒന്നും തന്നെ 2019 നോവൽ കൊറോണ വൈറസ് ബാധയ്ക്ക് ഇതുവരെ കണ്ടുപിടിക്കപ്പെട്ടിട്ടില്ല.\nഈ അസുഖബാധയുടെലോകാരോഗ്യ സംഘടന തന്നെ പുറത്തുവിട്ട ലക്ഷണങ്ങളുടെ ലിസ്റ്റിൽ ഉള്ളത് ഇത്രയുമാണ്\nഅസുഖം മറ്റുള്ളവരിലേക്ക് വ്യാപിക്കുന്നത് തടയാൻ അസുഖ ബാധിതരെ ഐസൊലേഷൻ വാർഡുകളിൽ പാർപ്പിക്കാനാണ് തല്ക്കാലം ചൈനീസ് ആശുപത്രികൾക്ക് കിട്ടിയിട്ടുള്ള നിർദേശം.\nഎവിടെ, എന്നാണ് ആദ്യത്തെ കേസ് റിപ്പോർട്ട് ചെയ്യപ്പെട്ടത് ?\n2019 ഡിസംബർ 8 -ന് വുഹാൻ നഗരത്തിലെ ഒരു രോഗി ന്യുമോണിയയുടേത് പോലുള്ള ലക്ഷണങ്ങൾ പ്രകടിപ്പിച്ചുകൊണ്ട് ടൗൺ ആശുപത്രിയുടെ ഒപിയിൽ എത്തി. വരും ദിവസങ്ങളിൽ നിരവധി രോഗികൾ അതേ ലക്ഷണങ്ങളുടെ വന്നെത്തിയതോടെ പ്രദേശത്താകെ ഭീതി പടർന്നു. ആരോഗ്യ വകുപ്പിലെ അധികാരികൾ വിശദമായ അന്വേഷണം പ്രഖ്യാപിച്ചു. ഡിസംബർ 31 -ന് വുഹാൻ പ്രവിശ്യയിൽ നിന്ന് റിപ്പോർട്ട് ചെയ്യപ്പെടുന്ന ഈ അജ്ഞാതമായ കാരണത്താലുണ്ടാകുന്ന ന്യുമോണിയ കേസുകളെപ്പറ്റി ചൈന ലോകാരോഗ്യ സംഘടനയ്ക്ക് വിവരം നൽകി. ഒരാഴ്ച കൂടി കഴിഞ്ഞ്, ജനുവരി7-നാണ് ചൈന തങ്ങൾ രോഗത്തിന് കാരണമായ 2019 നോവൽ കൊറോണ വൈറസിനെ(2019-nCoV) തിരിച്ചറിഞ്ഞ വിവരം WHO -യെ അറിയിക്കുന്നത്. മറ്റുരാജ്യങ്ങളിലേക്ക് വുഹാൻ പ്രവിശ്യയിൽ നിന്ന് തിരിച്ചു വരുന്നവരിൽ കൊറോണ വൈറസ് ബാധ കണ്ടെത്തിയതോടെ പല രാജ്യങ്ങളും എയർപോർട്ടുകളിൽ സ്ക്രീനിങ് ഏർപ്പെടുത്തിയിട്ടുണ്ട്.\nകൊറോണ വൈറസിനെതിരെ സ്വീകരിക്കേണ്ട മുൻകരുതലുകൾ\nവുഹാൻ എന്നത് ചൈനയിലെ ഒരു പ്രധാന പട്ടണമാണ്. ചൈനയിലൂടെയുള്ള പല അന്താരാഷ്ട്ര വിമാനയാത്രകളുടെയും ട്രാൻസിറ്റ് ലൊക്കേഷനും. എങ്ങനെയാണ് ഈ അസുഖം മനുഷ്യർക്കിടയിൽ പകരുന്നത് എന്നതിനെ സംബന്ധിച്ച വ്യക്തമായ വിവരങ്ങൾ ഇനിയും അറിയാൻ കഴിഞ്ഞിട്ടില്ലാത്തതിനാൽ ഈ യാത്രകളെല്ലാം ആശങ്കയുടെ മുൾമുനയിൽ ആയിരിക്കുകയാണ്. എന്തായാലും അപകടസാധ്യത മുന്നിൽ കണ്ടുകൊണ്ടാവും, WHO മുൻകരുതലുകളുടെ ഒരു പട്ടിക തന്നെ പ്രസിദ്ധപ്പെടുത്തിയിട്ടുണ്ട്.\nശ്വാസതടസ്സമുണ്ട്, തുമ്മലുണ്ട് എന്നൊക്കെ കാണുമ്പോൾ തോന്നുന്നവരുടെ അടുത്ത് ചെന്നിരിക്കാതിരിക്കുക.\nകൈകൾ ഇടക്കിടെ കഴുകുക. മറ്റുള്ളവരെ തൊടുകയോ, പരിചയമില്ലാത്ത സ്ഥലങ്ങളിൽ ചെല്ലുകയോ ഒക്കെ ചെയ്താൽ വിശേഷിച്ചും.\nകുറച്ചു കാലത്തേക്ക് ഫാമുകളുമായും, കശാപ്പുശാലകളുമായും, ജീവനുള്ളതോ ചത്തോ ആയ വന്യമൃഗങ്ങളുമായും, പരിചയമില്ലാത്ത വളർത്തുമൃഗങ്ങളുമായും ഉള്ള നേരിട്ടുള്ള ബന്ധം ഒഴിവാക്കുക.\nശ്വാസ സംബന്ധിയായ ബുദ്ധിമുട്ടുകൾ, ഉദാ. ചുമ, തുമ്മൽ എന്നിവയുള്ളവർ ചുമക്കുമ്പോൾ സാമാന്യ മര്യാദ പാലിക്കുക. തൂവാലയോ ടിഷ്യൂവോ, ഉപയോഗിച്ച് വായ പൊത്തുക, കയ്യും വായുമൊക്കെ ഇടയ്ക്കിടെ കഴുകി വൃത്തിയാക്കുക.\nഇറച്ചി മാർക്കറ്റോ, ഗ്രാമച്ചന്തകളോ ഒക്കെ സന്ദർശിക്കുമ്പോൾ മാംസത്തെ സ്പർശിച്ചാൽ അതുകഴിഞ്ഞ ശേഷം കൈകൾ നന്നായി സോപ്പിട്ട് കഴുകുക.\nകണ്ണുകളും, മൂക്കും, വായുമെല്ലാം കൈകൾ കൊണ്ട് തൊടുന്നത് കുറക്കുക. അസുഖം ബാധിച്ച മൃഗങ്ങളുമായും, പഴകിയ ഇറച്ചിയുമായും പരമാവധി അകലം പാലിക്കുക.\nവേണ്ടപോലെ പാചകം ചെയ്യാത്ത ഇറച്ചി, പഴകിയ ഡയറി ഉത്പന്നങ്ങൾ എന്നിവ ഉപയോഗിക്കുന്നത് ഒഴിവാക്കുക.\nശരിക്കുള്ള കണക്കുകൾ റിപ്പോർട്ട് ചെയ്യപ്പെട്ടതിന്റെ എത്രയോ ഇരട്ടി വരാം\nറിപ്പോർട്ട് ചെയ്യപ്പെട്ടിരിക്കുന്ന കേസുകൾ അഞ്ഞൂറിൽ താഴെയാണെങ്കിലും, ജനുവരി 17 -ന് അന്ന് റിപ്പോർട്ട് ചെയ്യപ്പെട്ട കേസുകളുടെ എണ്ണം 150 -ൽ താഴെ ആയിരിക്കെ, ഇമ്പീരിയൽ കോളേജിലെ MRC സെന്റർ ഫോർ ഗ്ലോബൽ ഇൻഫെക്ഷ്യസ് സ്റ്റഡീസ് നടത്തിയ സമഗ്ര പഠനത്തിൽ കണ്ടെത്തിയത് ചുരുങ്ങിയത് 1,723 -ൽ അധികം വൈറസ് ബാധകൾ എങ്കിലും ഉണ്ടായിട്ടുണ്ടാകും ഇതുവരെ എന്നാണ്. വുഹാനിലെ ജനസംഖ്യ, അവിടെ നിന്ന് മറ്റു നഗരങ്ങളിലേക്കും, മറ്റു രാജ്യങ്ങളിലേക്കും യാത്ര ചെയ്യുന്നവരുടെ ശരാശരി എണ്ണം, മറ്റുനഗരങ്ങളിലും, പുറം രാജ്യങ്ങളിലും റിപ്പോർട്ട് ചെയ്യപ്പെട്ട കേസുകളുടെ എണ്ണം എന്നിവയെ ആശ്രയിച്ചുകൊണ്ട് ഒരു പ്രത്യേക സ്റ്റാറ്റിസ്റ്റിക്സ് സങ്കേതം ഉപയോഗിച്ച് നിർണ്ണയിച്ചതാണ് ഈ സംഖ്യ.\nഅവധിക്കാലത്ത് ചൈനയിൽ ചുരുങ്ങിയത് 300 കോടി ട്രിപ്പുകളെങ്കിലും നടക്കും എന്നാണ് കണക്ക്. അത് കണക്കാക്കുമ്പോൾ ജനങ്ങൾക്കിടയിൽ സമ്പർക്കങ്ങൾ നടക്കാനുള്ള സാധ്യത ഏറെയാണ്. ഈ യാത്രകളിൽ ഒക്കെയും പരമാവധി അസുഖത്തെ അകറ്റി നിർത്താനുള്ള മുൻകരുതലുകളുമായി മുന്നോട്ടുപോകാൻ തന്നെയാണ് ചൈനീസ് ആരോഗ്യ വകുപ്പിന്റെ തീരുമാനം.\n2019 നോവൽ കൊറോണ വൈറസ് സംബന്ധിയായി ലോകാരോഗ്യസംഘടന പുറത്തുവിട്ടിട്ടുളള വിവരങ്ങൾ ഇങ്ങനെ\nLast Updated Jan 22, 2020, 7:58 PM IST